**Ngā Wā me ngā Rātapu   
Te Wā o Te Haerenga Mai**

**Te Rātapu Tuatahi o te Haerenga Mai**

**Tau A**

**Te Rārangi o te Rā**

Haere mai, tātou ka haere ki runga ki te maunga o Ihowā, ki te whare o te Atua o Hākopa: ka whakaakona tātou e ia ki āna ara.” *Ihāia 2:3a.*

**Te Īnoi o te Rā**

Te whakamoemiti te hōnore ki a koe, e te Atua ora tonu;

tō haerenga mai ōrite ki tā te whānako haere pō,

anō he hihiko uira i te rangi.

Meatia mātou kia tūmau

kia whakautu ai o mātou ngākau, Haere mai e Īhu te Ariki.

# Whakarongo ki tēnei īnoi i runga i tōu aroha.

# Āmine.

**Ngā Pānui**

Ihāia 2:1-5

Waiata 122

Roma 13:11-14

Matiu 24:36-44

**Te Rātapu Tuatahi o te Haerenga Mai**

**Tau B**

**Te Rārangi o te Rā**

‘Ko te rangi me te whenua e pahemo: ko āku kupu ia e kore e pahemo.’ *Māka 13:31*

**Te Īnoi o te Rā**

E te Atua o te tūmanako,

kia puta mai tāu Tama te Karaiti

aua ia e kite i a mātou e moe ana, e māngere ana,

engari kia tū mataara i roto i āna mahi;

E īnoi ai mātou i roto i a te Karaiti tō mātou Kaihoko. **Āmine.**

**Ngā Pānui**

Ihāia 64:1-9

Waiata 80:1-7, 17-19

1 Koroniti 1:3-9

Māka 13:24-37

**Te Rātapu Tuatahi o te Haerenga Mai**

**Tau C**

**Te Rārangi o te Rā**

E tū kia ara o koutou ūpoko; kua tata mai hoki tō koutou whakaoranga. *Ruka 21:28*

**Te Īnoi o te Rā**

Nau mai, haere mai e te Emanuera,

ko koe te huarahi, te pono me te ora;

ko koe te aka pono, te taro o te ora.

Haere mai, e te Kaiwhakaora e ora nei,

haere mai ki tāu ao e tatari nei ki a koe.

Whakarongo ki tēnei īnoi i runga i tōu aroha.

**Āmine.**

**Ngā Pānui**

Heremaia 33:14-16

Waiata 25:1-10

1 Teharonika 3:9-13

Ruka 21:25-36

**Te Rātapu Tuarua o te Haerenga Mai**

**Tau A**

**Te Rārangi o te Rā.**

Kua rite te wā, kua tata hoki te rangatiratanga o te Atua; rīpenetā, whakaponohia te rongopai. *Māka 1:15*

# Te Īnoi o te Rā

E te Atua Kaha rawa,

i tonoa e koe tāu pononga a Hoani Kaiiriiri

hei whakapai i te huarahi mō te haerenga mai o tāu Tama;

tukua ki a rātou e kauwhau nei i tāu kupu

ā, arahina ō mātou waewae ki te ara o te rangimārie,

kia tū tangata ai mātou i mua i tōna aroaro

mō tōna taenga mai i runga i te korōria o tōna kīngitanga;

E īnoi ai mātou i roto i a te Karaiti tō mātou Kaiwhakawā, me tō mātou Kaihoko.

**Āmine**

**Ngā Pānui**

Ihāia 11:1-10

Waiata 72:1-7, 18-19

Roma 15:4-13

Matiu 3:1-12

**Te Rātapu Tuarua o te Haerenga Mai**

**Tau B**

**Te Rārangi o te Rā**

Whakapaia te huarahi o te Ariki; whakatikaia ōna ara. Ka whakapuakina anō hoki te korōria o Ihowā, ā, ka kite ngātahi ngā tāngata katoa. *Ruka 3:4; Ihāia 40:5a*

**Te Īnoi mō te Rā**

E te Atua, e tāria nei e titiro nei mātou ki a koe,

i tonoa e koe a Hoani Kaiiriiri

hei whakarite i te ara mō te haerenga mai o tāu Tama;

kia mataara, kia māia ai mātou ki te kōrero i te pono

āhakoa pēhia e te taimaha.

E īnoi ai mātou i roto i a te Karaiti tō mātou Kaiwhakaora.

**Āmine.**

**Ngā Pānui**

Ihāia 40:1-11

Waiata 85:1-2, 8-13

2 Pita 3:8-15a

Māka 1:1-8

**Te Rātapu Tuarua o te Haerenga Mai**

**Tau C**

**Te Rārangi o te Rā**

He mea hoki nā te aroha o tō tātou Atua, nā reira hoki i puta mai ai te pūaotanga o runga ki a tātou, hei whakamārama i te hunga e noho ana i te pōuri, i te ātarangi hoki o te mate, hei whakatika hoki i te huarahi o te rangimārie. *Ruka 1:78-79*

**Te Īnoi o te Rā**

Kia whakamoemititia, kia whakanuia koe e te Atua ora tonu

mō Hoani Kaiiriiri

me ngā reo o rātou katoa e tangi ana i te koraha

e whakawātea nei i tāu ara.

Meingia mātou kia whakarongo i ngā kōrero ā te poropiti

kia mahi ai i āu kupu;

E īnoi ai mātou i roto i a te Karaiti tō mātou Kaihoko.

**Āmine.**

**Ngā Pānui**

Paruku 5:1-9 *ko* Maraki 3:1-4 *rānei*

*Mō te Waiata:* Ruka 1:68-79

Piripai 1:3-11

Ruka 3:1-6

**Te Rātapu Tuatōru o te Haerenga Mai**

**Tau A**

**Te Rārangi o te Rā**

Whakakahangia ngā ringa ngoikore, whakaūngia ngā turi ngonge. Mea atu ki te hunga ngākau pōtatutatu, ‘Kia kaha, kaua e wehi! Nanā tō koutou Atua.’ *Ihāia 35:3-4*

*Ko tēnei rānei*

He pono tāku e mea nei ki a koutou, kāhore noa i maea ake i roto i ngā whānau a te wahine he rahi ake i a Hoani Kaiiriiri; heoi, he rahi ake i a ia te mea iti rawa i te rangatiratanga o te rangi. *Matiu 11:11*

**Te Īnoi mō te Rā**

E te Atua kaha rawa,

i kauwhautia e Hoani,

kei te haere mai te tūwiri te mataku me te riri

kia tū rīpenetā mātou;

whakatūwheratia ō mātou ngākau,

whakaaturia ō mātou hara, ā, murua.

Whakarongo ki tēnei īnoi i runga i tōu aroha.

**Āmine.**

**Ngā Pānui**

Ihāia 35:1-10

Waiata 146:5-10, *mō te Waiata*: Luke 1:47-55 *rānei*

Hēmi 5:7-10

Matiu 11:2-11

**Te Rātapu Tuatōru o te Haerenga Mai**

**Tau B**

**Te Rārangi o te Rā**

Takaia te hunga ngākau marū, kauhau ki ngā whakarau kia haere noa, karangatia Tau manako mai o Ihowā, te rā rapu utu o tō tātou Atua. *Ihāia 61:1-2*

**Te Īnoi mō te Rā**

E te Atua Kaha rawa,

i tonoa e koe tāu pononga a Hoani Kaiiriiri

hei whakapai i te huarahi mō te haerenga mai o tāu Tama;

tukua ki a rātou e kauwhau nei i tāu kupu

ā, arahina ō mātou waewae ki te ara o te rangimārie,

kia tū tangata ai mātou i mua i tōna aroaro

mō tōna taenga mai i runga i te korōria o tōna kīngitanga;

E īnoi ai mātou i roto i a te Karaiti tō mātou Kaiwhakawā, me tō mātou Kaihoko.

**Āmine**

**Ngā Pānui**

Ihāia 61:1-4, 8-11

Waiata 126, *mō te Waiata*: Luke 1:47-55 *rānei*

1 Teharonika 5:16-24

Hoani 1:6-8, 19-28

**Te Rātapu Tuatōru o te Haerenga Mai**

**Tau C**

**Te Rārangi o te Rā**

Kaua e wehi, kei roto a Ihowā, tōu Atua, i a koe, he toa ia māna e whakaora; ka koa ia, ka hari ki a koe; ka whakahoutia koe ki tōna aroha. *Tepania 3: 16-17*

**Te Īnoi o te Rā**

E te Atua tō mātou kaha me tō mātou tūmanako

hōmai ki a mātou te hautoa o Hoani Kaiiriiri,

ki te kōrero pono i ngā wā katoa

ki te pana atu i te kino,

ā, kia manawanui ai ki ngā mamae mō te pono;

i runga i te ingoa o Īhu Karaiti tō mātou Ariki.

**Āmine.**

**Ngā Pānui**

Tepania 3:14-20

#### *Mō te Waiata*: Ihāia12:2-6

Piripai 4:4-7

Ruka 3:7-18

**Te Rā Tapu Tuawhā o te Haerenga Mai**

**Tau A**

**Te Rārangi o te Rā**

Nā, ka hapū te wāhina, ka whānau hoki he tama, ā, ka huaina e rātou tōna ingoa ko Emanuera, ko tōna whakamāoritanga tēnei: Kei a tātou te Atua. *Matiu 1:23*

**Te Īnoi o te Rā**

E te Atua ora tonu, nāu i ārahi mai tāu iwi i Ihipa,

i hoatu hoki te kawenata ki a rātou;

whakaritea ō mātou ngākau kia rongo i tāu karanga,

kia whiwhi ai mātou i te rongopai a tāu Tama i runga i te hari koa,

kia pūmau ai mātou ki a koe āianei, ā, mō ake tonu atu.

**Āmine.**

**Ngā Pānui**

Ihāia 7:10-16

Waiata 80:1-7, 17-19

Roma 1:1-7

Matiu 1:18-25

**Te Rātapu Tuawhā o te Haerenga Mai**

**Tau B**

**Te Rārangi o te Rā**

Ka whakanuia te tamaiti nei, ka tapaia ko te Tama a te Runga Rawa; hei kīngi hoki ia mō te hapū o Hākopa ake ake, e kore anō e mutu tōna rangatiratanga. *Ruka 1:32-33*

**Te Īnoi o te Rā**

E te Atua o te tūmanako, o te koa,

tūwheratia ō mātou ngākau kia pōwhiritia i a koe,

kia kite ai tāu Tama a Īhu Karaiti i tōna haerenga mai

i tētahi wāhi kua whakaritea mai mōna i roto i a mātou;

ko taua Īhu Karaiti rā anō hoki tō mātou Ariki,

**Āmine.**

**Ngā Pānui**

2 Hamuera 7:1-11, 16

#### *Mō te Waiata*: Ruka 1:47-55, *ko* Waiata 89:1-4, 19-26 *rānei*

Roma 16:25-27

Ruka 1:26-38

**Te Rātapu Tuawhā o te Haerenga Mai**

**Tau C**

**Te Rārangi o te Rā**

Ka koa anō ia e whakapono ana: ka whakaritea hoki ngā mea i kōrerotia ki a ia e te Ariki. *Ruka 1:45*

**Te Īnoi o te Rā**

E te Atua pono, e te Atua tika,

kia āritarita mātou i te tūmanako,

i a mātou e tatari nei ki te whakatutukitanga o tāu kī taurangi

i roto i a Īhu Karaiti, i tō mātou Kaiwhakaora.

Whakarongo ki tēnei īnoi i runga i tōu aroha.

# Āmine.

**Ngā Pānui**

Mika 5:2-5a

#### *Mō te Waiata*: Ruka 1:47-55, *ko* Waiata 80:1-7 *rānei*

Hiperu 10:5-10

Ruka 1:39-45, (46-55)

**Ngā Wā o te Kirihimete**

**Te Whānautanga o tō tātou Ariki o Īhu Karaiti**

**Kua Whānau he Tama**

**Tau A, B, C**

**Te Rārangi o te Rā**

Te hunga haereere i te pōuri, kua kite i te mārama nui; kua whānau he tamaiti mā tātou, kua hōmai he tama ki a tātou. *Ihāia 9:2,6*

*tēnei rānei*

Kua mauria mai e au te rongo pai me te hari koa mō ngā tāngata katoa: kua whānau mai i tēnei rā i te pā o Rāwiri he Kaiwhakaora, a te Karaiti, te Ariki*. Ruka 2: 10, 11.*

*tēnei rānei*

I te tīmatanga te kupu, i te Atua te Kupu, ko te Atua anō te Kupu. I whakakikokikotia te Kupu, ā, noho ana i a mātou, kī tonu i te aroha noa, i te pono. *Hoani 1:1, 14*

**Te Īnoi o te Rā**

**Tau A**

E te Tama a te Atua, te rama e tīaho nei i te pō,

te tamaiti o te hari koa, o te rangimārie,

āwhinatia mātou ki te haere atu ki a koe

kia whānau hōu ai i tēnei pō tapu.

# Whakarongo ki tēnei īnoi i runga i tōu ake aroha.

# Āmine.

**Tau B**

E te Atua kaha rawa,

i tukua mai e koe tāu Tama kotahi

kia whakatangatatia ai,

kia whānau mai ai i te Puhi i a Meri;

tukua mātou, kua whānau hōu anō,

kua taurimatia ki tōu aroha noa hei tamariki māu,

kia whakahōutia ai ki tōu Wairua Tapu i ia rā, i ia rā;

ko Īhu Karaiti tō mātou Kaiwhakaora,

e ora ana, e kīngi tahi ana me koe, i te kotahitanga o te Wairua Tapu,

kotahi anō Atua, ināianei, ā, mō āke tonu atu.

**Āmine.**

**Tau C**

E te Tama ā te Atua, e te Tama ā Meri,

i whānau koe i te whare kararehe i Peterehama,

meinga kia whānau hōu anō koe ki roto i a mātou i tēnei rā,

kia mōhio ai te ao i te mīharo o tōu aroha.

# Whakarongo ki tēnei īnoi i runga i tōu ingoa.

# Āmine.

**Ngā Pānui**

**Tikanga I (ABC) Tikanga II (ABC) Tikanga III (ABC)**

Ihāia 9:2-7 Ihāia 62:6-12 Ihāia 52:7-10

Waiata 96 Waiata 97 Waiata 98

Taituha 2:11-14 Taituha 3:4-7 Hiperu 1:1-4, (5-12)

Ruka 2:1-14 (15-20) Ruka 2: (1-7) 8-20 Hoani 1:1-14

**Te Rā Tapu Tuatahi i Muri o te Kirihimete**

**Tau A**

**Te Rārangi o te Rā**

I te mea hoki ka whakamātautauria ia, ā, mamae iho, e taea e ia te āwhina te hunga e whakamātautauria ana. *Hiperu 2.18*

**Te Īnoi o te Rā**

E Īhu,

i kite koe i te ao pērā i te tamaiti.

Whakaorangia mātou i te whakahīhī

kei kuare mātou i āu tohutohu

kia noho pēnā i a koe

i roto i te ngāwari me te hari koa.

Whakarongo ki tēnei īnoi i runga i tōu aroha.

# Āmine.

**Ngā Pānui**

Ihāia 63:7-9

Waiata 148

Hiperu 2:10-18

Matiu 2:13-23

**Te Rātapu Tuatahi i muri i te Kirihimete**

**Tau B**

**Te Rārangi o te Rā**

Ka kite nei hoki ōku kanohi i tāu whakaoranga, ka whakatakotoria nei e koe i mua ki te aroaro o ngā iwi katoa, hei whakamārama e kite ai ngā tauiwi, hei korōria hoki mō tāu iwi mō Īharaira. *Ruka 2:30–32*

**Te Īnoi o te Rā**

E te Atua tapu, e te Atua ora tonu,

nā tāu Tama nā Īhu Karaiti mātou i ako

kia rite tō mātou whakapono ki tā te tamariki;

hōmai he ngākau mā, kia pūmau ai te whakapono

kia whakamoemiti ki a koe i roto i te wairua me te pono;

ko Īhu Karaiti tō mātou Ariki.

**Āmine.**

**Ngā Panui**

Ihāia 61:10 - 62:3

Waiata 148

Karatia 4:4-7

Ruka 2:22-40

**Te Rātapu Tuatahi i muri i te Kirihimete**

**Tau C**

**Te Rārangi o te Rā**

Kākahutia koutou ki te aroha ko Tauhere tika rawa ia i te kotahitanga. Waiho mā te rangimārie o te Karaiti te whakahaere tikanga i ō koutou ngākau me te whakawhetai. *Korohe 3:14-15*

**Te Īnoi o te Rā**

E Īhu, kāhore āu ara e rite i ō mātou.

He tamaiti Hurai koe,

he tamaiti uiui koe, i ngaro koe i ō mātua.

Meingia kia whakarongo ngākaunui mātou

me te whakaiti i ngā mea e whakaponohia ana e mātou.

Whakarongo ki tēnei īnoi i runga i tōu aroha.

# Āmine.

**Ngā Pānui**

1 Hamuera 2:18-20, 26

Waiata 148

Korohe 3:12-17

Ruka 2:41-52

**Te Rā Tapu Tuarua i Muri i te Kirihimete**

**Tau A, B, C**

**Te Rārangi o te Rā**

He mea whakarite hoki tātou nāna i mua, he tama māna i roto i a Īhu Karaiti, hei whakamoemiti mō te korōria ki tōna aroha noa, i atawhaitia ai tātou i roto i tāna i aroha ai. *Epeha 1:5-6*

*tēnei rānei*

‘Ka meinga hoki e ahau tā rātou tangi hei koa. Ka whakamārietia rātou, ā, ka meinga rātou kia hari i ō rātou mamae,’ e ai tā Ihowā. *Heremaia 31:13*

**Te Īnoi o te Rā**

E te Atua,

nāu te hangānga pai,

otirā, nāu anō i whakaū te mana

ki te āhua o te tangata;

tukua tēnei kia whakawhiwhia mātou

ki te oranga tonutanga o tāu Tama a Īhu Karaiti,

ko ia e ora nei, e kīngi tahi nei me koe

i roto i te kotahitanga me te Wairua Tapu,

kotahi anō Atua āianei, ā, ake tonu atu.

**Āmine.**

**Ngā Pānui**

Heremaia 31:7-14, Hiraka 24:1-12 *rānei*

Waiata 147:12-20, *mō te Waiata:* Te Mātauranga o Horomona 10:15-21 *rānei*

Epeha 1:3-14

Hoani 1: (1-9), 10-18

**Ngā Rā o te Whakaaturanga**

**Te Whakaaturanga o Īhu Karaiti tō tātou Ariki**

**Tau A, B, C**

**Te Rārangi o te Rā**

E ara, kia mārama; kia tae mai hoki tōu mārama, kua whiti te korōria o Ihowā ki a koe. *Ihāia 60:1*

*tēnei rānei*

Ka kite i te tamaiti me tōna whaea a Meri, na koropiko ana rātou, ka whakamoemiti ki a ia. *Matiu 2:11*

**Te Īnoi o te Rā**

E Īhu, mārama o te ao,

meinga kia tīaho tōu whetū mārama ki runga iho i te wāhi

e noho ai te rawakore;

arahina ō mātou tohunga ki te whakaaro nui,

ō mātou rangatira ki te whakaaro pai.

Whakarongo ki tēnei īnoi i runga i tōu aroha.

# Āmine.

**Ngā Pānui**

Ihāia 60:1-6

Waiata 72:1-7, 10-14

Epeha 3:1-12

Matiu 2:1-12

**Te Wā o Rēneti**

**Wenerei Pungarehu**

**Te Rā Tuatahi o Rēneti**

**Tau A, B, C**

**Te Rārangi o te Rā**

Tahuri ki a Ihowā, ki tō koutou Atua: he aroha hoki tōna, he mahi tohu, he pūhoi ki te riri, he nui tōna atawhai. *Hoera 2.13*

*tēnei rānei*

Engari ka noho puku koe, kaukauria tōu ūpoko, horoia hoki tōu kanohi; kei kitea koe e te tangata nohopuku ana; engari, e tōu Matua i te wāhi ngaro. *Matiu 6:17-18*

**Te Īnoi o te Rā**

E te Atua o te koraha,  
e aru nei mātou i a Īhu ki ngā wāhi kāhore nei mātou e mōhio,  
meatia kia mātau mātou ki te kaiwhakawai ina haere mai ia;  
engari tukua kia kai mātou i tāu taro,

kia mahi ki tāu nei ao,

kia koropiko nei ki a koe anake.   
E īnoi ai mātou i roto i a te Karaiti tō mātou Kaihoko.

**Āmine.**

*tēnei rānei*

E te Atua kaha rawa, atawhai anō hoki,

kāhore koe e mauāhara ki ngā mea kua hangā e koe,

ā, e murua ana e koe ngā hara katoa o te hunga ngākau rīpenetā;

hangā ki roto i a mātou he ngākau hōu, he ngākau iro,

kia tahuri ai mātou ki a koe ki te whāki i ō mātou hara,

ka whiwhi mātou ki te tino houhanga o te rongo;

ko Īhu Karaiti tō mātou Kaihoko.

**Āmine.**

**Ngā Pānui**

Hoera 2:1-2, 12-17, *ko* Ihāia 58:1-12 *rānei*

Waiata 51:1-17,

2 Koriniti 5:20b - 6:10,

Matiu 6:1-6, 16-21

**Te Rātapu Tuatahi o Rēneti**

**Tau A**

**Te Rārangi o te Rā**

E kore e ora te tangata i te taro anake, engari, i ngā kupu katoa e puta mai ana i te māngai o te Atua. *Matiu 4.4*

**Te Īnoi o te Rā**

E te Atua,   
nui atu āu mōhiotanga i a mātou  
ki ngā whakamātautau e hinga ai mātou.  
Tukua mā tō mātou aroha ki a koe e ārai atu  
i ngā hiahia pōhouhou, pōriro hoki.  
He whakamoemiti ki a koe, e tō mātou Atua; ka whakamana te īnoi. **Āmine.**

**Ngā Pānui**

Kēnehi 2:15-17; 3:1-7

Waiata 32

Roma 5:12-19

Matiu 4:1-11

**Te Rātapu Tuatahi o Rēneti**

**Tau B**

**Te Rārangi o te Rā**

Kua rite te wā, kua tata hoki te rangatiratanga o te Atua; rīpenetā, whakaponohia te rongopai. *Māka 1:15*

Te Īnoi o te Rā

E te Atua kaha rawa,

i nohopuku tāu tama a Īhu Karaiti i te koraha

mō ngā rā e whā tekau;

hōmai koa tōu aroha noa ki te whakarongo ki tōu Wairua

kia hāngai ai ā mātou mahi katoa ki a koe;

ā, i a koe e mōhio mai nā ki ō mātou ngoikoretanga

kia mōhio mātou ki te kaha o tōu mana ki te whakaora;

ko Īhu Karaiti tō mātou Kaihoko.

**Āmine.**

**Ngā Pānui**

Kēnehi 9:8-17

Waiata 25:1-10

1 Pita 3:18-22

Māka 1:9-15

**Te Rātapu Tuatahi o Rēneti**

**Tau C**

**Te Rārangi o te Rā**

Me koropiko koe ki te Ariki, ki tōu Atua, me mahi anō ki a ia anake. *Ruka 4:8*

**Te Īnoi o te Rā**

Whakarongo mai e Īhu e te Karaiti,

kia āwhinatia mai mātou kia mōhio ai ki ngā whakawai,

kia pono tonu te anga atu,

kia kaha te ātete, kia whakakorōria te Atua i runga i te ngakau māhaki.

Whakarongo ki tēnei īnoi i runga i tōu aroha.

# Āmine.

**Ngā Pānui**

Tiuteronomi 26:1-11

Waiata 91:1-2, 9-16

Roma 10:8b-13

Ruka 4:1-13

**Te Rātapu Tuarua o Rēneti**

**Tau A**

**Te Rārangi o te Rā**

Koia anō te aroha o te Atua ki te ao, hōmai ana e ia tāna Tama kotahi, kia kāhore ai e ngaro te tangata e whakapono ana ki a ia, engari kia whiwhi ai ki te ora tonu. *Hoani 3.16*

**Te Īnoi o te Rā**

Haere mai e te Wairua Tapu,   
ki te hunga katoa kua iriiritia ki tōu ingoa,   
kia tahuri ai mātou ki te pai   
mō ngā mea katoa e takotō ake nei. Hōmai he wairua hihiko, te ahi kā;  
kia meinga ai mātou te whakatahuri i te ao onāianei,   
kia rite ki tāu e pai ai.  
E īnoi ai mātou i roto i a te Karaiti tō mātou Ariki.

**Āmine.**

**Ngā Pānui**

Kēnehi 12:1-4a

Waiata 121

Roma 4:1-5, 13-17

Hoani 3:1-17, *ko* Matiu 17:1-9 *rānei*

**Te Rātapu Tuarua o Rēneti**

**Tau B**

**Te Rārangi o te Rā**

Ki te hiahia koe ki te whai i a Īhu, whakakāhore i a koe, mauria tōu ripeka, ka whai i a ia. *Māka 8:34*

**Te Īnoi o te Rā**

E te Atua, kia āhei mātou,  
kia kaikā mātou  
ki te mahi ki a koe i ia rā i ia rā;  
inā hoki ko ngā mea e mahia ana e mātou  
pērā te awhi tētahi ki tētahi,  
waiho hei takoha mā mātou.  
E īnoi ai mātou i roto i a te Karaiti tō mātou Kaiwhakaora.

**Āmine.**

**Ngā Pānui**

Kēnehi 17:1-7, 15-16

Waiata 22:23-31

Roma 4:13-25

Māka 8:31-38, *ko* Māka 9:2-9 *rānei*

**Te Rātapu Tuarua o Rēneti**

**Tau C**

**Te Rārangi o te Rā**

Ko te rangi ia te wāhi i tangata whenua ai tātou, kei reira hoki te Kaiwhakaora e tāria atu nei e tātou, te Ariki, a Īhu Karaiti. *Piripai 3:20*

**Te Īnoi o te Rā**

E te Atua o te ora me te korōria  
i whakaaturia tāu Tama i roto i te ahurei  
i mua i tōna matenga i runga i te rīpeka;  
meinga mātou, e mau nei ki tōna rangatiratanga  
te kaha ki te whai i a ia  
kia rite ai ki tōna āhua mai te korōria ki te korōria;

ko Īhu Karaiti, e ora ana, e kīngi tahi ana me koe me te Wairua Tapu,

kotahi anō Atua ake tonu atu.

**Āmine.**

**Ngā Pānui**

Kēnehi 15:1-12, 17-18

Waiata 27

Piripai 3:17 - 4:1

Ruka 13:31-35, *ko* Ruka 9:28-36 *rānei*

**Te Rātapu Tuatōru o Rēneti**

**Tau A**

# Te Rārangi o te Rā

I whakakitea nuitia ana e te Atua tōna aroha ki a tātou, i te mea, i a tātou anō e hara ana, ka mate a te Karaiti mō tātau. *Roma 5.8*

*tēnei rānei*

‘Te wai e hoatu e ahau ki a ia,’ e ai tā te Ariki, ‘hei puna wai tēnā i roto i a ia e pupū ake ana, ā te ora tonu rā anō.’ *Hoani 4:14*

**Te Īnoi o te Rā**

E te Atua, hōmai tōu arohanoa me tōu māia ki a mātou

kia manakohia te tū kaha i ngā whakararu pāpōuri.

Whakaakona mātou ki te īnoi i runga i te ngākau hihiko,   
tē taea te tutuki a mātou īnoi, me īnoi tonu mātou;   
ko koe tō mātou Atua, e mahi ana, ka mahi anō.   
Whakarongo ki tēnei īnoi i runga i tōu aroha.

# Āmine.

**Ngā Pānui**

Ekoruhe 17:1-7

Waiata 95

Roma 5:1-11

Hoani 4:5-42

**Te Rātapu Tuatōru o Rēneti**

**Tau B**

**Te Rārangi o te Rā**

Ka kōrerotia e te Atua ēnei kupu ka mea, ’Ko Ihowā ahau, ko tōu Atua, nāku koe i whakaputa mai i te whenua o Īhipa, i te whare taurekareka; kaua atu he atua mō koutou ki mua atu i au.’ *Ekoruhe 20:1*

**Te Īnoi o te Rā**

E te Ariki, āwhinatia mai mātou kia kite:  
kia titiro he aha te pai me te pono mō ake tonu atu,

te kite atu e mātou, me rapu tonu   
ā, tae noa ki ngā harikoa o te rangi.  
E īnoi ai mātou i roto i a Īhu Karaiti tō mātou Ariki.

**Āmine.**

**Ngā Pānui**

Ekoruhe 20:1-17

Waiata 19

1 Koriniti 1:18-25

Hoani 2:13-22

**Te Rātapu Tuatōru o Rēneti**

**Tau C**

**Te Rārangi o te Rā**

Tā te mea e ikeike ake ana te rangi i te whenua, waiho ko ōku huarahi e ikeike ana i ō koutou huarahi, ko ōku whakaaro i ō koutou whakaaro, e ai tā Ihowā. *Īhāia 55:9*

*Tēnei rānei*

Rapua a Ihowā, kei kitea ana ia; karangatia atu, kei tata ana mai ia. *Īhāia 55:6*

**Te Īnoi o te Rā**

E te Atua atawhai me te pai,  
e mōhio ana koe i tō mātou ngoikoretanga e ngaro ai mātou;  
meinga mātou kia ū atu ki raro i āu manaakitanga,  
ā, arahina mātou ki ngā rawa katoa e ora ai mātou;  
ko Īhu Karaiti tō mātou Ariki.

**Āmine.**

**Ngā Pānui**

Ihāia 55:1-9

Waiata 63:1-8

1 Koriniti 10:1-13

Ruka 13:1-9

**Te Rātapu Tuawha o Rēneti**

**Tau A**

**Te Rārangi o te Rā**

‘Ko ahau te whakamārama o te ao,’ te kī a Īhu; ’ki te aru tētahi i ahau, ka whiwhi ki te mārama o te ora.*’ Hoani 8.12*

**Te Īnoi mō te Rā**

E te Atua o te kaha e kore nei e memeha,   
mai i tāu waihangatanga i te ao,   
ka waiata ngā whetū mārama o te ata,   
ka umere ngā rangi katoa i te koa;   
huakina ō mātou karu kia kitea ai ngā mīharo o tāu nei ao,   
whakaakona hoki mātou kia mārama te pai o ngā mea katoa,  
kia whai hōnore tōu ingoa korōria;  
ko Īhu Karaiti tō mātou Ariki.

**Āmine.**

**Ngā Pānui**

1 Hamuera 16:1-13

Waiata 23

Epeha 5:8-14

Hoani 9:1-41

**Te Rātapu Tuawhā o Rēneti**

**Tau B**

**Te Rārangi o te Rā**

Te Tama a te Tangata me hiki ki runga, ko ia e whakapono ana ki a ia ka whiwhi ki te ora tonu. *Hoani 3:14-15*

**Te Īnoi o te Rā**

E te Atua tino atawhai,

nā te aurere o tāu Tama o Īhu Karaiti

i whakaorangia mātou e koe mai i te kaha o te pōuritanga;

tukua mā te whakapono ki a ia i whakamamaetia ai i runga i te rīpeka

mātou e pai ai ki tāu titiro,

ko Īhu Karaiti tō mātou Kaiwhakaora.

**Āmine.**

**Ngā Pānui**

Tauānga 21:4-9

Waiata 107:1-3, 17-22

Epeha 2:1-10

Hoani 3:14-21

**Te Rātapu Tuawhā o Rēneti**

**Tau C**

**Te Rārangi o te Rā**

Nā te Atua i hohou nei i tā tātou rongo ki a ia i runga i a te Karaiti, ā, hōmai ana e ia ki a mātou te minitatanga o te houhanga rongo. *2 Koroniti 5:18*

*tēnei rānei*

Nā, i a ia anō i tawhiti, ka kite tōna matua ki a ia, ka aroha, ka oma, hinga iho ki tōna kakī, kihi ana i a ia. *Ruka 15:20*

**Te Īnoi o te Rā**

E te Atua ka whakamoemiti mātou ki a koe,  
e tīaho nei te mārama o te Karaiti i roto i tō mātou pōuritanga,  
te mārama e kore nei e tineia;  
aratakina mātou i te ara, ā, tae noa ki te rā o te oranga tonutanga;  
mā roto i a te Karaiti tō mātou Ariki, e noho nei e kīngi tahi nei me koe e te Matua me te Wairua āianei, ā, ake tonu atu.

**Āmine.**

**Ngā Pānui**

Hohua 5:9-12

Waiata 32

2 Koriniti 5:16-21

Ruka 15:1-3, 11b-32

**Te Rātapu Mamaetanga**

**Te Rātapu Tuarima o Rēneti**

**Tau A**

**Te Rārangi o te Rā**

‘Ko ahau te aranga, te ora,’ te kī a Īhu; ‘e kore anō e mate ake ake ngā tāngata katoa e ora ana, e whakapono ana ki ahau.’ *Hoani 11:25-26*

**Te Īnoi o te Rā**

E te Atua Tokotoru,   
Te Kaihanga, Te Kaiwhakaora, Te Kaihōmai i te oranga me te pono,  
whakaaria mai ngā pūmanawa kei roto i tēnei, i tēnei o mātou,  
kia tae atu ai mātou ki te puāwaitanga o te tangata.  
Whakarongo ki tēnei īnoi i runga i tōu aroha.

# Āmine.

**Ngā Pānui**

Ehekiera 37:1-14

Waiata 130

Roma 8:6-11

Hoani 11:1-45

**Te Rātapu Mamaetanga**

**Te Rātapu Tuarima o Rēneti**

**Te Aranga me te Ora**

**Tau B**

**Te Rārangi o te Rā**

‘Ko te kawenata tēnei e whakaritea e ahau mō rātou,’ e ai tā Ihowā: ‘Ka hoatu e ahau tāku ture ki ō rātou wāhi i roto, ka tuhituhia anō ki tō rātou ngākau; ā, ko ahau hei Atua mō rātou, ko rātou he iwi māku.’ *Heremaia 31:33*

**Te Īnoi o te Rā**

E te Atua kaha rawa mutunga kore,  
kua honoa e koe hei toto kotahi ngā iwi o te ao

kia noho tahi i runga i te rangimārie me te whakaaro tahi;  
meatia kia tutuki tēnei whakaaro mō ngā iwi katoa i raro i te ture māhaki a te Karaiti;   
ko Īhu Karaiti tō mātou Ariki. **Āmine.**

**Ngā Pānui**

Heremaia 31:31-34

Waiata 51:1-12, *ko* Waiata 119:9-16 *rānei*

Hiperu 5:5-10

Hoani 12:20-33

**Te Rātapu Mamaetanga**

**Te Rātapu Tuarima o Rēneti**

**Tau C**

**Te Rārangi o te Rā**

Ahakoa haere tangi atu ia me te kawe i āna purapura hei whakatōkanga, tērā ia e haere hari mai anō me te mau mai i āna paihere. *Waiata 126:6*

**Te Īnoi o te Rā.**

E Īhu,  
kia ū ō mātou aroha me ā mātou whakamoemiti ki a koe.  
Tauiratia mai mātou te tuku i a mātou rawa ki a koe,nā te mea kore rawa he mea iti he mea rahi rānei  
hei koha mā mātou ki a koe, hei whakamahi rānei māu;  
ko koe e ora na e kīngi tahi nā me te Matua me te Wairua Tapu,  
kotahi anō Atua āke tonu atu.

**Āmine.**

**Ngā Pānui**

Ihāia 43:16-21

Waiata 126

Piripai 3:4b-14

Hoani 12:1-8

**Rātapu Nīkau**

**Te Rātapu Tuaono o Rēneti**

**Tau A**

**Te Rārangi o te Rā**

Ka tuku ai i te ingoa o Īhu ngā turi katoa, o ngā mea i te rangi, o ngā mea i te whenua, o ngā mea i raro i te whenua; ā, kia whakaae ngā arero katoa ko Īhu Karaiti te Ariki, hei whakakorōria i te Atua Matua. *Piripai 2.10-11*

**Te Īnoi o te Rā**

E Īhu,  
nō tōu urunga atu ki Hiruhārama,  
ka pōwhiritia koe e te iwi ki ngā nīkau me te karanga whakahōnore atu.  
I te wahangūtanga o te umere, haere tahi tonu ana mātou i tōu taha,  
ā, tae noa atu me he rīpeka;  
mō te korōria o tōu ingoa tapu.

**Āmine.**

**Ngā Pānui**

#### Te Karakia e pā ana ki ngā Nīkau

Waiata 118:1-2, 19-29

Matiu 21:1-11

*Ko te Īnoi mō Rēneti 6:1 (ki runga)*

#### Te Karakia e pā ana ki te Mamaetanga

Ihāia 50:4-9a

Waiata 31:9-16

Piripai 2:5-11

Matiu 26:14 - 27:66, *ko* Matiu 27:11-54 *rānei*

**Rātapu Nīkau**

**Te Rātapu Tuaono o Rēneti**

**Tau B**

**Te Rārangi o te Rā**

Ka tuku ai i te ingoa o Īhu ngā turi katoa, o ngā mea i te rangi, o ngā mea i te whenua, o ngā mea i raro i te whenua; ā, kia whakaae ngā arero katoa ko Īhu Karaiti te Ariki, hei whakakorōria i te Atua Matua. *Piripai 2.10-11*

**Te Īnoi o te Rā**

E te Ariki, e Īhu,

i whakanuia hei Kīngi,

i rīpekatia hei tangata hara,

ākona mātou kia manawanui mō ō mātou mamaetanga

me ō mātou whiwhinga nui mō tōu korōria anake.

Whakarongo ki tēnei īnoi i runga i tōu aroha.

# Āmine.

**Ngā Pānui**

#### Te Karakia e pā ana ki ngā Nīkau

Waiata 118:1-2, 19-29

Māka 11:1-11

*Ko te Īnoi mō Rēneti 6:3 (ki runga)*

#### Te Karakia e pā ana ki te Mamaetanga

Ihāia 50:4-9a

Waiata 31:9-16

Piripai 2:5-11

Māka 14:1-15:47, *ko* Māka 15:1-39, (40-47) *rānei*

**Rātapu Nikau**

**Te Rātapu Tuaono o Rēneti**

**Tau C**

**Te Rārangi o te Rā**

Ka tuku ai i te ingoa o Īhu ngā turi katoa, o ngā mea i te rangi, o ngā mea i te whenua, o ngā mea i raro i te whenua; ā, kia whakaae ngā arero katoa ko Īhu Karaiti te Ariki, hei whakakorōria i te Atua Matua. *Piripai 2.10-11*

**Te Īnoi o te Rā**

E Īhu,  
nō tōu urunga atu ki Hiruhārama,  
ka pōwhiritia koe e te iwi ki ngā nīkau me te karanga whakahōnore atu.  
I te wahangūtanga o te umere, haere tahi tonu ana mātou i tōu taha,  
ā, tae noa atu me he rīpeka;  
mō te korōria o tōu ingoa tapu.

# Āmine.

**Ngā Pānui**

#### Te Karakia e pā ana ki ngā Nikau

Waiata 118:1-2, 19-29

Ruka 19:28-40

*Ko te Īnoi mō Rēneti 6:1 (ki runga)*

#### Te Karakia e pā ana ki te Mamaetanga

Ihāia 50:4-9a

Waiata 31:9-16

Piripai 2:5-11

Ruka 22:14-23:56, *ko* Ruka 23:1-49 *rānei*

**Te Wiki Tapu**

**Mane o te Wiki Tapu**

**Tau A, B, C**

**Te Rārangi o te Rā**

‘Nanā, tāku pononga e tautokona ake nei e ahau, tāku i whiriwhiri ai, āhuareka tonu tōku ngakau ki a ia;’ te kōrero a Ihowā; ‘ka waiho e ahau tōku wairua ki runga ki a ia; māna e whakapuaki te whakawā ki ngā tauiwi.’ *Ihāia 42:1*

**Te Īnoi o te Rā**

E Īhu ko koe i whakawahia,  
whakaakona mātou ki te whakahōnore i a rātou e rapu āwhina mai nei i a mātou,  
ā, mā mātou e hoatu i runga i te ngākau marere, kaua i runga i te whakahāwea,   
engari i runga i ngākau māhaki.  
Whakarongo ki tēnei īnoi i runga i tōu aroha.

# Āmine.

**Ngā Pānui**

Ihāia 42:1-9

Waiata 36:5-11

Hiperu 9:11-15

Hoani 12:1-11

**Te Tūrei o te Wiki Tapu**

**Tau A, B, C**

**Te Rārangi o te Rā**

‘Ki te kore tētahi pata witi e marere ki te oneone, e pirau; ka takotō ko ia anake; tēnā ki te pirau, he nui ōna hua. ‘ *Hoani 12:24*

**Te Īnoi o te Rā**

E Īhu,

ina ui mai ko wai mātou,

he aha hoki ā mātou mahi,

meinga kia rangatira mātou, kia ū ki te huarahi o te pono,

ā, kia manawanui;

E Īhu, hei taua wā noho mai ki a mātou;

i roto i tōu ake ingoa, ka īnoi mātou.

**Āmine.**

**Ngā Pānui**

Ihāia 49:1-7

Waiata 71:1-14

1 Koriniti 1:18-31

Hoani 12:20-36

**Wenerei o te Wiki Tapu**

**Tau A, B, C**

**Te Rārangi o te Rā**

Na, i tēnei kapua nui o ngā kai whakaatu e karapoti nei i a tātou, whakarērea e tātou ngā whakataimaha katoa, me te hara whakaeke tata, kia manawanui hoki tātou ki te oma i te omanga e takotō nei i tō tātou aroaro. *Ngā Hiperu 12:1*

*tēnei rānei*

‘Mā konei ka mātau ai te katoa, he ākonga koutou nāku, me ka aroha koutou tētahi ki tētahi.*’ Hoani 13:35*

**Te Īnoi o te Rā**

E te Atua atawhai,  
nā te mamaetanga o tāu Tama a Īhu Karaiti  
i whakaorangia mātou e koe i te kaha o te pōuriuri;  
hōmai ki a mātou te whakapono ki a ia i whakamamaetia i runga i te rīpeka  
kia tae atu mātou ki tāu e hiahia ai,  
ko Īhu Karaiti tō mātou Kaiwhakaora.

**Āmine.**

**Ngā Pānui**

Ihāia 50:4-9a

Waiata 70

Hiperu 12:1-3

Hoani 13:21-32

**Taite Mone**

**Tau A, B, C**

**Te Rārangi o te Rā**

‘He ture hou tāku ka hoatu nei ki a koutou,’ te kōrero a te Ariki, ‘kia aroha koutou tētahi ki tētahi; kia rite ki tōku aroha ki a koutou, waihoki kia aroha koutou tētahi ki tētahi.’ *Hoani 13:34*

*tēnei rānei*

Ka kī a Īhu,’Nā, kua horoia nei ō koutou waewae e ahau, e tō koutou Ariki, e tō koutou Kaiwhakaako me horoi anō hoki e koutou ngā waewae o tētahi, o tētahi o koutou. *Hoani 13:14*

**Te Īnoi o te Rā**

E te Atua mutunga kore, tino tata;

i tēnei pō ka tūturi koe ki mua i ōu hoa

ōrite ki te horoi i ō mātou waewae.

Mātou, kua tūhonoa nei i roto i tōu aroha,

wiriwiri ana i te wehi, inu ai i tāu kapu tapu,

ka mātakitaki.

Whakarongo ki tēnei īnoi i runga i tōu aroha.

**Āmine.**

**Ngā Pānui**

Ekoruhe 12:1-4, (5-10), 11-14

Waiata 116:1-2, 12-19

1 Koriniti 11:23-26

Hoani 13:1-17, (31b-35)

**Paraire Pai**

**Tau A, B, C**

**Te Rārangi o te Rā**

Ka meinga a te Karaiti kia ngohengohe, ahakoa ki te mate, aē rā, ki te mate o te rīpeka. Nā konei whakateitei ake ana e te Atua, ā, hoatu ana ki a ia te ingoa nui atu i ngā ingoa katoa*. Piripai 2:8-9*

*tēnei rānei*

Ko tātou katoa, ānō he hipi, kua marara kē; ka anga atu tātou ki tōna ara; nā Ihowā ia i mea kia tau iho ki a ia te kino o tātou katoa. *Ihāia 53:6*

**Tau A**

**Te Īnoi o te Rā**

E te Ariki e Īhu Karaiti,

i rīpekatia ai mō mātou,

ka tūturi mātou ki te take o tōu rīpeka ki te mātakitaki tahi me koe.

Āwhinatia mātou kia mōhio ai mātou ki te utu o te murunga hara,

ā, kia whakahōutia ai mātou e tōu aroha;

mō te korōria o tōu ingoa tapu.

**Āmine.**

**Tau B, C**

**Te Īnoi o te Rā**

E te Kaiwhakaora i rīpekatia, e Īhu te Atua tahanga,

e tārewa ana koe, he tāwai, he hangenge.

E pōuri ana mātou, e māia ana ki te tūmanako,

e tū tahi nei me tōu whaea me tōu hoa i te taha o te rīpeka.

Whakarongo ki tēnei īnoi i runga i tōu aroha.

# Āmine.

**Ngā Pānui**

Ihāia 52:13 - 53:12

Waiata 22

Hiperu 10:16-25, *ko* Hiperu 4:14-16; 5:7-9 *rānei*

Hoani 18:1 - 19:42

**Te Rāhoroi Tapu**

**Te Rā i mua i te Aranga**

**Tau A, B, C**

**Te Rārangi o te Rā**

Nō tō tātou iriiria nei ki roto ki a Karaiti Īhu, kua iriiria ki roto i tōna matenga; kia rite ai ki a te Karaiti i whakaarahia ake nei i te hunga mate e te korōria o te Matua, waihoki ko tātou kia haere i roto i te houtanga o te ora. *Roma 6: 3-4*

**Te Īnoi o te Rā**

E te Atua,

tukua mātou kua iriiria nei ki te matenga o tāu Tama o Īhu Karaiti,

kia mate tonu ki te hara

kia tanumia ki tōna taha,

kia puta ai i te rua tūpāpaku me te tatau o te pō

ki tō mātou aranga koa;

mōna i mate, i tanumia,

ā i ara ake anō mō mātou,

ko tāu Tama tō mātou Kaiwhakaora a Īhu Karaiti.

**Āmine.**

**Ngā Pānui**

Hopa 14:1-14, *ko* Ngā Tangi a Heremaia 3:1-9, 19-24 *rānei*

Waiata 31:1-4, 15-16

1 Pita 4:1-8

Matiu 27:57-66, *ko* Hoani 19:38-42 *rānei*

**Te Wā o te Aranga**

**Te Rā i mua o te Aranga**

***Kei te Pō Matāra***

**Tau A**

**Te Rārangi o te Rā**

Nā, kua tanumia ngātahitia tātou me te Karaiti ki roto ki te matenga, he me nā te iriiri, kia rite ai ki a te Karaiti i whakaarahia ake nei i te hunga mate e te korōria o te Matua, waihoki ko tātou kia haere i roto i te houtanga o te ora. *Roma 6:4*

**Te Īnoi o te Rā**

E te Atua te kaihōmai o te ora me te mārama,

pīataata ana tēnei pō tapu, e kānapanapa ana te Karaiti kua ara mai nei;

whakahōutia tāu Hāhi ki te Wairua i hōmai e ō mātou iriiringa,

kia tika, kia pono tā mātou whakamoemiti ki a koe,

kia tīaho ai mātou hei māramatanga i te ao;

Ko Īhu Karaiti tō mātou Ariki,

e ora ana, e kīngi tahi ana me koe me te Wairua Tapu,

kotahi anō Atua, ināianei, ā, mō ake tonu atu.

**Āmine.**

*tēnei rānei*

E te Ariki o te kapenga,

pīataata ana tēnei pō, e kānapanapa ana te Karaiti;

whakahōutia ki roto ki a mātou tō mātou iriiringa,

ā, arahina mātou i ngā wai o te Moana Whero

ki te whenua i oatitia.

ko Īhu Karaiti tō mātou Kaiwhakaora.

**Āmine.**

**Te Kawenata Tawhitō me ngā Waiata a Rāwiri**

Kēnehi 1:1 - 2:4a

Waiata 136:1-9, 23-26

Kēnehi 7:1-5, 11-18; 8:6-18; 9:8-13

Waiata 46

Kēnehi 22:1-18

Waiata 16

Ekoruhe 14:10-31; 15:20-21

*Mō te Waiata:* Ekoruhe 15:1b-13, 17-18

Ihāia 55:1-11

*Mō te Waiata:* Ihāia 12:2-6

Paruku 3:9-15, 32 - 4:4, Ngā Whakataukī 8:1-8, 19-21; 9:4b-6 *rānei*

Waiata 19

Ehekiere 36:24-28

Waiata 42 and 43

Ehekiere 37:1-14

Waiata 143

Tepania 3:14-20

Waiata 98

**Te Kawenata Hou**

Waiata 114

Roma 6:3-11

**Te Rongopai**

Matiu 28:1-10

**Tau B**

**Te Rārangi o te Rā**

Kua patua hoki mō tātou a te Karaiti, tō tātou Kapenga; nā, kia kai tātou i te hākari*. 1 Koroniti 5:7-8*

**Te Īnoi o te Rā**

E te Ariki, e te Atua,

pīataata ana tēnei pō, e kānapanapa ana te Karaiti kua ara mai nei;

tukua mātou kua ara nei me ia i roto i te iriiringa

kia whakaata ai i te mārama o tōna korōria,

kia ora tonu ai me ia mō ake tonu atu.

Whakarongo ki tēnei īnoi i runga i tōu aroha.

# Āmine.

**Te Kawenata Tawhitō me ngā Waiata a Rāwiri**

Kēnehi 1:1 - 2:4a

Waiata 136:1-9, 23-26

Kēnehi 7:1-5, 11-18; 8:6-18; 9:8-13

Waiata 46

Kēnehi 22:1-18

Waiata 16

Ekoruhe 14:10-31; 15:20-21

*Mō te Waiata:* Ekoruhe 15:1b-13, 17-18

Ihāia 55:1-11

*Mō te Waiata:* Ihāia 12:2-6

Paruku 3:9-15, 32 - 4:4, Ngā Whakataukī 8:1-8, 19-21; 9:4b-6 *rānei*

Waiata 19

Ehekiere 36:24-28

Waiata 42 and 43

Ehekiere 37:1-14

Waiata 143

Tepania 3:14-20

Waiata 98

**Te Kawenata Hou**

Waiata 114

Roma 6:3-11

**Te Rongopai**

Māka 16:1-8

**Tau C**

**Te Rārangi o te Rā**

Nā, kua tanumia ngātahitia tātou me te Karaiti ki roto ki te matenga, he me nā te iriiri, kia rite ai ki a te Karaiti i whakaarahia ake nei i te hunga mate e te korōria o te Matua, waihoki ko tātou kia haere i roto i te houtanga o te ora. *Roma 6:4*

**Te Īnoi o te Rā**

E te Ariki o te kapenga,

pīataata ana tēnei pō, e kānapanapa ana te Karaiti;

whakahōutia ki roto ki a mātou tō mātou iriiringa,

ā, arahina mātou i ngā wai o te Moana Whero

ki te whenua i oatitia.

mō te korōria o tōu ingoa tapu.

**Āmine.**

*tēnei rānei*

E te Atua te kaihōmai o te ora me te mārama,

pīataata ana tēnei pō tapu, e kānapanapa ana te Karaiti kua ara mai nei;

whakahōutia tāu Hāhi ki te Wairua i hōmai e ō mātou iriiringa,

kia tika, kia pono tā mātou whakamoemiti ki a koe,

kia tīaho ai mātou hei māramatanga i te ao;

Ko Īhu Karaiti tō mātou Ariki,

e ora ana, e kīngi tahi ana me koe me te Wairua Tapu,

kotahi anō Atua, ināianei, ā, mō ake tonu atu.

**Āmine.**

**Te Kawenata Tawhitō me ngā Waiata a Rāwiri**

Kēnehi 1:1 - 2:4a

Waiata 136:1-9, 23-26

Kēnehi 7:1-5, 11-18; 8:6-18; 9:8-13

Waiata 46

Kēnehi 22:1-18

Waiata 16

Ekoruhe 14:10-31; 15:20-21

*Mō te Waiata:* Ekoruhe 15:1b-13, 17-18

Ihāia 55:1-11

*Mō te Waiata:* Ihāia 12:2-6

Paruku 3:9-15, 32 - 4:4, Ngā Whakataukī 8:1-8, 19-21; 9:4b-6 *rānei*

Waiata 19

Ehekiere 36:24-28

Waiata 42 and 43

Ehekiere 37:1-14

Waiata 143

Tepania 3:14-20

Waiata 98

**Te Kawenata Hou**

Waiata 114

Roma 6:3-11

**Te Rongopai**

Ruka 24:1-12

**Te Rā o te Aranga**

**Tau A**

**Te Rārangi o te Rā**

Koia rawa anō! Kua ara te Ariki, hareruia! *Ruka 24.34*

*tēnei rānei*

Ko te rā tēnei i hangā e Ihowā kia whakamanamana; kia koa tātou i reira. *Waiata 118:24*

**Te Īnoi o te Rā**

E te Ariki o te korōria, o te oranga,  
e whakapai ana mātou ki a koe,   
mōu i kaha ki te whakaara ake i tāu Tama,   
e wetekina ai ō mātou hara,

e whakakorea ai te mate,   
kia whakahoutia ai hoki te ao katoa;  
meinga mātou e harikoa ana, e whakanui ana

i te aranga mai o te Karaiti i te mate,

ā, ara ake mātou i te mate o te hara

ki te ora o te pono;   
ko ia e ora ana, e kīngi tahi ana me koe me te Wairua Tapu,

kotahi anō Atua, ināianei, ā, mō ake tonu atu.

**Āmine.**

**Ngā Pānui**

*Pānui tuatahi:* Ngā Mahi 10:34-43, *ko* Heremaia 31:1-6 *rānei*

Waiata 118:1-2, 14-24

*Pānui tuarua:* Korohe 3:1-4, *ko* Ngā Mahi 10:34-43 *rānei*

#### *Rongopai:* Hoani 20:1-18, *ko* Matiu 28:1-10 *rānei*

**Te Rā o te Aranga**

**Tau B**

**Te Rārangi o te Rā**

Koia rawa anō! Kua ara te Ariki, hareruia! *Ruka 24.34*

*tēnei rānei*

Ko te rā tēnei i hangā e Ihowā kia whakamanamana; kia koa tātou i reira. *Waiata 118:24*

**Te Īnoi o te Rā**

E te Karaiti Ora, kua ara mai koe i te mate!

Ū tonu ana te aroha!

Ko koe tonu te ora, kaha noa atu i te mate;

whakarewangia ō mātou kanohi kia āta kitea ai koe

i te aonga ake o te rangi hōu;

mō te korōria o tōu ingoa.

**Āmine.**

**Ngā Pānui**

*Pānui tuatahi:* Ngā Mahi 10:34-43, *ko* Ihāia 25:6-9 *rānei*

Waiata 118:1-2, 14-24

*Pānui tuarua:* 1 Koriniti 15:1-11, *ko* Ngā Mahi 10:34-43 *rānei*

*Rongopai:* Hoani 20:1-18, *ko* Māka 16:1-8 *rānei*

**Te Rā o te Aranga**

**Tau C**

**Te Rārangi o te Rā**

Koia rawa anō! Kua ara te Ariki, hareruia! *Ruka 24.34*

*tēnei rānei*

Ko te rā tēnei i hangā e Ihowā kia whakamanamana; kia koa tātou i reira. *Waiata 118:24*

**Te Īnoi o te Rā**

E Īhu Karaiti tō mātou Kaiwhakaora,

kua whakaorangia mātou e koe

i te hara me te mate.

I kawea mai e koe me te pūaotanga o te ata hāpara

he tīmatanga hōu, he ana tūpāpaku takoto kau;

hōmai ki a mātou te kaha me te ngākau māhaki

kia kuhu atu ai ki te ora.

Whakarongo ki tēnei īnoi i runga i tōu aroha.

# Āmine.

**Ngā Pānui**

*Pānui tuatahi:* Ngā Mahi 10:34-43, *ko* Ihāia 65:17-25 *rānei*

Waiata 118:1-2, 14-24

*Pānui tuarua:* 1 Koriniti 15:19-26, *ko* Ngā Mahi 10:34-43 *rānei*

*Rongopai:* Hoani 20:1-18, *ko* Ruka 24:1-12 *rānei*

**Te Rātapu Tuarua o te Aranga**

**Tau A**

**Te Rārangi o te Rā**

Kia whakapaingia te Atua, te Matua o tō tātau Ariki, o Īhu Karaiti! Nāna nei, nā tāna mahi tohu e nui nei, tātou i whānau hou ai ki te tūmanako ora, i a Īhu Karaiti ka ara nei i te hunga mate. *1 Pita 1.3*

**Te Īnoi o te Rā**

E te Matua ora tonu,

i roto i te aranga o tāu Tama,

āwhinatia mātou kia aronui ai ki ngā rā kei te heke mai

i runga i te māia, i te mōhio pū,

me te mārama anō e kore te mate, te ora rānei

e momotu i a mātou i tōu aroha.

E īnoi ana mātou i roto pū i a Īhu Karaiti tō mātou Ariki.

**Āmine.**

**Ngā Pānui**

Ngā Mahi 2:14a, 22-32

Waiata16

1 Pita 1:3-9

Hoani 20:19-31

**Te Rātapu Tuarua o te Aranga**

**Tau B**

**Te Rārangi o te Rā**

‘Kia tau te rangimārie ki a koutou,’ te kī a te Ariki, ‘i tonoa mai ahau e te Matua, ka pērā anō tāku tōno i a koutou.’ *Hoani 20:21*

**Te Īnoi o te Rā**

E te Atua ko koe te atatū o te rā   
e haehae ana i te kore.  
Ko koe anō te māramatanga tē taea te tinei  
e hari koa ai mātou mō āke tonu atu.  
Awhinatia mātou kia tūtaki ki te māramatanga hei hāereerenga mō ake tonu atu.

E īnoi ana mātou i roto i a te Īhu Karaiti tō mātou Kaihoko.   
**Āmine.**

**Ngā Pānui**

Ngā Mahi 4:32-35

Waiata 133

1 Hoani 1:1 - 2:2

Hoani 20:19-31

**Te Rātapu Tuarua o te Aranga**

**Tau C**

**Te Rārangi o te Rā**

Ka mea a Īhu ki a Tamati, ‘Totoro mai tōu matihao, kia kite hoki koe i ōku ringa. Totoro mai hoki tōu ringa, ka kuhu ki tōku kaokao. Aua e whakateka, engari, me whakapono.’ *Hoani 20:27*

**Te Īnoi o te Rā**

E te Atua Kaha Rawa,

nā te aranga whakamīharo o tāu Tama o Īhu Karaiti

kua whati i a koe te kaha o te mate,

kua kūmea mai te koiora me te ora tonu ki te ao mārama;

tukua mātou kua ara nei me ia

kia toa ai i ngā whakawai katoa

kia koa ai hoki i te tūmanako ki te korōria mutunga kore;

ko Īhu Karaiti hoki tō mātou Ariki.

**Āmine.**

**Ngā Pānui**

Ngā Mahi 5:27-32

Waiata 118:14-29, *ko* Waiata 150 *rānei*

Whakakitenga 1:4-8

Hoani 20:19-31

**Te Rātapu Tuatōru o te Aranga**

**Tau A**

**Te Rārangi o te Rā**

Rīpenetā, kia iriiria, tēnā tangata, tēnā tangata o koutou i runga i te ingoa o Īhu Karaiti, hei murunga hara; ā, ka riro i a koutou te mea hōmai, arā te Wairua Tapu. *Ngā Mahi 2:38-39*

**Te Īnoi o te Rā**

E Īhu, e pono ana mātou ki a koe;

he pono ngā kōrero kua rangona.

I te whatinga o te taro; ka mātau mātou ko koe pū tēnā,

na konā ka mumura te ahi i roto i a mātou;

whakamahia tēnei whakaaro hei māramatanga i te ao.

Whakarongo ki tēnei īnoi i runga i tōu aroha.

# Āmine.

**Ngā Pānui**

Ngā Mahi 2:14a, 36-41

Waiata 116:1-4, 12-19

1 Pita 1:17-23

Ruka 24:13-35

**Te Rātapu Tuatōru o te Aranga**

**Tau B**

**Te Rārangi o te Rā**

Tahuri ki te Atua, kia murua ai ō koutou hara, kia puta mai ai i te aroaro o te Ariki he wā whakahauora. *Ngā Mahi 3:19*

**Te Īnoi o te Rā**

E te Ariki, āwhinatia mai mātou kia kite:  
kia kite ai he aha te pai me te pono mutunga kore,

kua kite nei mātou, me rapu tonu   
ā, tae noa ki ngā harikoa o te rangi.  
E īnoi ai mātou i roto i a te Karaiti tō mātou Kaihoko.

**Āmine.**

**Ngā Pānui**

Ngā Mahi 3:12-19

Waiata 4

1 Hoani 3:1-7

Ruka 24:36b-48

**Te Rātapu Tuatōru o te Aranga**

**Kai whakaatu ki te aranga**

**Tau C**

**Te Rārangi o te Rā**

Waiho atu i tēnei e noho nei i runga i te tōrōna, ki te Reme hoki, te whakapai, te hōnore, te korōria, te kaha, ā ake ake. *Whakakitenga 5:13*

**Te Īnoi o te Rā**

E te Atua manaaki, karangatia mātou   
kia kai tahi, kia inu tahi ki a koe.  
Meinga mā tō tinana, mā ō toto   
mātou e paihere ki a koe, ā, tētahi ki tētahi hoki.   
E īnoi ana mātou i runga i te ingoa o Īhu Karaiti tō mātou Ariki.

**Āmine.**

**Ngā Pānui**

Ngā Mahi 9:1-6, (7-20)

Waiata 30

Whakakitenga 5:11-14

Hoani 21:1-19

**Te Rātapu Tuawhā o te Aranga**

**Tau A**

**Te Rārangi o te Rā**

‘Ko ahau te hēpara pai’, te kī a te Ariki. ‘He hēpara pai ka tuku i a ia anō kia mate mō ngā hipi.’ *Hoani 10.11*

**Te Īnoi o te Rā**

E te Hēpara Pai,

e rapu nei i te hunga ngaro,

ā, arahina ana ki roto i te kāhui;

whāngaia mātou ka mākona,

rongoātia mātou ka ora,

arahina mātou kia noho tahi ki a koe,

me te Matua me te Wairua Tapu,

e kīngi tahi ana me koe,

kotahi anō Atua ake tonu atu.

**Āmine.**

**Ngā Pānui**

Ngā Mahi 2:42-47

Waiata 23

1 Pita 2:19-25

Hoani 10:1-10

**Te Rātapu Tuawhā o te Aranga**

**Te Hēpara pai**

**Tau B**

**Te Rārangi o te Rā**

‘Ko ahau te hēpara pai,’ te kī a te Ariki, ’E mātau ana hoki ki āku, ā, e mātau ana āku ki ahau. *Hoani 10:14*

**Te Īnoi o te Rā**

E te Hēpara Pai,

e rapu nei i te hunga ngaro,

ā, arahina ana ki roto i te kāhui;

whāngaia mātou ka mākona,

rongoātia mātou ka ora,

arahina mātou kia noho tahi ki a koe,

me te Matua me te Wairua Tapu,

e kīngi tahi ana me koe,

kotahi anō Atua ake tonu atu.

**Āmine.**

**Ngā Pānui**

Ngā Mahi 4:5-12

Waiata 23

1 Hoani 3:16-24

Hoani 10:11-18

**Te Rātapu Tuawhā o te Aranga**

**Tau C**

**Te Rārangi o te Rā**

Ko te Reme hoki i waenganui o te torōna hei hēpara mō rātou, ā, māna rātou e ārahi ki ngā puna wai o te ora; ā, mā te Atua e muru atu ngā roimata katoa i ō rātou kanohi. *Whakakitenga 7:17*

**Te Īnoi o te Rā**

E te Atua o te rongomau,  
nā ngā toto o te kawenata mutunga kore  
i whakahokia mai e koe i te mate tō mātou Ariki a Īhu,   
taua hēpara nui o ngā hipi;  
meatia kia tika katoa ā mātou mahi pai,  
me te whakamahi i roto i a mātou tērā e manea ana e pai ana.  
Ko Īhu Karaiti, ki a ia te korōria, ake ake ake.

**Āmine.**

**Ngā Pānui**

Ngā Mahi 9:36-43

Waiata 23

Whakakitenga 7:9-17

Hoani 10:22-30

**Te Rātapu Tuarima o te Aranga**

**Tau A**

**Te Rārangi o te Rā**

‘Ko ahau te huarahi, te pono, te ora,’ te kī a te Ariki. ‘E kore rawa tētahi tangata e haere ake ki te Matua, ki te kāhore ahau.’ *Hoani 14.6*

*tēnei rānei*

Nā Īhu ake i waha ō tātou hara, nā tōna tinana ake, i runga i te rākau, kia whakatūpāpaku ai tātou ki te hara, kia ora ai ki te tika: nā ōna kārawarawa i ora ai ō koutou mate. *1 Pita 2:24*

**Te Īnoi o te Rā**

E te Atua mutunga kore,

ko tāu Tama ko Īhu Karaiti

te huarahi, te pono, me te ora mō ngā mea katoa;

Hōmai ki a mātou he ngākau atawhai

kia hīkoi ai i tāna huarahi,

kia harikoa ai i tōna pono,

kia whai wāhi ai ki tōna oranga;

ko ia e ora ana, e kīngi tahi ana me koe me te Wairua Tapu,

kotahi anō Atua, ināianei, ā, mō ake tonu atu.

**Āmine.**

**Ngā Pānui**

Ngā Mahi 7:55-60

Waiata 31:1-5, 15-16

1 Pita 2:2-10

Hoani 14:1-14

**Te Rātapu Tuarima o te Aranga**

**Tau B**

**Te Rārangi o te Rā**

Ko te aroha tēnei, ehara i te mea ko tātou kua aroha ki te Atua, engari, ko ia kua aroha ki a tātou. E ngā hoa aroha, ki te mea i pēnei te aroha o te Atua ki a tātou, he tika anō hoki kia aroha tātou tētahi ki tētahi.  
*1 Hoani 4:10-11*

**Te Īnoi o te Rā**

E te Karaiti o te kawenata hou,  
hōmai te hari koa kia tohaina katoatia,

inea whānuitia,

pēhia iho ki raro,   
ruirui tahitia kia pūrena atu.  
Whakarongo ki tēnei īnoi i runga i tōu aroha.

**Āmine.**

**Ngā Pānui**

Ngā Mahi 8:26-40

Waiata 22:25-31

1 Hoani 4:7-21

Hoani 15:1-8

**Te Rātapu Tuarima o te Aranga**

**Tau C**

**Te Rārangi o te Rā**

He aroha te Atua, ko te tangata hoki e noho ana i runga i te aroha e noho ana i roto i te Atua, me te Atua anō hoki i roto i a ia. *1 Hoani 4: 16b*

*tēnei rānei*

He ture hou tāku ka hoatu nei ki a koutou, kia aroha koutou tētahi ki tētahi; kia rite ki tōku aroha ki a koutou, waihoki kia aroha koutou tētahi ki tētahi*. Hoani 13:34*

**Te Īnoi o te Rā**

E te Atua māhaki,

tukua mātou kia harikoa,

ki te hoatu tōu aroha tētahi ki tētahi;

meinga kia hari koa mātou i te whiwhinga mai.

Whakatupua ki roto i a mātou i ia rā,

he Wairua oha whirinaki hoki.

Mā te aroha ki a koe ka tika ai tā mātou mahi

i runga i te harikoa,

E īnoi ana mātou i roto i a Īhu Karaiti tō mātou Ariki.

**Āmine.**

**Ngā Pānui**

Ngā Mahi 11:1-18

Waiata 148

Whakakitenga 21:1-6

Hoani 13:31-35

**Te Rātapu Tuaono o te Aranga**

**Tau A**

**Te Rārangi o te Rā**

Te kī taurangi a Īhu, ‘Ki te aroha tētahi ki ahau, e puritia e ia tāku kupu, ā, ka arohaina ia e tōku Matua, ka haere atu māua ki a ia, ka noho tonu ki a ia.*’ Hoani 14:23*

**Te Īnoi o te Rā**

E te Atua mutunga kore,

ko koe te mārama o te hinengaro e mōhio nei,

ko koe te hari o te ngākau e aroha nei,

ko koe te kaha o te whakaaro e mahi nei mōu;

tukua mai ki a mātou te mōhiotanga ki a koe

kia tino aroha ai mātou ki a koe,

mā te aroha ki a koe ka tika ai tā mātou mahi

i runga i te harikoa, āianei, ā, ake tonu atu.

**Āmine.**

**Ngā Pānui**

Ngā Mahi 17:22-31

Waiata 66:8-20

1 Pita 3:13-22

Hoani 14:15-21

**Te Rātapu Tuaono o te Aranga**

**Tau B**

**Te Rārangi o te Rā**

I kī a Īhu, ‘Kahore koutou i whiriwhiri i ahau, engari, nāku koutou i whiriwhiri, nāku anō koutou i mea kia haere, kia whai hua, kia mau tonu hoki ō koutou hua.’ *Hoani 15:16*

**Te Īnoi o te Rā**

E te Atua kaha rawa,

nāu mātou i ako i āu kupu,

ko te aroha te tutukinga o te ture;

tukua mātou kia aroha ki a koe, mā te katoa ō mātou ngākau me ō mātou hoatata pēnei i a mātou nei anō;

E īnoi ai mātou i roto i a te Karaiti tō mātou Ariki.

**Āmine.**

**Ngā Pānui**

Ngā Mahi 10:44-48

Waiata 98

1 Hoani 5:1-6

Hoani 15:9-17

**Te Rātapu Tuaono o te Aranga**

**Tau C**

**Te Rārangi o te Rā**

‘He rangimārie tāku e waiho nei ki a koutou, tēnei tāku rangimārie te hoatu nei ki a koutou,’ te kī a te Ariki. ‘Kei pōuri ō koutou ngākau, kei mataku.’ *Hoani 14:27*

**Te Īnoi o te Rā**

E te Atua kaha rawa

i tukua mai e koe tōu Wairua Tapu ki āu ākonga,

kia kī tonu rātou i te hari, kia tū māia

ki te kauwhau i te rongopai;

tonoa mātou i runga i te mana o taua Wairua anō

kia kitea mai ai tōu aroha whakaora

kia whakatata mai ngā tāngata katoa ki a koe;

Ko Īhu Karaiti tō mātou Ariki,

e ora ana, e kīngi tahi ana me koe me te Wairua Tapu,

kotahi anō Atua, ināianei, ā, mō ake tonu atu

**Āmine.**

**Ngā Pānui**

Ngā Mahi 16:9-15

Waiata 67

Whakakitenga 21:10, 22 – 22:5

Hoani 14:23-29, *ko* Hoani 5:1-9 *rānei*

**Te Rā Kakenga**

Tau A

**Te Rārangi o te Rā**

Ka mea a Īhu ki rātou, ’Nā reira haere, meinga hei ākonga ngā iwi katoa; nā, ko ahau tēnā hei hoa mō koutou i ngā rā katoa, ā te mutunga rā anō o te ao. ‘ *Matiu 28: 19-20*

**Te Īnoi o te Rā**

E Īhu, tō mātou tuakana, Kaihoko,

nā tou kuhunga atu ki tua o te ārai,

ka tuwhera mai ngā tatau o te rangi.

Ka tuku whakawhetai mātou ki a koe,

mō tēnei ara hou, huarahi ora,

e hui ai mātou me te tini, tē taea te tatau,

kia noho tahi ki a koe mō ake tonu atu.

Whakamoemiti ki a koe e te Atua;

ka whakamana te īnoi.

**Āmine.**

**Ngā Pānui**

Ngā Mahi 1:1-11

Waiata 47, *ko* Waiata 93 *rānei*

Epeha 1:15-23

Ruka 24:44-53

**Te Rā Kakenga**

Tau B

**Te Rārangi o te Rā**

‘Haere koutou ki te ao katoa, kauwhautia te rongopai ki ngā tāngata katoa,’ te kī a te Ariki. *Māka 16:15*

**Te Īnoi o te Rā**

E te Atua mutunga kore,  
nāu i whakamana tāu Tama  
i te rangi i te whenua;  
meinga kia kore e ngaro   
te kitenga o tōna rangatiratanga  
engari ka mahi ki a ia i runga i te tūmanako me te koa;  
ko ia e ora ana, e kingi tahi ana, me koe, me te Wairua Tapu,  
kotahi Atua mō āke tonu atu.  
**Āmine.**

**Ngā Pānui**

Ngā Mahi 1:1-11

Waiata 47, *ko* Waiata 93 *rānei*

Epeha 1:15-23

Ruka 24:44-53

**Te Rā Kakenga**

Tau C

**Te Rārangi o te Rā**

Nā te Atua i whakaara a te Karaiti i te hunga mate, ā, whakanohoia ana ia ki tōna matau, ki ngā wāhi o te rangi, ki runga ake i ngā kawanatanga katoa, i te mana, i te kaha, i te rangatiratanga, i ngā ingoa katoa e whakaahuatia ana. *Epeha 1:20-21*

**Te Īnoi o te Rā**

E te Atua mutunga kore,  
nāu nei i whakaara ake a Īhu mai i te mate  
ka kauwhautia e koe tōna wikitōria,  
mā tōna kakenga ake  
ka whakatauhia koe hei kīngi.  
Whakaarahia ō mātou ngākau ki te rangi  
kia ora ai mātou kia kīngi tahi me ia.

E īnoi ai mātou i roto i a te Karaiti tō mātou Ariki.  
**Āmine.**

**Ngā Pānui**

Ngā Mahi 1:1-11

Waiata 47, *ko* Waiata 93 *rānei*

Epeha 1:15-23

Ruka 24:44-53

**Te Rātapu Tuawhitu o te Aranga**

**Tau A**

**Te Rārangi o te Rā**

Ko te ora tonu hoki tēnei, kia mātau rātou ki a koe, ko koe anake te Atua pono, ki a Īhu Karaiti anō hoki i tonoa mai nei e koe*. Hoani 17:3*

**Te Īnoi o te Rā**

E te Karaiti tō mātou tohunga nui rawa,  
e mōhio ana koe ki ō mātou ngoikoretanga;  
e īnoi ana koe mō mātou e hara tonu ana mātou.  
Āwhinatia mai mātou, i roto i a koe,  
kia kitea he ara hou, he ora hoki ki te Atua;  
mō te korōria o tōu ingoa tapu.  
**Āmine.**

**Ngā Pānui**

Ngā Mahi 1:6-14

Waiata 68:1-10, 32-35

1 Pita 4:12-14; 5:6-11

Hoani 17:1-11

**Te Rātapu Tuawhitu o te Aranga**

**Te Rātapu i muri i te Kakenga.**

**Tau B**

**Te Rārangi o te Rā**

Ka īnoi a te Karaiti, ‘E te Matua Tapu, puritia i runga i tōu ingoa te hunga kua hōmai nei e koe ki ahau, kia kotahi ai rātou, me tāua nei.’ *Hoani 17:11*

**Te Īnoi o te Rā**

E te Atua Kaha Rawa,  
tāu Tama, tō mātou Kaiwhakaora a Īhu Karaiti  
he oranga mutungakore kia noho hei kaiwawao mō mātou;  
aroha mai mō ō mātou ngoikoretanga,  
i runga i tōu atawhai hōmaitia ngā taonga pai  
e kore nei mātou e āhei ki te īnoi,  
engari mā roto i tōna painga,  
ko ia e ora ana, e kīngi tahi ana me koe me te Wairua Tapu,

kotahi anō Atua, ināianei, ā, mō ake tonu atu.  
**Āmine.**

**Ngā Pānui**

Ngā Mahi 1:15-17, 21-26

Waiata 1

1 Hoani 5:9-13

Hoani 17:6-19

**Te Rātapu Tuawhitu o te Aranga**

**Te Rātapu i muri i te Kakenga.**

**Tau C**

**Te Rārangi o te Rā**

Me whakapono ki te Ariki, ki a Īhu Karaiti, ka ora ai koe. *Ngā Mahi 16:31*

**Te Īnoi o te Rā**

E te Atua tapu, nāu mātou i whāngai  
ki ngā kai tinana, wairua hoki.  
E kore te mate e pā ki a koe, e kore anō tōu āhua tapu e rerekē,

ahakoa i ō mātou hara, nāu mātou i tohu,  
ki te whakarongo ki tāu kupu, ki te kauwhau i tōu pono.  
Hareruia! Whakaritea mātou ki te tote o te whenua;  
meinga mātou hei rēwena i roto i te paraoa.  
He whakamoemiti ki a koe, e tō mātou Atua; ka whakamana te īnoi.  
**Āmine.**

**Ngā Pānui**

Ngā Mahi 16:16-34

Waiata 97

Whakakitenga 22:12-14, 16-17, 20-21

Hoani 17:20-26**Te Rātapu mā**

**Te Rā o te Petekoha**

**Tau A**

**Te Rārangi o te Rā**

‘Ki te matewai tētahi, haere mai ia ki ahau, kia inu,’ te kī a te Ariki; ‘ki te whakapono tētahi ki ahau, ka rere mai ngā wai ora i roto i tōna kōpū.’ *Hoani 7:37-38*

**Te Īnoi o te Rā**

E te Matua,

kua whakakīia e koe tāu iwi ki te Wairua,

i tau tuatahi ai ki runga i tāu Tama,

ā, i whakakotahitia ai mātou ki roto i tāu Hāhi;

whakapuarengia mai ngā tatau ki tōu Wairua

kia wātea ai mātou ki te mahi tahi,

kia piki ake ai te rahi o tōu rangatiratanga  
me āu tikanga;  
mō te korōria o tōu ingoa tapu.

**Āmine.**

**Ngā Pānui**

*Pānui tuatahi:* Ngā Mahi 2:1-21, *ko* Tauānga 11:24-30 *rānei*

Waiata 104:24-34, 35b

*Pānui tuarua:* 1 Koriniti 12:3b-13, *ko* Ngā Mahi 2:1-2130 *rānei*

*Rongopai:* Hoani 20:19-23, *ko* Hoani 7:37-39 *rānei*

**Te Rātapu mā**

**Te Rā o te Petekoha**

**Tau B**

**Te Rārangi o te Rā**

‘Ka hoatu e ahau he ngākau hou ki a koutou, ka hoatu anō hoki e ahau he wairua hou ki roto ki a koutou,’ te kī a te Ariki; ‘Ka hoatu e ahau tōku wairua ki roto i a koutou, ā, ka ora koutou.*’ Ehekiera 11:19; 37:14*

**Te Īnoi o te Rā**

E te Atua kaha rawa,  
i te hākari o Petekoha  
i tukua iho e koe tōu Wairua Tapu ki ngā ākonga,  
hei whakakī i a rātou ki te harikoa me te māia  
ki te kauwhau i te rongopai;   
tukua mātou i raro i te mana o taua Wairua anō  
ki te whakaatu i tōu aroha whakaora  
ki te whakarauika mai hoki i ngā tāngata katoa ki a koe;  
me te Wairua Tapu,  
kotahi anō Atua, āianei, ā, āke tonu atu.  
**Āmine.**

**Ngā Pānui**

*Pānui tuatahi:* Ngā Mahi 2:1-21, *ko* Ehekiere 37:1-14 *rānei*

Waiata 104:24-34, 35b

*Pānui tuarua:* Roma 8:22-27, *ko* Ngā Mahi 2:1-21 *rānei*

*Rongopai:* Hoani 15:26-27; 16:4b-15

**Te Rātapu mā**

**Te Rā o te Petekoha**

**Tau C**

**Te Rārangi o te Rā.**

Kua rīngihia mai te aroha o te Atua ki roto i ō tātou ngākau e te Wairua Tapu kua hōmai nei ki a tātou*. Rōma 5:5*

**Te Īnoi o te Rā**

E te Atua ora,

e te Wairua Tapu ora tonu,

kia maringi iho mai

tōu ngao kanapa taunanawe

i whakakā ai i aua ākonga tuatahi

kia tahuri anō ai te ao.

Whakarongo ki tēnei īnoi i runga i tōu aroha.

**Āmine.**

**Ngā Pānui**

*Pānui tuatahi:* Ngā Mahi 2:1-21, *ko* Kēnehi 11:1-9 *rānei*

Waiata 104:24-34, 35b

*Pānui tuarua:* Roma 8:14-17, *ko* Ngā Mahi 2:1-21 *rānei*

*Rongopai:* Hoani 14:8-17, (25-27)

**Ngā Rā i muri i Petekoha**

**Te Rātapu o te Tokotoru**

**Te Rātapu i muri i Petekoha**

**Tau A**

**Te Rārangi o te Rā**

Karangatia te Ingoa: ‘Ko Ihowā, ko Ihowā, ko te Atua tohu, atawhai, he tukuroa nei i te riri, he nui nei te aroha, te pono.’ *Ekoruhe 34.6*

**Te Īnoi o te Rā**

E Pā**,**nāu i tuku mai tāu Tama ki te kawe maii te pono,  
me tōu Wairua Tapu, kia tapu ai mātou;   
huakina ō mātou ngākau hei whakanui i a koe,  
me ō mātou oranga hei whakaatu i a koe,   
tō mātou Atua pono kotahi,   
te Matua, te Tama, me te Wairua Tapu.   
E īnoi ana mātou i roto i a Īhu Karaiti tō mātou Kaiwhakaora.

**Āmine.**

**Ngā Pānui**

Kēnehi 1:1 - 2:4a

Waiata 8

2 Koriniti 13:11-13

Matiu 28:16-20

**Te Rātapu o te Tokotoru Tapu**

**Te Rātapu Tuatahi i muri i Petekoha**

**Tau B**

**Te Rārangi o te Rā**

He tapu, he tapu, he tapu, a Ihowā o ngā mano; kī katoa te whenua i tōna korōria.

*Ihāia 6:3*

*Tēnei rānei*

Ā, haere mai ana a Karaiti Īhu, kauwhau ana i te maunga rongo ki a koutou i tawhiti, ki te hunga hoki e tata ana; nāna hoki tātou, i whai tatanga atu ai i roto i te Wairua kotahi ki te Matua. *Epeha 2:17-18*

**Te Īnoi o te Rā**

E te Atua mau tonu,  
kua whakaatu nei koe  
ki a mātou he Matua, he Tama, he Wairua Tapu;  
puritia mātou i roto i tēnei whakapono  
kia pai ai tā mātou whakamoemiti me te manaaki i tōu ingoa tapu;   
ko koe nei te Atua kotahi  
ināianei ā mō āke tonu atu.  
**Āmine.**

**Ngā Pānui**

Ihāia 6:1-8

Waiata 29

Roma 8:12-17

Hoani 3:1-17

**Te Rātapu o te Tokotoru Tapu**

**Te Rātapu Tuatahi i muri i Petekoha**

**Tau C**

**Te Rārangi o te Rā**

He teka ianei kei te karanga a te whakaaro nui, e puaki ana anō te reo o te mātauranga? I a Ihowā ahau, nō te timatatanga rā anō o ōna ara, nō mua atu i āna mahi o neherā. *Whakataukī 8: 1, 22*

*Tēnei rānei*

Kua tonoa mai e te Atua te Wairua o tāna Tama ki roto ki ō koutou ngākau, e karanga ana, E Apa, e Pā! *Karatia 4:6*

**Te Īnoi o te Rā**

E te Tokotoru o te Aroha,  
te kaihanga o te ira tane me te ira wahine kua rite nei ki tōu ake āhua,  
āwhinatia mai mātou ki te whakaae ko mātou ēnei,  
me te mōhio ki ō mātou atawhai tētahi ki tētahi.  
Whakarongo ki tēnei īnoi i runga i tōu aroha.

**Āmine.**

**Ngā Pānui**

Whakatauki 8:1-4, 22-31

Waiata 8

Roma 5:1-5

Hoani 16:12-15

**Te Iriiri o te Ariki**

**Te Rātapu Tuatahi i muri i te Whakaaturanga**

**Te Rātapu i waenga 7 me 13 Hānuere**

**Tau A**

**Te Rārangi o te Rā**

Nā, ko tētahi reo nō te rangi e mea ana, “Ko tāku Tama tēnei i aroha ai, ko tāku i āhuareka ai.” *Matiu 3.17*

**Te Īnoi o te Rā**

Huakina mai ngā rangi e te Wairua Tapu,

kia kite ai mātou i a Īhu e īnoi ana mō mātou;

hei whakapakari i a mātou

kia whai wāhi ai ki tāna kapu, kia rite ai hoki ki te mahi ki a ia mō ake tonu atu.  
E īnoi ai mātou i roto i a Ihu Karaiti tō mātou Ariki.

**Āmine.**

**Ngā Pānui**

Ihāia 42:1-9

Waiata 29

Ngā Mahi 10:34-43

Matiu 3:13-17

**Te Rātapu Tuatahi i muri i te Whakaaturanga**

**Te Iriiri o te Ariki**

Tau B

**Te Rārangi o te Rā**

Ko Īhu o Nahareta, tā te Atua whakawahinga i a ia ki te Wairua Tapu, ki te kaha; ā, hāereere ana ia ki te mahi i te pai, ki te whakaora i te hunga katoa e pēhia ana e te rewera; nō te mea i a ia te Atua. *Ngā Mahi 10:38*

Te Īnoi o te Rā

E te Wairua Tapu,

nāu a Īhu i pēia ki te koraha,

ā, ka iriiria ia e Hoani, ka tuwhera mai te rangi,

karawhiua mātou ki te whātōtō, ki te whakaaro hoki,

kia whakaritea ai e mātou ō mātou iriiringa,

kia noho i roto i te oranga o te wikitōria.

E īnoi ana mātou i roto i a Ihu Karaiti tō mātou Kaihoko.

**Āmine.**

**Ngā Pānui**

Kēnehi 1:1-5

Waiata 29

Ngā Mahi 19:1-7

Māka 1:4-11

**Te Rātapu Tuatahi i muri i te Whakaaturanga**

**Te Iriiri o te Ariki**

Tau C

**Te Rārangi o te Rā**

Ā, ka heke iho te Wairua Tapu, ka heke tinana iho, anō he kūkupa, ki runga ki a ia, ā, ka puta mai he reo nō te rangi, e mea ana, ‘Ko koe tāku Tama i aroha ai, tāku i āhuareka ai.’ *Ruka 3:22*

**Te Īnoi o te Rā**

E te Atua kaha rawa,  
nāu i whakawahi a Īhu i tōna iriiringa  
me te Wairua Tapu,  
nāu i whakaatu i a ia, tāu Tama aroha;  
hōmai ki a mātou, kua iriiria nei i roto i tōna ingoa  
kia mahi katoa ai ki tāu e hiahia ai,  
kia kitea ai ngā hua pai, o ā mātou mahi;  
ko Īhu Karaiti tō mātou Ariki.

**Āmine.**

**Ngā Pānui**

Ihāia 43:1-7

Waiata 29

Ngā Mahi 8:14-17

Ruka 3:15-17, 21-22

**Te Rātapu Tuarua i muri i te Whakāturanga**

**Te Rātapu i waenga 14 me 20 o Hānuere**

**Tau A**

**Te Rārangi o te Rā**

He pono te Atua, nāna nei koutou i karanga kia uru tahi ki tāna Tama, ki a Īhu Karaiti, ki tō tātou Ariki. *1 Koroniti 1.9*

**Te Īnoi o te Rā**

E te Atua kaha rawa,  
hōmai he tirohanga ki a mātou mō āu whakaritenga  
ā, me te whakapūmautanga  
o tōu aroha me tōu mana,  
kia mau pū ai mātou ki te tūmanako  
kei roto nei i a Īhu Karaiti tō mātou Ariki.

**Āmine.**

**Ngā Pānui**

Ihāia 49:1-7

Waiata 40:1-11

1 Koriniti 1:1-9

Hoani 1:29-42

**Te Rātapu Tuarua i muri i te Whakaaturanga**

**Te Rātapu i weaenga 14 me 20 Hānuere**

**Tau B**

**Te Rārangi o te Rā**

Kua kitea e māua te Mīhaia: ko Īhu Karaiti, te Tama a te Atua, te kīngi o Īharaira! *Hoani 1:41, 49*

**Te Īnoi o te Rā**

E te Atua, ngā whakamoemiti ki a koe, mō āu mahi i waenga i a mātou.   
Nōu te ihi i tāu i hanga ai,  
Nōu te hihiri i a mātou rangahau hou.  
I roto i a mātou mahi hīkoi katoa, whakakahangia mātou,   
kia noho ai i roto i te ihi, te wehi, me te tūmanako.  
Whakarongo ki tēnei īnoi i runga i tōu aroha.

**Āmine.**

**Ngā Pānui**

1 Hamuera 3:1-10, (11-20)

Waiata 139:1-6, 13-18

1 Koriniti 6:12-20

Hoani 1:43-51

**Te Rātapu Tuarua i muri i te Whakaaturanga**

**Te Rātapu i weaenga 14 me 20 Hānuere**

**Tau C**

**Te Rārangi o te Rā**

I whakakitea e Īhu tōna korōria, ā, whakapono ana āna ākonga ki a ia.

*Hoani 2:11*

**Te Īnoi o te Rā**

E Īhu, ka īnoi mātou ki a koe,  
tangohia te wai kawa,  
ā mātou ngākau pukumahi hoki,  
hurihia hei wāina rongopai  
kia kitea ai e te katoa tōu oranga  
kia hiainu ai ki a koe;  
Whakarongo ki tēnei īnoi i runga i tōu ake ingoa.   
**Āmine.**

**Ngā Pānui**

Ihāia 62:1-5

Waiata 36:5-10

1 Koriniti 12:1-11

Hoani 2:1-11

**Te Rātapu Tuatoru i muri i te Whakāturanga**

**Te Rātapu i waenga 21 me 27 Hānuere**

**Tau A**

**Te Rārangi o te Rā**

Nā, ka hāereerea katoatia a Kariri e Īhu, whakaako ana i roto i ō rātou whare karakia, kauwhau ana i te rongopai o te rangatiratanga, me te whakaora i ngā mate katoa, i ngā tūrorotanga katoa o te iwi. *Matiu 4.23*

**Te Īnoi o te Rā**

E te Atua kaha rawa,  
i whakakitea mai e tāu Tama te nui o tōu aroha whakaora,  
i roto i āna tohu me āna mahi whakamīharo;  
whakahōutia mai tāu iwi ki tōu aroha noa mai i te rangi,  
ā, i roto i ō mātou ngoikoretanga  
kia ū ai mātou ki tōu mana whakahira;  
ko Īhu Karaiti tō mātou Ariki.

**Āmine.**

**Ngā Pānui**

Ihāia 9:1-4

Waiata 27:1, 4-9

1 Koriniti 1:10-18

Matiu 4:12-23

**Te Rātapu Tuatoru i muri i te Whakaaturanga**

**Te Rātapu i waenga 21 me 27 o Hānuere**

**Tau B**

**Te Rārangi o te Rā**

Kua rite tēnei te wā, kua tata hoki te rangatiratanga o te Atua; rīpenetā, whakaponohia te Rongopai. *Māka 1:15*

**Te Īnoi o te Rā**

E Īhu, tō mātou Kaihoko,  
hōmai tōu kaha kia kitea, kia kauwhautia te rongopai,   
ahakoa haere mātou ki hea  
ka whakaorangia te tūroro, ka awhitia i te ngerengere,  
me te hoatu oranga hou ki te whakahemo, tupāpaku hoki;   
mō te korōria o tōu ingoa tapu.  
**Āmine.**

**Ngā Pānui**

Hona 3:1-5, 10

Waiata 62:5-12

1 Koriniti 7:29-31

Māka 1:14-20

**Te Rātapu Tuatoru i muri i te Whakaaturanga**

**Te Rātapu i waenga 21 me 27 o Hānuere**

**Tau C**

**Te Rārangi o te Rā**

Ka pānui a Īhu mai i te pukapuka a Ihāia poropiti: ‘Kei ahau te Wairua o te Ariki, nāna nei hoki au i whakawahi, hei kauhau i te rongopai ki te hunga rawakore, ki ngā herehere, kia haere noa.’ *Ruka 4:18*

**Te Īnoi o te Rā**

E te Atua o ngā atawhainga katoa,  
i mauria mai e tāu Tama te rongopai ki te hunga taumaha,  
kia tukua te hunga e pēhia ana,  
me te harikoa ki a rātou e pōuri ana;  
whakakīia mātou ki tōu Wairua  
kia kitea ai te iwi, i tōu āhua i roto i a mātou  
kia whakakorōriatia ai tōu ingoa.  
E īnoi ana mātou i roto i a Īhu Karaiti tō mātou Ariki.

**Āmine.**

**Ngā Pānui**

Nehemia 8:1-3, 5-6, 8-10

Waiata 19

1 Koriniti 12:12-31a

Ruka 4:14-21**Te Rātapu Tuawha i muri i te Whakāturanga**

**Te Rātapu i waenga 28 Hānuere me 3 Pepuere**

**Tau A**

**Te rārangi mō te Rā**

Ā, he aha tā Ihowā e rapu nei ki a koe, heoi anō ko te whakawā tika, ko te pai ki te tohu tangata, ko te whakaiti me te haere tahi i tōu Atua? *Mika 6.8*

**Te Īnoi o te Rā**

E Īhu, ākona mātou,   
ki te whaioranga, ki te koropiko hoki  
kāore he whakaaro ki ngā hua o te kikokiko, he apo rānei.  
Panaia atu ngā mea takakino i ō mātou oranga  
ā meinga mātou hei temepara mō te Wairua;   
mō te korōria o tōu ingoa tapu.

**Āmine.**

**Ngā Pānui**

Mika 6:1-8

Waiata 15

1 Koriniti 1:18-31

Matiu 5:1-12

**Te Rātapu Tuawhā o te Whakaaturanga**

**Te Rātapu i waenga 28 Hanuere me 3 Pepuere**

**Tau B**

**Te Rārangi o te Rā**

Nā, ka hāererea e Īhu ngā pā katoa me ngā kāinga, ā, ka ako i roto i ō rātou whare karakia, ka kauwhau i te rongopai o te rangatiratanga, me te whakaora i te tini o ngā mate, i te tini o ngā tūrorotanga o te iwi. *Matiu 9:35*

**Te Īnoi o te Rā**

E Īhu, hihiri ana āu kōrero,  
whakamanawanui e koe, ka maumahara mātou.  
Āwhinatia mai mātou ki te kōrero kia rongo te katoa,   
ki te whakahua i te pono

kia kaua e mauāhara.

Whakarongo ki tēnei īnoi i runga i tōu ake ingoa.

**Āmine.**

**Ngā Pānui**

Tiuteronomi 18:15-20

Waiata 111

1 Koriniti 8:1-13

Māka 1:21-28

**Te Rātapu Tuawhā o te Whakaaturanga**

**Te Rātapu i waenga 28 Hanuere me 3 Pepuere**

**Tau C**

**Te Rārangi o te Rā**

Ināianei hoki he titiro pōuriuri tā tātou i roto i te whakaata, kei reira hoki ka kite tātou te kanohi ki te kanohi. Ināianei e mātau ana ahau ko tētahi wāhi anake; ko reira ia ahau e mōhio ai me ahau e mōhiotia rā. *1 Koriniti 13:12*

**Te Īnoi o te Rā**

E te Atua tohu atawhai,  
i whakatinanatia tau Tama mō mātou  
ā, i mamae i runga i te rīpeka;  
horoia ō mātou ngākau   
kia hihiko ā mātou mahi ki a koe;

ko Īhu Karaiti tō mātou Kaihoko.

**Āmine.**

**Ngā Pānui**

Heremaia 1:4-10

Waiata 71:1-6

1 Koriniti 13:1-13

Ruka 4:21-30

**Te Rātapu Tuarima o He Wā Noa**

**Te Rātapu i waenga 4 me 10 o Pepuere**

**Tau A**

# Te Rārangi mō te Rā

‘He teka ianei ko te nohopuku tēnei i whiriwhiria e ahau?’, e ai tā Ihowā, ‘kia whakatangorotia ngā here a te kino, kia tukua te hunga e tūkinotia ana kia haere noa atu?‘ *Ihāia 58.6*

*tēnei rānei*

Waihoki, kia tiaho tō koutou mārama ki te aroaro o ngā tāngata, kia kite ai rātou i ā koutou hanga pai, kia whakakorōria ai tō koutou Matua i te rangi. *Matiu 5:16*

# Te Īnoi o te Rā

E te Atua, ka whakamoemiti mātou ki a koe,  
e tīaho nei te māramatanga o te Karaiti i roto i ō mātou pōuritanga,  
ā e kore hoki e taea te tinei;   
whakaaturia mai te huarahi e tae atu ai mātou ki te rā mutungakore;

Ko Īhu Karaiti tō mātou Ariki.

**Āmine.**

**Ngā Pānui**

Ihāia 58:1-9a, (9b-12)

Waiata 112:1-9 (10)

1 Koriniti 2:1-12, (13-16)

Matiu 5:13-20

**Te Rātapu Tuarima o He Wā Noa**

**Te Rātapu i waenga 4 me 10 Pepuere**

**Tau B**

**Te Rārangi o te Rā**

Tēnā ko te hunga e tatari ana ki a Ihowā, puta hou ana he kaha mō rātou, kake ana rātou ki runga; ko nga parirau, koia ānō kei o ngā ēkara. *Ihāia 40:31*

**Te Īnoi o te Rā**

E te Atua kaha rawa,  
nāu mātou i karanga ki te mahi māu,  
engari ki te kāhore tōu aroha  
e kore rawa mātou e tau ki te whakapai i a koe;  
tukua mai tōu Wairua Tapu  
hei whakatika i te whakahaere a ō mātou manawa;  
Ko Īhu Karaiti tō mātou Ariki.

**Āmine.**

**Ngā Pānui**

Ihāia 40:21-31

Waiata 147:1-11, 20c

1 Koriniti 9:16-23

Māka 1:29-39

**Te Rātapu Tuarima o He Wā Noa**

**Te Rātapu i waenga 4 me 10 Pepuere**

**Tau C**

**Te Rārangi o te Rā**

I mate a te Karaiti mō ō tātou hara, i pērā me tā ngā karaipiture; ā, i tanumia; ā, i ara ake anō i te toru o ngā rā, i pērā me tā ngā karaipiture, ā, ka whakakite ki te rahi. *1 Koroniti 15:3-5*

**Te Īnoi o te Rā**

E te Atua Kaha rawa mutunga kore,  
nāu te hiahia ki te hari mai i tāu i hangā  
kia kotahi i roto i a te Karaiti;  
tukua kia kauwhau ponotia e tāu Hāhi   
te Rongopai Tapu  
kia ora katoa rā anō ngā tāngata   
kia kī hoki tōu ao i tōu korōria;   
Ko Īhu Karaiti tō mātou Ariki.

**Āmine.**

**Ngā Pānui**

Ihāia 6:1-8, (9-13)

Waiata 138

1 Koriniti 15:1-11

Ruka 5:1-11

**Te Rātapu Tuaono o He Wā Noa**

**Te Rātapu i waenga 11 me 17 Pepuere**

**I waenga 8 me 14 o Mei rānei**

**Tau A**

# Te Rārangi mō te Rā

Ka hari te hunga he tapatahi nei i te ara, e haere nei i te Ture a Ihowā. *Waiata 119.1*

# Īnoi o te Rā

E te Atua o Īharaira o tūāwhakarere, onāianei,  
tūhia ki ō mātou ngākau ngā akoranga o āu ture;  
whakaritea ō mātou hinengaro   
kia whiwhi ai ki te rongopai i whakatinanatia ai   
i tāu Tama i a Īhu Karaiti tō mātou Kaiwhakaora.  
**Āmine.**

**Ngā Pānui**

Tiuteronomi 30:15-20, *ko* Hiraka 15:15-20 *rānei*

Waiata 119:1-8

1 Koriniti 3:1-9

Matiu 5:21-37

**Te Rātapu Tuaono o He Wā Noa**

**Te Rātapu i waenga 11 me 17 Pepuere**

**I waenga 8 me 14 Mei rānei**

**Tau B**

**Te Rārangi o te Rā**

Kua puta ake i roto i a tātou he poropiti nui! Kua tau mai te Atua ki tāna iwi! *Ruka 7:16*

*Tēnei rānei*

Waiata whakawhetai ki a Ihowā, e tāna hunga tapu, whakawhetai hoki ki te ingoa tapu o te Atua. *Waiata 30:4*

**Te Īnoi o te Rā**

E te Atua kaha rawa,  
te kaha, te aroha me te mātau,  
āwhinatia mai mātou ki te whakawhirinaki ki tōu painga

ki te whakarite i a mātou i roto i tāu Tama.  
Whakarongo ki tēnei īnoi i runga i tōu aroha.  
**Āmine.**

**Ngā Pānui**

2 Ngā Kīngi 5:1-14

Waiata 30

1 Koriniti 9:24-27

Māka 1: 40-45

**Te Rātapu Tuaono o He Wā Noa**

**Te Rātapu i waenga 11 me 17 Pepuere**

**I waenga 8 me 14 Mei rānei**

**Tau C**

**Te Rārangi o te Rā**

Ka koa koutou ina kinongia koutou e ngā tāngata, ina nā te whakaaro ki te Tama a te tangata. Kia hari me te tūpekepeke, he nui hoki tō koutou utu i te rangi*. Ruka 6:23*

**Te Īnoi o te Rā**

E te Atua o te hunga matekai,  
meinga mātou kia hiakai kia hiaīnu mō te tika,  
kia mākona rā anō ō mātou mō te tika  
kia ngaro rawa te hiakai i te whenua.  
E īnoi ana mātou i roto i a Īhu Karaiti tō mātou Ariki.  
**Āmine.**

**Ngā Pānui**

Heremaia 17:5-10

Waiata 1

1 Koriniti 15:12-20

Ruka 6:17-26

**Te Rātapu Tuawhitu o He Wā Noa**

**Te Rātapu i waenga 18 me 24 Pepuere**

**i waenga rānei o 15 me 21 o Mei.**

**Tau A**

# Te Rārangi o te Rā

E mea nei hoki tō koutou Matua i te rangi i tōna rā kia whiti ki te hunga kino, ki te hunga pai, kia ua hoki te ua ki te hunga tika, ki te hunga hē. Kia ngāwari rāpea koutou, kia pērā me tō koutou Matua e ngāwari ana. *Matiu 5.45, Ruka 6.36*

*tēnei rānei*

Kia tapu koutou, he tapu hoki a Ihowā tō koutou Atua. Arohaina tōu hoa tata ānō ko koe. *Rewitikuha 19:2, 18.*

# Īnoi o te Rā

E te Atua māhaki, hōmai he whakaaro

kia warewaretia ngā pānga hē me ngā kino,  
he hiahia ki te rapu i ngā painga o ētahi atu,  
he ngākau e kī ana i te aroha.  
Whakarongo ki tēnei īnoi i runga i tōu aroha.  
**Āmine.**

**Ngā Pānui**

Rewitikuha 19:1-2, 9-18

Waiata 119:33-40

1 Koriniti 3:10-11, 16-23

Matiu 5:38-48

**Te Rātapu Tuawhitu o He Wā Noa**

**Te Rātapu i waenga 18 me 24 Pepuere**

**i waenga rānei o 15 me 21 o Mei**

**Tau B**

# Te Rārangi o te Rā

I roto i te Tama a te Atua, a Īhu Karaiti, ko ngā oati katoa a te Atua e kī ana ‘Āe!’  
*2 Koroniti 1:19-20*

**Te Īnoi o te Rā**

E te Atua aroha,

hōmai ki āu hunga pono he murunga me te rangimārie;

kia pūrea ai ō mātou hara katoa

kia mahi ai mātou i runga i te whakaaro māhaki;

Ko Īhu Karaiti tō mātou Kaihoko.

**Āmine.**

**Ngā Pānui**

Ihāia 43:18-25

Waiata 41

2 Koriniti 1:18-22

Māka 2:1-12

**Te Rātapu Tuawhitu o He Wā Noa**

**Te Rātapu i waenga 18 me 24 Pepuere**

**i waenga rānei o 15 me 21 o Mei.**

**Tau C**

# Te Rārangi o te Rā

Kia aroha ki ō koutou hoa whawhai, mahia te pai ki a rātou, ka tuku atu he moni, kaua anō e mutu te tūmanako. Ka tupu koutou hei tamariki mā te Runga Rawa; e atawhai ana hoki te Atua i te hunga e kore e whakawhetai, i te hunga kino. *Ruka 6:35*

**Te Īnoi o te Rā**

E Īhu, tukua mai te aroha ngohengohe, e kore nei e ngaro

te īnoi nei mō te murunga hara mai i ōna kaiwhakamate,

me te hōmai i te tūmanako ki te whānako i runga i te rīpeka.

Meinga mātou kia aroha pono i te uaua o te ara

me te māhaki ki a rātou e whakahē ana i a mātou;

mō te korōria o tōu ingoa tapu.

**Āmine.**

**Ngā Pānui**

Kēnehi 45:3-11, 15

Waiata 37:1-11, 39-40

1 Koriniti 15:35-38, 42-50

Ruka 6:27-38

**Te Rātapu Tuawaru o He Wā Noa**

**Te Rātapu i waenga 25 Pepuere me 3 o Maehe**

**I waenga rānei 24 me 28 o Mei**

**Tau A**

**Te Rārangi o te Rā**

‘Tērā rānei e wareware i te wahine tāna kōhungahunga, ā, kore ake ōna aroha ki te tamaiti a tōna kōpū? E wareware anō rātou: ko ahau nei, e kore ahau e wareware ki a koe’, e ai tā Ihowā. *Ihāia 49.15*

*tēnei rānei*

Kaua e mānukanuka, e mea,’ He aha tā tātou e kai ai? Me whakakākahu tātou ki te aha?’ Engari mātua rapua te rangatiratanga o te Atua me āna mea tika; ā, ka tāpiritia ēnei mea katoa mā koutou. *Matiu 6: 31, 33*

**Te Īnoi o te Rā**

E Apa, e te Atua,   
e whakahua ana mātou i a koe ko te Matua,  
ā, ko tōu atawhai mai he pērā anō hoki i tō te whaea.  
Tiakina tō mātou kaha ki te tuku aroha, kia arohatia hoki,  
ā, meinga mātou kia harikoa ina karangatia ai he tamariki nāu,  
he whānau kotahi i roto i a te Karaiti.  
He whakamoemiti ki a koe, e tō mātou Atua; ka whakamana te īnoi.

**Āmine.**

**Ngā Pānui**

Ihāia 49:8-16a

Waiata 131

1 Koriniti 4:1-5

Matiu 6:24-34

**Te Rātapu Tuawaru o He Wā Noa**

**Te Rātapu i waenga 25 Pepuere me 3 o Maehe**

**I waenga rānei 24 me 28 o Mei**

**Tau B**

**Te Rārangi o te Rā**

Ka whakawhetai ki te Atua, e mea tonu nei ki a mātou kia whakamanamana i roto i a te Karaiti, e whakaatu nei mā roto i a mātou i te hā o tōna matauranga i ngā wāhi katoa. *2 Koroniti 2: 14*

**Te Īnoi o te Rā**

E Īhu, ka īnoi mātou ki a koe,  
tangohia te wai tawhito,  
ā mātou ngākau pukumahi hoki,  
hurihia hei wāina rongopai  
kia kitea ai e te katoa tōu oranga  
ka mate hiainu;  
Whakarongo ki tēnei īnoi i runga i tōu ingoa.  
**Āmine.**

**Ngā Pānui**

Hohea 2:14-20

Waiata 103:1-13, 22

2 Koriniti 3:1-6

Māka 2:13-22

**Te Rātapu Tuawaru o He Wā Noa**

**Te Rātapu i waenga 25 Pepuere me 3 o Maehe**

**I waenga rānei 24 me 28 o Mei**

**Tau C**

**Te Rārangi o te Rā**

‘Ka pēnā anō tāku kupu e puta ana i tōku māngai, e kore e hoki kau mai ki ahau.’ e kī a Ihowā, ’engari ka meatia tāku i pai ai, ka taea hoki tāku i ūnga atu ai.’ *Ihāia 55:11*

**Te Īnoi o te Rā**

E te Wairua Tapu,

tukua mai ki a mātou e mahi nei mō tāu Hāhi

ki te whakatika i ngā mea kino,

ki te whakakaha i tērā e mau tonu ana,

ki te whai hoki i a koe

ahakoa ki hea, mā hea rānei, māu hoki mātou e arahi.

E īnoi ana mātou i roto i a te Karaiti tō mātou Ariki.

**Āmine.**

**Ngā Pānui**

Hiraka 27:4-7, *ko* Ihāia 55:10-13 *rānei*

Waiata 92:1-4, 12-15

1 Koriniti 15:51-58

Ruka 6:39-49

**Te Rātapu Tuaiwa o He Wā Noa**

**Te Rātapu i waenga 4 me 7 o Maehe**

**I waenga rānei 29 o Mei me 4 o Hune**

**Tau A**

**Te Rārangi o te Rā**

Kāhore hoki ōku whakamā ki te rongopai: ko te kaha hoki ia o te Atua hei whakaora mō ngā tāngata katoa e whakapono ana. *Roma 1:16*

*tēnei rānei*

Kia māia, kia kaha ō koutou ngākau, kia koutou katoa e tūmanako ana ki a Ihowā. *Waiata 31:24*

**Te Īnoi o te Rā**

E te Atua, tō mātou rangatira, kaiarataki,  
kia tae mai mātou ki te wāhi e wehe ai te huarahi,  
pupuritia mātou ki te ara tika a te Karaiti,  
e ora ai ki te whakahau i ngā mahi onāianei,  
me te āhei ki te oranga mutunga kore.  
Whakarongo ki tēnei īnoi i runga i tōu aroha.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Kēnehi 6:9-22; 7:24; 8:14-19  Waiata 46  Roma 1:16-17; 3:22b-28,  (29-31)  Matiu 7:21-29 | ***Pānui whakawhiti***  Tiuteronomi 11:18-21, 26-28  Waiata 31:1-5, 19-24  Roma 1:16-17; 3:22b-28,  (29-31)  Matiu 7:21-29 |

**Te Rātapu Tuaiwa o He Wā Noa**

**Te Rātapu i waenga 4 me 7 o Maehe**

**I waenga rānei 29 o Mei me 4 o Hune**

**Tau B**

**Te Rārangi o te Rā**

Nā te Atua i kī, ‘te mārama kia whiti i roto i te pōuri,’ kua whiti nei ki roto i ō mātou ngākau, hei hōmai i te mārama o te mātauranga o te korōria o te Atua i te mata o Īhu Karaiti. *2 Koroniti 4:6*

**Te Īnoi o te Rā**

E te Atua mau tonu,   
mai i te orokohanganga o te ao  
ka waiata tahi ngā whetū o te ata  
ka hāparangi te mano tuauriuri o te rangi i te koa;  
whakatūwheratia ō mātou karu i te pai o tōu ao  
whakaakona mātou ki te whakamahi i ngā mea katoa mō te pai  
hei whakakorōria i tōu ingoa nui;  
Ko Īhu Karaiti tō mātou Ariki.  
**Āmine.**

**Ngā Pānui**

|  |  |
| --- | --- |
| ***Pānui rōnaki***  1 Hamuera 3:1-10, (11-20)  Waiata 139:1-6, 13-18  2 Koriniti 4:5-12  Māka 2:23 - 3:6 | ***Pānui whakawhiti***  Tiuteronomi 5:12-15  Waiata 81:1-10  2 Koriniti 4:5-12  Māka 2:23-3:6 |

**Te Rātapu Tuaiwa o He Wā Noa**

**Te Rātapu i waenga 4 me 7 o Maehe**

**I waenga rānei 29 o Mei me 4 o Hune**

**Tau C**

**Te Rārangi o te Rā**

Ko te kupu tēnei a ia he Tapu nei tōna ingoa; “Ko te wāhi e noho nei ahau kei te wāhi tiketike te wāhi tapu hoki, kei te noho hoki au i te taha o rātou he maru rawa te ngākau, he wairua whakaiti, ki te whakaoho i te wairua pāpaku, hei whakahauora i te ngākau o ngā mea kua marū.” *Ihāia 57:15*

**Te Īnoi o te Rā**

E te Atua,  
hōmai he hautoa mō te tūmanako  
kia kore ai e pāpouri.  
Whakaakona mātou kia īnoi i runga i te ngākau nui,  
ā, ki te kore te āhua o ngā īnoi e tutuki,  
whakahautia mātou kia īnoi ia wā, ia wā,  
ko koe nei tō mātou Atua,  
e mahi nei me te mahi tonu.  
E īnoi ana mātou i roto i a Īhu Karaiti tō mātou Ariki.  
**Āmine.**

**Ngā Pānui**

|  |  |
| --- | --- |
| ***Pānui rōnaki***  1 Ngā Kīngi 18:20-21, (22-29), 30-39  Waiata 96  Karatia 1:1-12  Ruka 7:1-10 | ***Pānui whakawhiti***  1 Ngā Kīngi 8:22-23, 41-43  Waiata 96:1-9  Karatia 1:1-12  Ruka 7:1-10 |

**Te Rātapu Tekau o He Wā Noa**

**Te Rātapu i waenga 5 me 11 o Hune**

**Tau A**

**Te Rārangi o te Rā**

Kahore he aha ko ngā tangata ora e meatia ai te rata, engari, o te hunga e mate ana. Kīhai hoki ahau i haere mai ki te karanga i te hunga tika, engari i te hunga hara. *Matiu 9:12-13*

**Te Īnoi o te Rā**

E te Ariki o te Hāhi,  
nāu mātou i karanga ki te kauhau ki ngā iwi katoa.  
Meingia mātou kia mahi i tāu e hiahia ana me te pīkau i tōu rīpeka,  
e tatari ana mō tōu wā kia kite i tōu korōria.  
Whakarongo ki tēnei īnoi i runga i tōu ingoa.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Kēnehi 12:1-9  Waiata 33:1-12  Roma 4:13-25  Matiu 9:9-13, 18-26 | ***Pānui whakawhiti***  Hohea 5:15-6:6  Waiata 50:7-15  Roma 4:13-25  Matiu 9:9-13, 18-26 |

**Te Rātapu Tekau o He Wā Noa**

**Te Rātapu i waenga 5 me 11 o Hune**

**Tau B**

**Te Rārangi o te Rā**

Nā, tōku whaea, ōku teina! Ki te meatia hoki e tētahi tā te Atua i pai ai, hei teina ia ki ahau, hei tuahine, hei whaea. *Māka 3:34-35*

**Te Īnoi o te Rā**

E te Atua o te aroha,  
whakahōhonutia, whakanuitia ō mātou aroha ki a koe  
kia whakarerea ō mātou hara ki muri  
kua oti nei hoki i a koe, te whakaora i a mātou,  
kia mahi ki a koe i roto i te pono, te tino tika.  
Ko Īhu Karaiti tō mātou Kaiwhakaora.

**Āmine.**

**Ngā Pānui**

|  |  |
| --- | --- |
| ***Pānui rōnaki***  1 Hamuera 8:4-11, (12-15), 16-20, (11:14-15)  Waiata 138  2 Koriniti 4:13 - 5:1  Māka 3:20-35 | ***Pānui whakawhiti***  Kēnehi 3:8-15 Waiata 130  2 Koriniti 4:13 - 5:1  Māka 3:20-35 |

**Te Rātapu Tekau o He Wā Noa**

**Te Rātapu i waenga 5 me 11 o Hune**

**Tau C**

**Te Rārangi o te Rā**

Kua puta ake i roto i a tātou he poropiti nui! Kua tau mai te Atua ki tāna iwi! *Ruka 7:16*

**Te Īnoi o te Rā**

E Īhu, i hurihia e koe te mate ki te ora,  
anō hoki ki te wikitōria.  
Meingia mā tōu āwhina mai  
kia piki ake ō mātou tūmanakotanga  
kia tutuki ngā mahi e kore nei e taea.  
Whakarongo ki tēnei īnoi i runga i tōu ingoa.

# Āmine.

**Ngā Pānui**

|  |  |
| --- | --- |
| ***Pānui rōnaki***  1 Ngā Kīngi 17:8-16, (17-24)  Waiata 146  Karatia 1:11-24  Ruka 7:11-7 | ***Pānui whakawhiti***  1 Ngā Kīngi 17:17-24  Waiata 30  Karatia 1:11-24  Ruka 7:11-17 |

**Te Rātapu Tekau mā tahi o He Wā Noa**

**Te Rātapu i waenga 12 me 18 o Hune**

**Tau A**

**Te Rārangi o te Rā**

Kia mau tā tātou maunga rongo ki te Atua, he mea nā tō tātou Ariki, nā Īhu Karaiti, nāna nei te whakatatanga i a tātou ki tēnei āroha noa e tū nei tātou. *Roma 5:1-2*

*tēnei rānei*

He nui te kotinga, ko ngā kaimahi ia he ruarua; nā, īnoi atu ki te Ariki nāna te kotinga, kia tonoa e ia he kaimahi ki tāna kotinga. *Matiu 9:37-38*

**Te Īnoi o te Rā**

E te Atua kaha rawa,  
mā tōu aroha noa anake   
e whakaae i a mātou hei kaimahi māu;  
mā tōu Wairua Tapu hoki mātou e whakakaha,   
e whakamana i tāu i karanga i a mātou.   
Ko Īhu Karaiti tō mātou Ariki.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Kēnehi 18:1-15, (21:1-7)  Waiata 116:1-2, 12-19  Roma 5:1-8  Matiu 9:35 - 10:8, (9-23) | ***Pānui whakawhiti***  Ekoruhe 19:2-8a  Waiata 100  Roma 5:1-8  Matiu 9:35 - 10:8, (9-23) |

**Te Rātapu Tekau mā tahi o He Wā Noa**

**Te Rātapu i waenga 12 me 18 o Hune**

**Tau B**

**Te Rārangi o te Rā**

I roto te Atua i a te Karaiti e hohou ana i tā te ao rongo ki a ia, kore ake e whakairia ki a rātou ō rātou hē; ā, kua tukua mai ki a mātou te kupu mō te houhanga rongo. *2 Koriniti 5:19*

**Te Īnoi o te Rā**

E te Matua Mutunga-kore,   
na tāu Tama a Īhu Karaiti,

e whakanuia nei he Ariki nō te ao katoa,   
i takohatia mai āna taonga ki te Hāhi;   
tukua mātou kia noho kotahi i roto i tōu Wairua,   
paiheretia ki roto i te rangimārie,   
kia mauria mai ngā mea i hāngaia katoa kia koropiko   
ki mua i tōu torōna;  
e ora ana koe, e kīngi tahi ana,

kotahi anō Atua ake tonu atu.

**Āmine.**

**Ngā Pānui**

|  |  |
| --- | --- |
| ***Pānui rōnaki***  1 Hamuera 15:34 - 16:13  Waiata 20  2 Koriniti 5:6-10, (11-13), 14-17  Māka 4:26-34 | ***Pānui whakawhiti***  Ehekiera 17:22-24  Waiata 92:1-4, 12-15  2 Koriniti 5:6-10, (11-13), 14-17  Māka 4:26-34 |

**Te Rātapu Tekau mā tahi o He Wā Noa**

**Te Rātapu i waenga 12 me 18 o Hune**

**Tau C**

**Te Rārangi o te Rā**

Ehara i te mea ko ahau e ora ana, engari ko te Karaiti e ora ana i roto i au. E ora nei hoki ahau i roto i te kikokiko, he oranga nā te whakapono ki te Tama a te Atua, i aroha nei ki ahau, i tuku i a ia mōku. *Karatia 2:20*

**Te Īnoi o te Rā**

E Īhu,  
tangohia atu o mātou aroha, a mātou whakamoemiti.  
Ākona mātou ki te hoatu ki a koe i a mātou mea katoa,  
ahakoa, he mea nui he mea iti rānei  
hei ohaoha mā mātou hei whakamahi rānei māu;  
mō te korōria o tōu ingoa tapu.

**Āmine.**

**Ngā Pānui**

|  |  |
| --- | --- |
| ***Pānui rōnaki***  1 Ngā Kīngi 21:1-10, (11-14), 15-21a  Waiata 5:1-8  Karatia 2:15-21  Ruka 7:36 - 8:3 | ***Pānui whakawhiti***  2 Hamuera 11:26 - 12:10, 13-15  Waiata 32  Karatia 2:15-21  Ruka 7:36 - 8:3 |

**Te Rātapu Tekau mā rua o He Wā Noa**

**Te Rātapu i waenga 19 me 25 o Hune**

**Tau A**

**Te Rārangi o te Rā**

Ko te tangata i whiwhi ki te ora e mate anō ia; ā, ki te mate tētahi mō Īhu te take, ka kitea anō e ia. *Matiu 10:39*

**Te Īnoi o te Rā**

E te Atua Tapu, hōmai ki a mātou tōu māramatanga

me tōu aroha kia wetekina atu te mataku;

kia tupu ake, kia māia ake,

ki te āta rongo,

ki te āta ngāwari hoki;

Ko Īhu Karaiti tō mātou Kaihoko

**Āmine.**

**Ngā Pānui**

|  |  |
| --- | --- |
| ***Pānui rōnaki***  Kēnehi 21:8-21  Waiata 86:1-10, 16-17  Roma 6:1b-11  Matiu 10:24-39 | ***Pānui whakawhiti***  Heremaia 20:7-13  Waiata 69:7-10, (11-15), 16-18  Roma 6:1b-11  Matiu 10:24-39 |

**Te Rātapu Tekau mā rua o He Wā Noa**

**Te Rātapu i waenga 19 me 25 o Hune**

**Tau B**

**Te Rārangi o te Rā**

Ko wai rawa tēnei, inā ka rongo rawa te hau me te moana ki a ia?  
*Maka 4:41*

**Te Īnoi o te Rā**

E Īhu, te Kaiwhakaora i te tūpuhi,  
pakaru mai ai ngā ngaru o te hōhonutanga,  
ka ngahoro te whenua, ka waipuke, ka toromi rānei,  
whakawhiti mai ki a mātou i runga i te wai.  
Whakarongo ki tēnei īnoi i runga i tōu ingoa.

**Āmine.**

**Ngā Pānui**

|  |  |
| --- | --- |
| ***Pānui rōnaki***  1 Hamuera 17: (1a, 4-11, 19-23), 32-49  *ko ēnei rānei*  Waiata 133  1 Hamuera 17:57 - 18:5, 10-16  Waiata 9:9-20  2 Koriniti 6:1-13  Māka 4:35-41 | ***Pānui whakawhiti***  Hopa 38:1-11  Waiata 107:1 - 3, 23-32  2 Koriniti 6:1-13  Māka 4:35-41 |

**Te Rātapu Tekau mā rua o He Wā Noa**

**Te Rātapu i waenga 19 me 25 o Hune**

**Tau C**

**Te Rārangi o te Rā**

Arā, ko Īhu o Nahareta, tā te Atua whakawahinga i a ia ki te Wairua Tapu, ki te kaha; ā, hāereere ana ia ki te mahi i te pai, ki te whakaora i te hunga katoa i pēhia e te rēwera; nō mea i a ia te Atua. *Ngā Mahi 10:38*

**Te Īnoi o te Rā**

E te Atua kaha rawa  
i hangā mātou e koe māu anake,  
ā, kei te hurĪhuri ō mātou ngākau  
kia kitea rā anō te whakatā i roto i a koe;  
nō reira arahina mātou e tōu Wairua  
kia mahi ai mātou i tōu korōria i roto i tēnei ao,  
kia hari koa ai mātou mō tōu ao kei te haere mai.   
Ko Īhu Karaiti tō mātou Ariki.

**Āmine.**

**Ngā Pānui**

|  |  |
| --- | --- |
| ***Pānui rōnaki***  1 Ngā Kīngi 19:1-4, (5-7), 8-15a  Waiata 42 me 43  Karatia 3:23-29  Ruka 8:26-39 | ***Pānui whakawhiti***  Ihāia 65:1-9  Waiata 22:19-28  Karatia 3:23-29  Ruka 8:26-39 |

**Te Rā Tapu Tekau mā toru o He Wā Noa**

**Te Rātapu i waenga 26 o Hune me 2 o Hūrae**

**Tau A**

**Te Rārangi mō te Rā**

Ko ngā utu hoki o te hara he mate, ko tā te Atua ia i hōmai ai he ora tonu, i roto i a Karaiti Īhu, i tō tātau Ariki. *Roma 6.23*

**Te Īnoi o te Rā**

E te Matua kaha rawa,   
kaua mātou, āu tamariki e tukua kia whakamā

ki te whāki i te whakapono o te Karaiti i rīpekatia,  
kia ū tūturu tonu āu pononga   
ā, mate noa.   
i roto pū i a Īhu Karaiti tō mātou Ariki.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Kēnehi 22:1-14  Waiata 13  Roma 6:12-23  Matiu 10:40-42 | ***Pānui whakawhiti***  Heremaia 28:5-9  Waiata 89:1-4, 15-18  Roma 6:12-23  Matiu 10:40-42 |

**Te Rā Tapu Tekau mā toru o He Wā Noa**

**Te Rātapu i waenga 26 o Hune me 2 o Hūrae**

**Tau B**

**Te Rārangi o te Rā**

E mahi tohu nā Ihowā tē poto ai tātou, te kore noa āna mahi aroha e mutu; e hou tonu ana rātou i tēnei ata, i tēnei ata; he nui tōu pono. *Ngā Tangi a Heremaia 3:22-23*

**Te Īnoi o te Rā**

E te Ariki, whakaorangia mātou,  
kia kaua e koropiko ki te mana tangata me te ao pūtaiao.  
Tiakina kei taka mātou ki te whakaaro ko mātou kē te atua,  
engari ia, ko te whakaiti.  
He whakamoemiti ki a koe, e tō mātou Atua; ka whakamana te īnoi.

**Āmine.**

**Ngā Pānui**

|  |  |
| --- | --- |
| ***Pānui rōnaki***  2 Hamuera 1:1, 17-27 Waiata 130  2 Koriniti 8:7-15  Māka 5:21-43 | ***Pānui whakawhiti***  Te Mātauranga o Horomona 1:13-15;  2:23-24  Waiata 30, *ko* Ngā Tangi a Heremaia 3:23-33 *rānei*  2 Koriniti 8:7-15  Māka 5:21-43 |

**Te Rā Tapu Tekau mā toru o He Wā Noa**

**Te Rātapu i waenga 26 o Hune me 2 o Hūrae**

**Tau C**

**Te Rārangi o te Rā**

Ko te tangata i whiwhi ki te ora e mate anō ia, ā, ki te mate tētahi mō Īhu te take ka whiwhi anō ia. *Matiu 10:39*

**Te Īnoi o te Rā**

E Īhu, e whakakotahi nei koe ki a mātou,

ahakoa, i rīpekatia, i whakahāweatia, i whakamamaetia.  
Āwhinatia mātou ki te whai i a koe me te waha i te whakamā;  
mō te korōria o tōu ingoa tapu.

**Āmine.**

**Ngā Pānui**

|  |  |
| --- | --- |
| ***Pānui rōnaki***  2 Ngā Kīngi 2:1-2, 6-14  Waiata 77:1-2, 11-20  Karatia 5:1, 13-25  Ruka 9:51-62 | ***Pānui whakawhiti***  1 Ngā Kīngi 19:15-16, 19-21  Waiata 16  Karatia 5:1, 13-25  Ruka 9:51-62 |

**Te Rā Tapu Tekau mā whā o He Wā Noa**

**Te Rātapu i waenga 3 me 9 o Hūrae**

**Tau A**

**Te Rārangi o te Rā**

‘Haere mai ki ahau, e koutou katoa e māuiui ana, e taimaha ana, ā, māku koutou e whakaokioki,’ te kī a Īhu. ‘Tangohia tāku ioka ki runga ki a koutou, kia whakaakona koutou e ahau; he ngākau māhaki hoki tōku, he ngākau pāpaku.’ *Matiu 11. 28 29*

**Te Īnoi o te Rā**

E te Atua tino tapu, ora tonu,   
whakaūngia tō mātou whakapono   
ki tāu huarahi i whakatakoto ai,   
kia kore ai e whakaritea te āhua o ō mātou mauri   
ki ngā mahi kua oti i a mātou, i ngā mahi rānei kāore i tutuki,   
engari ki te kaha o tā mātou piri ki tāu e pai ai.   
Whakarongo ki tēnei īnoi i runga i tōu aroha.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Kēnehi 24:34-38, 42-49, 58-67  Waiata 45:10-17,  *Mō te Waiata*: Te Waiata a Horomona 2:8-13 *rānei*  Roma 7:15-25a  Matiu 11:16-19, 25-30 | ***Pānui whakawhiti***  Hakaraia 9:9-12  Waiata 145:8-14 Roma 7:15-25a  Matiu 11:16-19, 25-30 |

**Te Rā Tapu Tekau mā whā o He Wā Noa**

**Te Rātapu i waenga 3 me 9 o Hūrae**

**Tau B**

**Te Rārangi o te Rā**

Mō Īhu he maha e kī ana,’He mātauranga aha tēnei kua hoatu nei ki a ia? He aha nei ēnei mahi whakamana kua oti nei i ōna ringa?’ *Māka 6:2*

**Te Īnoi o te Rā**

E te Karaiti o te kawenata hou,  
hōmai te hari koa kia tohaina katoatia,

inea whānuitia,   
pēhia iho ki raro,   
ruirui tahitia kia pūrena atu.  
Whakarongo ki tēnei īnoi i runga i tōu ingoa.

**Āmine.**

**Ngā Pānui**

|  |  |
| --- | --- |
| ***Pānui rōnaki***  2 Hamuera 5:1-5, 9-10  Waiata 48  2 Koriniti 12:2-10  Māka 6:1-13 | ***Pānui whakawhiti***  Ekekiera 2:1-5  Waiata 123  2 Koriniti 12:2-10  Māka 6:1-13 |

**Te Rā Tapu Tekau mā whā o He Wā Noa**

**Te Rātapu i waenga 3 me 9 o Hūrae**

**Tau C**

**Te Rārangi o te Rā**

He nui te kotinga, ko ngā kai mahi ia he ruarua; nā, īnoi atu ki te Ariki nāna te kotinga, kia tonoa e ia he kaimahi ki tāna kotinga. *Ruka 10:2*

**Te Īnoi o te Rā**

E te Atua, e mahi tonu nei koe,  
e wawāhi nei me te hanga anō;  
whakatūwheratia ō mātou kanohi kia kite i ōu ringa  
kia tika ai tā mātou noho tahi  
hei kai mahi tahi me koe.  
Whakarongo ki tēnei īnoi i runga i tōu aroha.

**Āmine.**

**Ngā Pānui**

|  |  |
| --- | --- |
| ***Pānui rōnaki***  2 Ngā Kīngi 5:1-14  Waiata 30  Karatia 6: (1-6), 7-16  Ruka 10:1 - 11, 16-20 | ***Pānui whakawhiti***  Ihāia 66:10-14  Waiata 66:1-9  Karatia 6: (1-6), 7-16  Ruka 10:1 - 11, 16-20 |

**Te Rā Tapu Tekau mā rima o He Wā Noa**

**Te Rātapu i waenga 10 me 16 o Hūrae**

**Tau A**

**Te Rārangi o te Rā**

Ko ngā kupu i kōrero nei e koe ki a mātou , e te Ariki, he wairua he ora; kei a koe ngā kupu o te ora tonu. *Hoani 6:63, 68.*

**Te Īnoi o te Rā**

E te Atua, te whakamoemiti ki a koe,   
mō āu mahi whakahirahira i waenga i a mātou.   
Nōu te kaha i hangaia ai te ao,   
nāu te wero kia kitea houtia ai ā mātou mahi.   
Tukua mātou kia haere whakamua, i te wehi, me te tūmanako

mō ā mātou mahi katoa.  
E īnoi ana mātou i roto i a Īhu Karaiti tō mātou Ariki.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Kēnehi 25:19-34  Waiata 119:105-112  Roma 8:1-11  Matiu 13:1-9, 18-23 | ***Pānui whakawhiti***  Ihāia 55:10-13  Waiata 65: (1-8), 9-13  Roma 8:1-11  Matiu 13:1-9, 18-23 |

**Te Rā Tapu Tekau mā rima o He Wā Noa**

**Te Rātapu i waenga 10 me 16 o Hūrae**

**Tau B**

**Te Rārangi o te Rā**

Ko wai e tū ki te wahi tapu o Ihowā? Ko te tangata he mā nei ngā ringa, he harakore tōna ngākau, kāhore nei e ara tōna wairua ki te horihori. *Waiata 24:3-4*

**Te Īnoi o te Rā**

E te Atua, tō mātou kaha, tūmanako hoki,  
tukua mai te hautoa o Hoani te Kaiiriiri  
kia tūturu ai te kōrero pono  
kia kaha ki te turaki i te hē  
me te manawanui, ahakoa ngā mamaetanga mō te pono;  
i runga i te ingoa o Īhu Karaiti tō mātou Ariki.

**Āmine.**

**Ngā Pānui**

|  |  |
| --- | --- |
| ***Pānui rōnaki***  2 Hamuera 6:1-5, 12b-19  Waiata 24  Epeha 1:3-14  Māka 6:14-29 | ***Pānui whakawhiti***  Amoho 7:7-15  Waiata 85:8-13  Epeha 1:3-4  Māka 6:14-29 |

**Te Rā Tapu Tekau mā rima o He Wā Noa**

**Te Rātapu i waenga 10 me 16 o Hūrae**

**Tau C**

**Te Rārangi o te Rā**

Ā, ko tā koutou e pai ai kia meatia e ngā tangata ki a koutou, meatia anō e koutou ki a rātou. Kia aroha ki ō koutou hoa whawhai, mahia te pai ki a rātou, ka tuku atu he moni, kaua anō e mutu te tūmanako. *Ruka 6: 31, 35*

**Te Īnoi o te Rā**

E te Atua kaha rawa,  
nau mātou i ako e āu kupu

ko te aroha te whakatutuki o te ture;  
meatia kia aroha pono ō mātou ngākau ki a koe  
me ō mātou hoa tata anō ko mātou;  
Ko Īhu Karaiti tō mātou Ariki.

**Āmine.**

*ko tēnei rānei*

E Īhu, whakaorangia mātou

kia kaua mātou e haere wawe,

nā te kore hiahia ki te āwhina,

nā te kore mohio ki te āwhina,

nā te wehi kei hē.

No reira, mā tōu Wairua e whakatahuri i a mātou

ki te āwhina i ētahi atu.

Whakarongo ki tēnei īnoi i runga i tōu ingoa.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Amoho 7:7-17  Waiata 82  Korohe 1:1-14  Ruka 10:25-37 | ***Pānui whakawhiti***  Tiuteronomi 30:9-14  Waiata 25:1-10  Korohe 1:1-14  Ruka 10:25-37 |

**Te Rā Tapu Tekau mā ono o He Wā Noa**

**Te Rātapu i waenga 17 me 23 o Hūrae**

**Tau A**

**Te Rārangi o te Rā**

Ko koe ia, e te Ariki, he Atua atawhai, he tohu tangata, he pūhoi ki te riri, e hua ana te mahi tohu me te pono. *Waiata 86.15*

**Te Īnoi o te Rā**

E te Atua o te kaha me te ngoi,  
nāu ngā mea papai katoa,  
whakatōngia ki roto i ō mātou ngākau te aroha mō tōu ingoa,   
whakatupua te pai ki roto i a mātou,

ā, tohungia mātou kia ū tonu ai mātou i roto i tōu aroha noa.   
Ko Īhu Karaiti tō mātou Ariki.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Kēnehi 28:10-19a Waiata 139:1-12, 23-24  Roma 8:12-25  Matiu 13:24-30, 36-43 | ***Pānui whakawhiti***  Te Mātauranga o Horomona 12:13, 16-19, *ko* Ihāia 44:6-8 *rānei*  Waiata 86:11-17  Roma 8:12-25  Matiu 13:24-30, 36-43 |

**Te Rā Tapu Tekau mā ono o He Wā Noa**

**Te Rātapu i waenga 17 me 23 o Hūrae**

**Tau B**

**Te Rārangi o te Rā**

Ka puta a Īhu ki uta, ka kite i te hui nui, ka aroha ki a rātou, nō te mea i rite rātou ki te hipi hēparakore; ā, ka anga ia, ka whakaako i a rātou ki ngā mea maha. *Maka 6: 34*

*tēnei rānei*

**‘**E rongo ana āku hipi ki tōku reo,’ tē kī a Īhu, ‘e mātau ana au ki a rātou, e aru ana hoki rātou ki ahau; e hoatu ana e ahau he ora tonu.’  
*Hoani 10: 27-28*

**Te Īnoi o te Rā**

E Pā,  
nā te mea nāu mātou

whakairohia ki ō mātou ngākau  
kia kaua e wehi i ētahi atu

nō te mea kei roto mātou i ōu ringa

tē taea te kapo.

E īnoi ai mātou i roto i a te Karaiti tō mātou Ariki.

**Āmine.**

**Ngā Pānui**

|  |  |
| --- | --- |
| ***Pānui rōnaki***  2 Hamuera 7:1-14a  Waiata 89:20-37  Epeha 2:11-22  Māka 6:30-34, 53-56 | ***Pānui whakawhiti***  Heremaia 23:1-6  Waiata 23  Epeha 2:11-22  Māka 6:30-34, 53-56 |

**Te Rā Tapu Tekau mā ono o He Wā Noa**

**Te Rātapu i waenga 17 me 23 o Hūrae**

**Tau C**

**Te Rārangi o te Rā**

Mā te tahuri mai, mā te humārie ka ora ai koutou; kei te āta noho, kei te whakawhirinaki he kaha mō koutou. *Ihāia 30:15*

**Te Īnoi o te Rā**

E te Atua, te mātāpuna o te hari,  
tukua mai tēnā harikoa  
e kore nei e taea e tētahi te tango atu i a mātou,  
nō te mea, he mahi hei mahinga whaioranga;  
i roto i te hari o te whakapono

e tutuki ai.  
E īnoi ai mātou i roto i a te Karaiti tō mātou Kaiwhakaora.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Amoho 8:1-12  Waiata 52  Korohe 1:15-28  Ruka 10:38-42 | ***Pānui whakawhiti***  Kēnehi 18:1-10a  Waiata 15  Korohe 1:15-28  Ruka 10:38-42 |

**Te Rā Tapu Tekau mā whitu o He Wā Noa**

**Te Rātapu i waenga 24 me 30 o Hūrae**

**Tau A**

**Te Rārangi o te Rā**

E kore te mate, te ora rānei, e kore ngā anahera, ngā rangatiratanga rānei, e kore ngā mea onāianei, e kore ngā mea e puta mai ā mua, e kore ngā mana, e kore te tiketike, e kore te hōhonu, e kore tētahi atu mea hangā, e kaha ki te momotu i a tātou i te aroha o te Atua i roto i a Karaiti Īhu, i tō tātou Ariki. *Roma 8.38, 39*

**Te Īnoi o te Rā**

E te Atua atawhai,   
kua manaakitia mātou e koe i tua atu i ō mātou moemoeā;   
kua whakatakotohia mai e koe ngā oati me ngā mate i tua atu i ō mātou mōhiotanga;   
āwhinatia mai mātou ki te whawhai me te īnoi hoki kia parea atu ngā mate kia tutuki ai ō oati.  
Whakarongo ki tēnei īnoi i runga i tōu aroha.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Kēnehi 29:15-28  Waiata 105:1-11, 45b, *ko* Waiata 128 *rānei*  Roma 8:26-39  Matiu 13:31-33, 44-52 | ***Pānui whakawhiti***  1 Ngā Kīngi 3:5-12  Waiata 119:129-136  Roma 8:26-39  Matiu 13:31-33, 44-52 |

**Te Rā Tapu Tekau mā whitu o He Wā Noa**

**Te Rātapu i waenga 24 me 30 o Hūrae**

**Tau B**

**Te Rārangi o te Rā**

‘Ko ahau te taro ora i heke mai i te rangi,’ te kī a te Ariki. ’Ki te kai tētahi i tēnei taro, e ora tonu ia; ko te taro e hoatu e ahau ko ōku kikokiko, e hoatu e ahau hei oranga mō te ao.’ *Hoani 6:51*

**Te Īnoi o te Rā**

E te Atua e kite nei i ngā mea katoa,  
ākona mātou ki te whakatuwhera atu i ō mātou whakaaro,  
ki te rapu i tōu awhi i roto i ā mātou whakamātautau,  
ki te whāki i ō mātou hara ki a koe,  
me te whakamihi ki a koe mō āu painga;  
Ko Īhu Karaiti tō mātou Kaihoko.

**Āmine.**

**Ngā Pānui**

|  |  |
| --- | --- |
| ***Pānui rōnaki***  2 Hamuera 11:1-15  Waiata 14  Epeha 3:14-21  Hoani 6:1-21 | ***Pānui whakawhiti***  2 Ngā Kīngi 4:42-44  Waiata 145:10-18  Epeha 3:14-21  Hoani 6:1-21 |

**Te Rā Tapu Tekau mā whitu o He Wā Noa**

**Te Rātapu i waenga 24 me 30 o Hūrae**

**Tau C**

**Te Rārangi o te Rā**

Īnoi, ā, ka hoatu ki a koutou; e rapu, ā, ka kite koutou; pātukia, ā, ka uakina ki a koutou. *Ruka 11:9*

**Te Īnoi o te Rā**

E te Atua kaha rawa, e te Atua atawhai,  
nui ake tōu rongo, i ā mātou īnoi,  
āu hōmaitanga e nui ake ana i ō mātou hiahia, whai wāhi rānei;  
rīngihia mai ki a mātou te rahinga o tōu atawhai,  
murua aua mea  
e ngau nei i ō mātou whatumanawa whakawā,  
me te hōmai i ngā mea pai  
e kore nei mātou e āhei ki te īnoi,  
engari mā roto anake i tāu Tama tō mātou Kaiwhakaora a Īhu Karaiti.   
**Āmine.**

**Ngā Pānui**

|  |  |
| --- | --- |
| ***Pānui rōnaki***  Hohea 1:2-10  Waiata 85  Korohe 2:6-15, (16-19)  Ruka 11:1-13 | ***Pānui whakwhiti***  Kēnehi 18:20-32  Waiata 138  Korohe 2:6-15, (16-19)  Ruka 11:1-13 |

**Te Rā Tapu Tekau mā waru o He Wā Noa**

**Te Rātapu i waenga 31 o Hūrae me 6 Ākuhata**

**Tau A**

**Te Rārangi o te Rā**

E tata ana a Ihowā ki te hunga katoa e karanga ana ki a ia, ki te hunga katoa e karanga pono ana ki a ia. Ka whakamanā e ia te hiahia o te hunga e wehi ana i a ia, e whakarongo hoki ia ki tā rātou tangi, ā, ka whakaora i a rātou. *Waiata 145.18, 19*

**Te Īnoi o te Rā**

E te Atua, o te hunga matekai,  
meatia mātou kia hiakai, kia hiainu ki te tika,  
kia mākona rā anō ō mātou hiainu mō te whakawā   
kia ngaro atu anō te hiakai i runga i te whenua.  
Whakarongo ki tēnei īnoi i runga i tōu aroha.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Kēnehi 32:22-31  Waiata 17:1-7, 15  Roma 9:1-5  Matiu 14:13-21 | ***Pānui whakawhiti***  Ihāia 55:1-5  Waiata 145:8-9, 14-21  Roma 9:1-5  Matiu 14:13-21 |

**Te Rā Tapu Tekau mā waru o He Wā Noa**

**Te Rātapu i waenga 31 o Hūrae me 6 Ākuhata**

**Tau B**

**Te Rārangi o te Rā**

He aha rā i hokona ai e koutou te moni mō ngā mea ehara i te taro, tō koutou uaua mō ngā mea e kore ai koutou e mākona? Kainga te mea pai, kia ora hoki ō koutou wairua i ngā mea momona. *Ihāia 55:2*

**Te Īnoi o te Rā**

E te Matua i te Rangi,  
e kite nei koe i āu tamariki e hiahia ana  
mō te kai, mō te whanaungatanga me te whakapono.  
Āwhinatia mātou kia tutuki ngā ritenga o tēnā o tēnā  
o te tinana, te hinengaro me te wairua,

i roto i te aroha o te Karaiti tō mātou Kaiwhakaora.  
**Āmine.**

**Ngā Pānui**

|  |  |
| --- | --- |
| ***Panui rōnaki***  1 Hamuera 11:26 - 12:13a  Waiata 51:1-12  Epeha 4:1-16  Hoani 6:24-35 | ***Pānui whakawhiti***  Ekoruhe 16:2-4, 9-15  Waiata 78:23-29  Epeha 4:1-16  Hoani 6:24-35 |

**Te Rā Tapu Tekau mā waru o He Wā Noa**

**Te Rātapu i waenga 31 o Hūrae me 6 Ākuhata**

**Tau C**

**Te Rārangi o te Rā**

Nā, ki te mea kua ara ngātahi koutou me te Karaiti, rapua ngā mea o runga, o te wāhi e noho mai nei ā te Karaiti i te ringa matau o te Atua. *Korohe 3:1*

**Te Īnoi o te Rā**

E te Atua o te ao katoa  
nāu ngā tāonga tuku iho  
o tēnei whenua ataahua me ōna hua;  
meinga mātou ki te manaaki i ēnei painga   
kia whakamīharo ai te whakatupuranga  
mō ngā tāonga i whakarerea mai e mātou ki a rātou;  
Ko Īhu Karaiti tō mātou Ariki

**Āmine.**

**Ngā Pānui**

|  |  |
| --- | --- |
| ***Pānui rōnaki***  Hohea 11:1-11  Waiata 107:1-9, 43  Korohe 3:1-11  Ruka 12:13-21 | ***Pānui whakawhiti***  Te Kaikauwhau 1:2, 12-14; 2:18-23  Waiata 49:1-12  Korohe 3:1-11  Ruka 12:13-21 |

**Te Rā Tapu Tekau mā iwa o He Wā Noa**

**Te Rātapu i waenga 7 me 13 o Ākuhata**

**Tau A**

**Te Rārangi o te Rā**

Ka aue rātau i te wehi, kua hohoro te kōrero a Īhu ki a rātou, te mea, ‘Kia manawanui, ko ahau tēnei; aua e wehi.’ *Matiu 14.26, 27*

**Te Īnoi o te Rā**

E Īhu, te Kaiwhakaora i te tūpuhi,  
pakaru mai ai ngā ngaru o te hōhonutanga,  
ka ngahoro te whenua, ka waipuke, ka toromi rānei,  
whakawhiti mai ki a mātou i runga i te wai.  
mō te korōria o tōu ingoa tapu.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Kēnehi 37:1-4, 12-28  Waiata 105:1-6, 16-22, 45b  Roma 10:5-15  Matiu 14:22-33 | ***Pānui whakawhiti***  1 Ngā Kīngi 19:9-18  Waiata 85:8-13  Roma 10:5-15  Matiu 14:22-33 |

**Te Rā Tapu Tekau mā iwa o He Wā Noa**

**Te Rātapu i waenga 7 me 13 o Ākuhata**

**Tau B**

**Te Rārangi o te Rā**

Kia rite tā koutou ki tā te Atua, kia pērā me tā ngā tamariki e arohaina ana, haere hoki i runga i te aroha, kia pērā me te Karaiti i aroha ki a tātou, i tuku i a ia anō mō tātou. *Epeha 5:1-2*

**Te Īnoi o te Rā**

E te Atua Atawhai,  
nāu i tuku mai tāu tama kotahi  
hei patunga tapu mō ō mātou hara  
hei tauira mō te oranga atuatanga;  
Āwhinatia mai mātou i runga i te harikoa kia whiwhi  
i ngā mea katoa i mahia e ia mō mātou  
me te whai i ōna tapuwae;  
Ko Īhu Karaiti tō mātou Kaiwhakaora.

**Āmine.**

**Ngā Pānui**

|  |  |
| --- | --- |
| ***Pānui rōnaki***  2 Hamuera 18:5-9, 15, 31-33  Waiata 130  Epeha 4:25 - 5:2  Hoani 6:35, 41-51 | ***Pānnui whakawhiti***  1 Ngā Kīngi 19:4-8  Waiata 34:1-8  Epeha 4:25 - 5:2  Hoani 6:35, 41-51 |

**Te Rā Tapu Tekau mā iwa o He Wā Noa**

**Te Rātapu i waenga 7 me 13 o Ākuhata**

**Tau C**

**Te Rārangi o te Rā**

Kia mataara rāpea, e kore hoki koutou e mōhio ki te rā e puta mai ai tō koutou Ariki. *Matiu 24: 42*

**Te Īnoi o te Rā**

E te Atua kaha rawa mutunga kore,  
nā tōu Wairua te tinana katoa o te Hāhi  
e kawanatia nei, e whakatapua nei;  
whakarongo mai ki a mātou īnoi  
mō āu tangata whakapono katoa  
mā te mahi minitatanga, nāu nei mātou i karanga,  
ka tika ā mātou mahi ki a koe, i runga i te tapu i te pono;  
Ko Īhu Karaiti tō mātou Ariki me tōu mātou Kaiwhakaora.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Ihāia 1:1, 10-20  Waiata 50:1-8, 22-23  Hiperu 11:1-3, 8-16  Ruka 12:32-40 | ***Pānui whakawhiti***  Kēnehi 15:1-6  Waiata 33:12-22  Hiperu 11:1-3, 8-16  Ruka 12:32-40 |

**Te Rā Tapu Rua Tekau o He Wā Noa**

**Te Rātapu i waenga 14 me 20 o Ākuhata**

**Tau A**

**Te Rārangi o te Rā**

Ko te kupu tēnei a Ihowā, ‘Puritia te whakawā, mahia te tika; nō te mea ka tata he putanga mō tāku whakaora, he whakakitenga mō tōku tika.’ *Ihāia 56.1*

**Te Īnoi o te Rā**

Haere mai e te Wairua Tapu, me he ahikā hou;

ki te kore e ū ā mātou īnoi,

ki te kore tōu reo e rangona, te whakahoki kōrero rānei,

whakaarahia mātou, whakamāramatia te huarahi ki a mātou.

E īnoi ai mātou i roto i a te Karaiti tō mātou Kaihoko.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Kēnehi 45:1-15  Waiata 133  Roma 11:1-2a, 29-32  Matiu 15: (10-20), 21-28 | ***Pānui whakawhiti***  Ihāia 56:1, 6-8  Waiata 67  Roma 11:1-2a, 29-32  Matiu 15: (10-20), 21-28 |

**Te Rā Tapu Rua Tekau o He Wā Noa**

**Te Rātapu i waenga 14 me 20 o Ākuhata**

**Tau B**

**Te Rārangi o te Rā**

Ka kī a Īhu,’Ko ia e kai ana i ōku kikokiko, e inu ana i ōku toto, e noho ana i roto i ahau, me ahau hoki i roto i a ia.’ *Hoani 6:56*

**Te Īnoi o te Rā**

E te Taro o te Ora, whakahuĪhuingia mātou,

ki te kai, ki te inu i tōu taha.

Tukua mai tōu tinana me ōu toto

hei hono i a mātou tētahi ki tētahi, ā, ki a koe anō hoki.

E īnoi ana mātou i runga i te ingoa o Īhu Karaiti tō mātou Ariki.

**Āmine.**

**Ngā Pānui**

|  |  |
| --- | --- |
| ***Pānui rōnaki***  1 Ngā Kīngi 2:10-12; 3:3-14  Waiata 111  Epeha 5:15-20  Hoani 6:51-58 | ***Pānui whakawhiti***  Whakatauki 9:1-6  Waiata 34:9-14  Epeha 5:15-20  Hoani 6:51-58 |

**Te Rā Tapu Rua Tekau o He Wā Noa**

**Te Rātapu i waenga 14 me 20 o Ākuhata**

**Tau C**

**Te Rārangi o te Rā**

‘He teka ianei e rite ana tāku kupu ki te ahi?’, e ai tā Ihowā,’ ki te hama e wāhi nei i te kāmaka, ā mongamonga noa?’ *Heremaia 23:29*

**Te Īnoi o te Rā**

E te Wairua Tapu, haere mai,  
ki tāu hunga kua iriiritia nei ki tōu ingoa,  
kia huri ai mātou ki te pai  
ahakoa, he aha kei mua i a mātou e takoto ana.  
Tukua mai te ahikā me te ngākau nui;  
meinga mātou ki te whakatika i te ao o tō mātou nei wā,   
kia rite ki tāu i hanga ai.  
E īnoi ana mātou i roto i a Īhu Karaiti tō mātou Ariki.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Ihāia 5:1-7  Waiata 80:1-2, 8-19  Hiperu 11:29 - 12:2  Ruka 12:49-56 | ***Pānui whakawhiti***  Heremaia 23:23-29  Waiata 82  Hiperu 11:29 - 12:2  Ruka 12:49-56 |

**Te Rātapu Rua Tekau mā tahi o He Wā Noa**

**Te Rātapu i waenga 21 me 27 o Ākuhata**

**Tau A**

**Te Rārangi o te Rā**

Ka mea a Māta ki a ia, ‘Āe, e te Ariki, e whakapono ana ahau, ko te Karaiti koe, ko te Tama a te Atua, e haere mai ana ki te ao.’ *Hoani 11.27*

**Te Īnoi o te Rā**

E te Atua Kaha rawa mutungakore,   
nā tōu Wairua ka kawanatia ka whakatapua   
te kāhui o te Hāhi;  
whakarongo mai ki tā mātou īnoi  
mō āu tāngata whakapono katoa,  
mā roto i a mātou minitatanga, nāu nei mātou i karanga  
kia mahi ki a koe i roto i te tapu me te pono;   
Ko Īhu Karaiti tō mātou Ariki me tōu mātou Kaiwhakaora.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Ekoruhe 1:8 - 2:10  Waiata 124  Roma 12:1-8  Matiu 16:13-20 | ***Pānui whakawhiti***  Ihāia 51:1-6  Waiata 138  Roma 12:1-8  Matiu 16:13-20 |

**Te Rātapu Rua Tekau mā tahi o He Wā Noa**

**Te Rātapu i waenga 21 me 27 o Ākuhata**

**Tau B**

**Te Rārangi o te Rā**

Ka kī a Īhu,’Ko te wairua te whakaora ana; kāhore a te kikokiko wāhi. Ko ngā kupu e kōrero nei ahau ki a koutou he wairua, he ora.’ *Hoani 6:63*

**Te Īnoi o te Rā**

E te Atua o Īharaira te tawhito me te mea hou,

tuhia ki ō mātou ngākau ngā whakahau o āu ture;

whakatikaina ō mātou hinengaro kia mau ki te rongopai

e whakatinanatia i roto i tāu Tama i a Īhu Karaiti.

**Āmine.**

**Ngā Pānui**

|  |  |
| --- | --- |
| ***Pānui rōnaki***  1 Ngā Kīngi 8: (1, 6, 10-11), 22-30, 41-43  Waiata 84  Epeha 6:10-20  Hoani 6:56-69 | ***Pānui whakawhiti***  Hohua 24:1-2a, 14-18  Waiata 34:15-22  Epeha 6:10-20  Hoani 6:56-69 |

**Te Rātapu Rua Tekau mā tahi o He Wā Noa**

**Te Rātapu i waenga 21 me 27 o Ākuhata**

**Tau C**

**Te Rārangi o te Rā**

Ko koe nei hoki, e te Ariki, a Ihowā, tāku e tūmanako atu nei, tāku e whakawhirinaki nei nō tōku tamarikitanga ake anō. Nāu ahau i tautoko ake nō te kōpū mai anō. *Waiata 71: 5-6*

**Te Īnoi o te Rā**

E te Atua mutunga kore, te Ariki o te ātea,  
kotahi tātou, tūturu mau tonu,  
me ngā iwi katoa.  
Hōmai ki a mātou kua iriirihia nei ki ngā toto o te Karaiti  
mai i roto i tōu Wairua whakakotahi  
e wāwāhi nei i ngā tīwatawata ki raro, e wehewehe nei i a mātou.  
Whakarongo ki tēnei īnoi i runga i tōu aroha.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Heremaia 1:4-10  Waiata 71:1-6  Hiperu 12:18-29  Ruka 13:10-7 | ***Pānui whakawhiti***  Ihāia 58:9b-14  Waiata 103:1-8  Hiperu 12:18-29  Ruka 13:10-7 |

**Te Rātapu Rua tekau mā rua o He Wā Noa**

**Te Rātapu i waenga 28 Ākuhata me 3 o Hepetema**

**Tau A**

**Te Rārangi o te Rā**

Kātahi a Īhu ka mea ki āna ākonga: ‘Ki te mea tētahi kia haere mai ki te whai i ahau, me whakakāhore ia i a ia anō, me amo tōna rīpeka, ka aru ai i ahau.’ *Matiu 16:24*

**Te Īnoi o te Rā**

E te Atua mau tonu,

tō mātou kaha i ngā wā katoa;

tiakina mātou i ngā kino

me te tautoko i a mātou i roto i ngā raru

kia ora ai mātou i runga i tōu wikitōria inaianei,

ā, ake tonu atu;

ko Īhu Karaiti tō mātou Kaiwhakaora.  
**Āmine.**

**Ngā Pānui**

|  |  |
| --- | --- |
| ***Pānui rōnaki***  Ekoruhe 3:1-15  Waiata 105:1-6, 23-26, 45c  Roma 12:9-21  Matiu 16:21-28 | ***Pānui whakawhiti***  Heremaia 15:15-21  Waiata 26:1-8  Roma 12:9-21  Matiu 16:21-28 |

**Te Rātapu Rua Tekau mā rua o He Wā Noa**

**Te Rātapu i waenga 28 Ākuhata me 3 o Hepetema**

**Tau B**

**Te Rārangi o te Rā**

Nō runga ngā hōmaitanga papai katoa, ngā mea katoa e tino tika ana, he mea heke iho nō te Matua o ngā whakamārama, kāhore nei ōna putanga kētanga, kāhore hoki he ātārangi o te tahuri. *Hēmi 1:17*

**Te Īnoi o te Rā**

E te Matua Māhaki,  
whakaaturia ō mātou hara e tū tāheke nei   
kia pai ai tā mātou whāki i aua hara  
kia mōhio ai ki te hōhonutanga me te whai rawa o tōu atawahi.  
E īnoi ana mātou i roto i a Īhu Karaiti tō mātou Ariki.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Te Waiata a Horomona 2:8-13  Waiata 45:1-2, 6-9  Hēmi 1:17-27  Māka 7:1-8, 14-15, 21-23 | ***Pānui whakawhiti***  Tiuteronomi 4:1-2, 6-9  Waiata 15  Hēmi 1:17-27  Māka 7:1-8, 14-15, 21-23 |

**Te Rātapu Rua Tekau mā rua o He Wā Noa**

**Te Rātapu i waenga 28 Ākuhata me 3 o Hepetema**

**Tau C**

**Te Rārangi o te Rā**

Ki te whakanui hoki tētahi i a ia, ka whakaititia, ki te whakaiti tētahi i a ia, ka whakanuia. *Ruka 14:11*

*tēnei rānei*

Kia tāpaea atu e tātou ki runga ki a ia i ngā wā katoa te whakamoemiti ki te Atua hei whakahere, arā te hua o ngā ngutu e whakawhetai ana ki tōna ingoa. *Hiperu 13:15*

**Te Īnoi o te Rā**

E te Ariki, āwhinatia mai mātou kia kite:  
kia kite ai he aha te pai me te pono mutunga kore, kua kite nei mātou, me rapu tonu   
ā, tae noa ki ngā harikoa o te rangi;  
mō te korōria o tōu ingoa tapu.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Heremaia 2:4-13  Waiata 81:1, 10-16  Hiperu 13:1-8, 15-16  Ruka 14:1, 7-14 | ***Pānui whakawhiti***  Hiraka 10:12-18, *ko*  Whakatauki 25:6-7 *rānei*  Waiata 112  Hiperu 13:1-8, 15-16  Ruka 14:1, 7-14 |

**Te Rātapu Rua Tekau mā toru o He Wā Noa**

**Te Rātapu i waenga 4 me 10 o Hepetema**

**Tau A**

**Te Rārangi o te Rā**

Nā, ko te wāhi e whakaminea ai te hunga tokorua, tokotoru rānei, he whakaaro ki tōku ingoa, kei reira ahau kei waenga i a rātou. *Matiu 18.20*

*tēnei rānei*

Kaua e nama ki tētahi, ko te aroha anake o tētahi ki tētahi; ko te tangata hoki e aroha ana ki tōna hoa tata, kua whakaritea e ia te ture. *Rōma 13:8*

**Te Īnoi o te Rā**

E te Atua, te Kaihanga,  
nāu mātou i hanga,  
e hara i te ira kotahi, engari i roto i te maha  
nō reira whakahōhonutia tō mātou kotahitanga i roto i a te Karaiti   
kia hari koa ai mātou i roto i ō mātou rerekētanga.  
E īnoi ana mātou i roto i a Īhu Karaiti tō mātou Kaihoko.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Ekoruhe 12:1-14  Waiata 149  Roma 13:8-14  Matiu 18:15-20 | ***Pānui whakawhiti***  Ehekiera 33:7-11  Waiata 119:33-40  Roma 13:8-14  Matiu 18:15-20 |

**Te Rātapu Rua Tekau mā toru o He Wā Noa**

**Te Rātapu i waenga 4 me 10 Hepetema**

**Tau B**

**Te Rārangi o te Rā**

Kia rite tā koutou kōrero, tā koutou mahi, ki te hunga whakawākia a mua i runga i ngā tikanga o te ture herekore**.** *Hēmi 2:12*

**Te Īnoi o te Rā**

E te Atua, te kaha o te hunga whakapono,  
whakanuia tō mātou whakapono me te whakawhirinakitanga

i roto i tāu Tama i a Īhu Karaiti,  
kia noho ora ai mātou i roto i tōna wikitōria,

i roto pū i a Īhu Karaiti tō mātou Ariki.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Whakatauki 22:1-2, 8-9, 22-23  Waiata 125  Hēmi 2:1-10, (11-13), 14-17  Māka 7:24-37 | ***Pānui whakawhiti***  Ihāia 35:4-7a  Waiata 146  Hēmi 2:1-10, (11-13), 14-17  Māka 7:24-37 |

**Te Rātapu Rua Tekau mā toru o He Wā Noa**

**Te Rātapu i waenga 4 me 10 Hepetema**

**Tau C**

**Te Rārangi o te Rā**

Ki te kore tētahi e mau ki tōna rīpeka, e haere mai i muri i ahau, e kore ia e āhei hei ākonga māku. *Ruka 14:27*

**Te Īnoi o te Rā**

E te Atua pononga, hōmai he mahi mā mātou,  
tukua mai kia kaikā mātou  
ki te mahi ki a koe i ia rā i ia rā;  
inā hoki ko ngā mea e mahia ana e mātou  
pērā te awhi tētahi ki tētahi,  
waiho hei tākoha mā mātou.  
Whakarongo ki tēnei īnoi i runga i tōu aroha.  
**Āmine.**

**Ngā Pānui**

|  |  |
| --- | --- |
| ***Pānui rōnaki***  Heremaia 18:1-11  Waiata 139:1-6, 13-18  Pirimona 1-21  Ruka 14:25-33 | ***Pānui whakawhiti***  Tiuteronomi 30:15-20  Waiata 1  Pirimona 1-21  Ruka 14:25-33 |

**Te Rātapu Rua Tekau mā whā o He Wā Noa**

**Te Rātapu i waenga 11 me 17 o Hepetema**

**Tau A**

**Te Rārangi o te Rā**

Me i maharatia e koe ngā kino, e Ihowā, koe wai, e te Ariki, e tū? Otirā, he muru hara tāu, e wehingia ai koe. *Waiata 130:3-4*

**Te Īnoi o te Rā**

E te Atua ātawhai mutunga kore  
hōmai ki a mātou tāu hanga aroha  
kia koa i roto i tōu murunga hara  
me te harikoa ki te muru i ngā hara o ētahi atu  
mō te take ko Īhu Karaiti tō tātou Kaiwhakaora.  
**Āmine.**

**Ngā Pānui**

|  |  |
| --- | --- |
| ***Pānui rōnaki***  Ekoruhe 14:19-31  Waiata 114, *Mō te Waiata*  Ekoruhe 15:1b-11, 20-21 *rānei*  Roma 14:1-12  Matiu 18:21-35 | ***Pānui whakawhiti***  Kēnehi 50:15-21  Waiata 103: (1-7), 8-13  Roma 14:1-12  Matiu 18:21-35 |

**Te Rātapu Rua Tekau mā whā o He Wā Noa**

**Te Rātapu i waenga 11 me 17 o Hepetema**

**Tau B**

**Te Rārangi o te Rā**

Ki te whai tētahi kia ora, ka mate ia; ki te mate hoki tētahi, mō te rongopai hoki, ka ora ia. *Māka 8:35*

**Te Īnoi o te Rā**

E te Atua tino tapu, ora tonu,   
whakaūngia tō mātou whakapono   
ki tāu huarahi i whakatakoto ai,   
kia kore ai e whakaritea te āhua o ō mātou mauri   
ki ngā mahi kua oti i a mātou, i ngā mahi rānei kāore i tutuki,   
engari ki te kaha o tā mātou piri ki tāu e pai ai.   
i roto pū i a Īhu Karaiti tō mātou Ariki.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Whakatauki 1:20-33  Waiata 19 *Mō te Waiata*  Te Mātauranga o Horomona 7:26 - 8:1 *rānei*  Hēmi 3:1-12  Māka 8:27-38 | ***Pānui whakawhiti***  Ihāia 50:4-9a  Waiata 116:1-9  Hēmi 3:1-12  Māka 8:27-38 |

**Te Rātapu Rua Tekau mā whā o He Wā Noa**

**Te Rātapu i waenga 11 me 17 o Hepetema**

**Tau C**

**Te Rārangi o te Rā**

Waihoki, ko tāku kupu tēnei ki a koutou, he hari kei te aroaro o ngā anahera a te Atua mō te tangata hara kotahi ina rīpenetā. *Ruka 15:10*

**Īnoi o te Rā**

E te Atua Aroha,  
i roto i a te Karaiti ka whakaēmihia mātou ki roto i tōu whanau;  
ka āhei mātou ki te kī atu ki a koe, e te Matua;  
meinga mā tōu Wairua mātou hei toha  
i te korōria o te herenga kore o āu tamariki.  
Whakarongo ki tēnei īnoi i runga i tōu aroha.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Heremaia 4:11-12, 22-28  Waiata 14  1 Tīmoti 1:12-17  Ruka 15:1-10 | ***Pānui whakawhiti***  Ekoruhe 32:7-14  Waiata 51:1-10  1 Tīmoti 1:12-17  Ruka 15:1-10 |

**Te Rātapu Rua Tekau mā rima o He Wā Noa**

**Te Rātapu i waenga 18 me 24 o Hepetema**

**Tau A**

**Te Rārangi o te Rā**

Nā te aroha noa hoki koutou i whakaorangia ai i runga i te whakapono, ehara anō hoki tēnei i te mea nō koutou; he mea hōmai noa nā te Atua. *Epeha 2.8-9*

**Te Īnoi o te Rā**

E te Atua, nāu i hōmai he wāhi noho i roto i tēnei ao  
engari ehara i te marae mō ake tonu atu.  
Āwhinatia mai mātou, e haere tapuwae nei, kia noho pakari,  
me te mōhio anō he haerenga mutunga  
kua whakapaingia mai e te Karaiti he tino tauranga mō mātou.  
E īnoi ana mātou i roto i a Īhu Karaiti tō mātou Kaiwhakaora.   
**Āmine.**

**Ngā Pānui**

|  |  |
| --- | --- |
| ***Pānui rōnaki***  Ekoruhe 16:2-15  Waiata 105:1-6, 37-45  Piripai 1:21-30  Matiu 20:1-16 | ***Pānui whakawhiti***  Hona 3:10 - 4:11  Waiata 145:1-8  Piripai 1:21-30  Matiu 20:1-16 |

**Te Rātapu Rua Tekau mā rima o He Wā Noa**

**Te Rātapu i waenga 18 me 24 o Hepetema**

**Tau B**

**Te Rārangi o te Rā**

Ki te whai tētahi kia whiti ko ia hei mua, ka waiho ia hei muri i te katoa, hei kaimahi hoki mā te katoa. *Māka 9:35*

**Te Īnoi o te Rā**

E te Atua māhaki, hōmai he whakaaro

kia warewaretia ngā pānga hē me ngā kino,  
he hiahia ki te rapu i ngā painga o ētahi atu,  
he ngākau e kī ana i te aroha;  
mō te korōria o tōu ingoa tapu.  
**Āmine.**

**Ngā Pānui**

|  |  |
| --- | --- |
| ***Pānui rōnaki***  Whakatauki 31:10-31 Waiata 1  Hēmi 3:13 - 4:3, 7-8a  Māka 9:30-37 | ***Pānui whakawhiti***  Te Mātauranga o Horomona 1:16 – 2:1, 12-22, *ko* Heremaia 11:18-20 *rānei*  Waiata 54  Hēmi 3:13 - 4:3, 7-8a  Māka 9:30-37 |

**Te Rātapu Rua Tekau mā rima o He Wā Noa**

**Te Rātapu i waenga 18 me 24 o Hepetema**

**Tau C**

**Te Rārangi o te Rā**

E mātau ana hoki koutou ki te aroha noa o tō tātou Ariki, o Īhu Karaiti, arā, i a ia e whai taonga ana, whakarawakoretia iho ana ia, he whakaaro ki a koutou, kia whai taonga ai koutou i tōna rawakoretanga.   
2 *Koroniti 8:9*

**Te Īnoi o te Rā**

E te Atua Kaha rawa  
te puna o te mātauranga te tikitiki o te mōhiotanga;  
hōmai he kanohi kia kite ai mātou  
me te hinengaro kia mātau ai mātou i āu mahi whakamīharo  
kia mōhio ai mātau ki a koe i roto i āu mahi  
ka whakamahi ai i āu i hangaia e koe mō toū korōria;  
Ko Īhu Karaiti tō mātou Ariki.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Heremaia 8:18 - 9:1  Waiata 79:1-9  1 Tīmoti 2:1-7  Ruka 16:1-13 | ***Pānui whakawhiti***  Amoho 8:4-7  Waiata 113  1 Tīmoti 2:1-7  Ruka 16:1-13 |

**Te Rātapu Rua Tekau mā ono o He Wā Noa**

**Te Rātapu i waenga 25 Hepetema me 1 o Oketopa**

**Tau A**

**Te Rārangi o te Rā**

Haere mai, tātou ka hoki ki a Ihowā, ā, ka ora tātou ki tōna aroaro.  
*Hohea 6.1a, 2b*

**Te Īnoi o te Rā**

E te Atua Atawhai,  
nāu i tuku mai tāu tama kotahi  
hei patunga tapu mō ō mātou hara  
hei tauira mō te oranga atuatanga;  
Āwhinatia mai mātou i runga i te harikoa kia whiwhi  
i ngā mea katoa i mahia e ia mō mātou  
me te whai i ōna tapuwae;  
Ko Īhu Karaiti tō mātou Kaiwhakaora.  
**Āmine.**

**Ngā Pānui**

|  |  |
| --- | --- |
| ***Pānui rōnaki***  Ekoruhe 17:1-7  Waiata 78:1-4, 12-16  Piripai 2:1-13  Matiu 21:23-32 | ***Pānui whakawhiti***  Ehekiera 18:1-4, 25-32  Waiata 25:1-9  Piripai 2:1-13  Matiu 21:23-32 |

**Te Rātapu Rua Tekau mā ono o He Wā Noa**

**Te Rātapu i waenga 25 Hepetema me 1 o Oketopa**

**Tau B**

**Te Rārangi o te Rā**

He pai te tote; otirā, ki te pirau te tote, mā te aha e whai tikanga tote ai? Kia whai tote i roto i a koutou, kia mau hoki te rongo a tētahi ki tētahi. *Māka 9:50*

**Te Īnoi o te Rā**

E te Atua atawhai me te pai,  
e mōhio ana koe i tō mātou ngoikoretanga e ngaro ai mātou;  
meinga mātou kia ū atu ki raro i āu manaakitanga,  
ā, arahina mātou ki ngā rawa katoa e ora ai mātou;  
ko Īhu Karaiti hoki tō mātou Ariki.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Ehetere 7:1-6, 9-10; 9:20-22  Waiata 124  Hēmi 5:13-20  Māka 9:38-50 | ***Pānui whakawhiti***  Tauānga 11:4-6, 10-16, 24-29  Waiata 19:7-14  Hēmi 5:13-20  Māka 9:38-50 |

**Te Rātapu Rua Tekau mā ono o He Wā Noa**

**Te Rātapu i waenga 25 Hepetema me 1 o Oketopa**

**Tau C**

**Te Rārangi o te Rā**

Whākina ō koutou hē tētahi ki tētahi, me īnoi anō koutou tētahi mō tētahi, kia ora ai ō koutou mate. Nui atu te mana o te īnoi kaha a te tangata tika. *Hēmi 5:16*

**Te Īnoi o te Rā**

E te Atua kaha rawa,  
ko koe anake tō mātou kaiwhakawā pono,  
e mōhio ana koe ki ā mātou mahi,  
me te mōhio anō me aha kē mātou  
kei a koe hoki te atawhai.  
Hōmai ki a mātou te kōingotanga mō te tika;   
whakakāngia mātou ki te ahi, kia tutuki ai ngā mahi tika.  
Whakarongo ki tēnei īnoi i runga i tōu aroha.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Heremaia 32:1-3a, 6-15  Waiata 91:1-6, 14-16  1 Tīmoti 6:6-19  Ruka 16:19-31 | ***Pānui whakawhiti***  Amoho 6:1a, 4-7  Waiata 146  1 Tīmoti 6:6-19  Ruka 16:19-31 |

**Te Rātapu Rua Tekau mā whitu o He Wā Noa**

**Te Rātapu i waenga 2 me 8 o Oketopa**

**Tau A**

**Te Rārangi o te Rā**

Wareware ake i ahau ngā mea ō muri, whātoro tonu atu ki ngā mea i mua, ka tāwhai tonu ahau ki te tohu, ki te utu whakahōnore o tō runga karangatanga a te Atua, i roto i a Karaiti Īhu. *Piripai 3.13b-14*

*tēnei rānei*

Ko te kōhatu i kapea e ngā kaihanga, kua meinga tēnei hei ūpoko mō te kokonga, nā te Ariki tēnei, he mea whakamīharo hoki ki ō tātou kanohi. *Matiu 21: 42*

**Te Īnoi o te Rā**

E te Atua Atawhai,  
nāu i whakahou ngā mea katoa i roto i a te Karaiti;  
hurihia te kuaretanga o tōku āhua tūturu  
mā te nui o tōu aroha noa,  
me te whakaora i ō mātou āhua  
kia mōhio ai ki tōu korōria o te rangi;  
Ko Īhu Karaiti tō mātou Kaihoko.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Ekoruhe 20:1-4, 7-9, 12-20  Waiata 19  Piripai 3:4b-14  Matiu 21:33-46 | ***Pānui whakawhiti***  Ihāia 5:1-7  Waiata 80:7-15  Piripai 3:4b-14  Matiu 21:33-46 |

**Te Rātapu Rua Tekau mā whitu o He Wā Noa**

**Te Rātapu i waenga 2 me 8 o Oketopa**

**Tau B**

**Te Rārangi o te Rā**

Ki te kāhore e rite te tango a tētahi i te rangatiratanga o te Atua ki tā te tamaiti nohinohi, e kore ia e tomo ki roto. *Māka 10:15*

**Te Īnoi o te Rā**

E te Atua, tō mātou whāea, matua hoki,  
nāu i hanga ngā whānau me ngā momo aroha katoa.  
Meatia kia māia mātou ki te whakarongo tētahi ki tētahi me te ako hoki,  
tukua mai te manaaki māhaki ki a mātou,   
pērā i tā te ahi kā te hōmai.  
He whakamoemiti ki a koe, e tō mātou Atua; ka whakamana te īnoi. **Āmine.**

**Ngā Pānui**

|  |  |
| --- | --- |
| ***Pānui rōnaki***  Hopa 1:1; 2:1-10  Waiata 26  Hiperu 1:1-4; 2:5-12  Māka 10:2-16 | ***Pānui whakawhiti***  Kēnehi 2:18-24  Waiata 8  Hiperu 1:1-4; 2:5-12  Māka 10:2-16 |

**Te Rātapu Rua Tekau mā whitu o He Wā Noa**

**Te Rātapu i waenga 2 me 8 o Oketopa**

**Tau C**

**Te Rārangi o te Rā**

Ko wai hoki te mea nui, ko ia e noho ana ki te kai, ko te kaimahi rānei? Tēnei rāia ahau i roto i a koutou te rite nei ki te kaimahi. *Ruka 22:27*

**Te Īnoi o te Rā**

E te Atua Tapu,  
te Tapu me te kaha, te Tapu me te ora tonu hoki,  
manaakitia mātou ki raro i te korowai o tōu atawhai,  
me te awhi i a mātou i ngā wā katoa  
kia whakatapua, kia aroha ki tōu ingoa tapu;  
Ko Īhu Karaiti tō mātou Ariki.  
**Āmine.**

**Ngā Pānui**

|  |  |
| --- | --- |
| ***Pānui rōnaki***  Ngā Tangi a Heremaia 1:1-6 *Mō te Waiata:* Ngā Tangi a Heremaia 3:19-2, *ko* Waiata 137 *rānei* 2 Tīmoti 1:1- 4  Ruka 17:5-10 | ***Pānui whakawhiti***  Hapakuku 1:1-4; 2:1-4  Waiata 37:1-9 2 Tīmoti 1:1-14  Ruka 17:5-10 |

**Te Rātapu Rua Tekau mā waru o He Wā Noa**

**Te Rātapu i waenga 9 me 15 o Oketopa**

**Tau A**

**Te Rārangi o te Rā**

Wareware ake i ahau ngā mea ō muri, whātoro tonu atu ki ngā mea i mua, ka tāwhai tonu au ki te tohu, ki te utu whakahōnore o tō runga karangatanga a te Atua, i roto i a Karaiti Īhu. *Piripai 3.13b, 14*

*tēnei rānei*

Ko te kohatu i kapea e ngā kaihanga, kua meinga tēnei hei ūpoko mō te kokonga; nā te Ariki tēnei, he mea whakamīharo hoki ki ō tātou kanohi. *Matiu 21:42*

**Te Īnoi o te Rā**

E te Atua manaaki, karangatia mātou   
kia kai tahi kia inu tahi ki a koe.  
Meinga mā tō tinana mā ō toto   
mātou e paihere ki a koe, ā, tētahi ki tētahi hoki.   
E īnoi ana mātou i runga i te ingoa o Īhu Karaiti tō mātou Kaiwhakaora.  
**Āmine**

**Ngā Pānui**

|  |  |
| --- | --- |
| ***Pānui rōnaki***  Ekoruhe 32:1-14  Waiata 106:1-6, 19-23  Piripai 4:1-9  Matiu 22:1-14 | ***Pānui whakawhiti***  Ihāia 25:1-9  Waiata 23  Piripai 4:1-9  Matiu 22:1-14 |

**Te Rātapu Rua Tekau mā waru o He Wā Noa**

**Te Rātapu i waenga 9 me 15 o Oketopa**

**Tau B**

**Te Rārangi o te Rā**

Ki te whakarērea e tētahi tangata, he whare, he tēina, he tuāhine, he whaea, he pāpā, he tamariki, he māra, he whakaaro nōna ki ahau, ki te rongopai hoki, inā, tātakirau ngā mea e riro i a ia, i tēnei wā, ā, i te ao meāke puta, he ora tonu. *Māka 10:29-30*

**Te Īnoi o te Rā**

E te Atua o te kaha me te ngoi,  
nāu ngā mea papai katoa,  
whakatōngia ki roto i ō mātou ngākau te aroha mō tōu ingoa,   
whakatupua te pai ki roto i a mātou,

ā, tohungia mātou kia ū tonu ai mātou i roto i tōu aroha noa.

Ko Īhu Karaiti nei hoki to mātou Ariki.  **Āmine.**

**Ngā Pānui**

|  |  |
| --- | --- |
| ***Pānui rōnaki***  Hopa 23:1-9, 16-17  Waiata 22:1-15  Hiperu 4:12-16  Māka 10:17-31 | ***Pānui whakawhiti***  Amoho 5:6-7, 10-15  Waiata 90:12-7  Hiperu 4:12-16  Māka 10:17-31 |

**Te Rātapu Rua Tekau mā waru o He Wā Noa**

**Te Rātapu i waenga 9 me 15 o Oketopa**

**Tau C**

**Te Rārangi o te Rā**

He aha tāku e whakahoki ai ki a Ihowā mō āna atawhainga katoa i ahau? Ka mau ahau ki te kapu o te whakaoranga, ka karanga ki te ingoa o Ihowā, ka whakamana e ahau āku kupu taurangi ki a Ihowā i te aroaro o tāna iwi katoa. *Waiata 116:12-14*

**Te Īnoi o te Rā**

E te Atua o te aroha,  
whakahōhonutia, whakanuitia ō mātou aroha ki a koe  
kia whakarerea ō mātou hara ki muri  
kua oti nei hoki i a koe, te whakaora i a mātou,  
kia mahi ki a koe i roto i te pono, te tino tika.  
Whakarongo ki tēnei īnoi i runga i tōu aroha.  
**Āmine.**

**Ngā Pānui**

|  |  |
| --- | --- |
| ***Pānui rōnaki***  Heremaia 29:1, 4-7  Waiata 66:1-12  2 Tīmoti 2:8-15  Ruka 17:11-19 | ***Pānui whakawhiti***  2 Ngā Kīngi 5:1-3, 7-15c  Waiata 111  2 Tīmoti 2:8-15  Ruka 17:11-19 |

**Te Rātapu Rua Tekau mā iwa o He Wā Noa**

**Te Rātapu i waenga 16 me 22 o Oketopa**

**Tau A**

**Te Rārangi o te Rā**

Hoatu ki a Hīhā, ngā mea a Hīhā, ki te Atua anō ngā mea a te Atua. *Matiu 22:21*

**Te Īnoi o te Rā**

E te Atua o ngā iwi katoa,  
āwhinatia mātou ki te whakaata ki te tohatoha hoki  
i ngā painga e karapoti nei i a mātou.  
Āwhinatia mātou kia tohe kia riro mai ai te tika   
mō te rawakore, whai rawa rānei,  
kia noho ko te whakapono me te whanaungatanga  
ki waenga i ngā iwi katoa;  
ko Īhu Karaiti tō mātou Ariki me tō mātou Kaiwhakaora.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Ekoruhe 33:12-23  Waiata 99  1 Teharonika 1:1-10  Matiu 22:15-22 | ***Pānui whakawhiti***  Ihāia 45:1-7  Waiata 96: 9, (10-13)  1 Teharonika 1:1-10  Matiu 22:15-22 |

**Te Rātapu Rua Tekau mā iwa o He Wā Noa**

**Te Rātapu i waenga 16 me 22 o Oketopa**

**Tau B**

**Te Rārangi o te Rā**

Kīhai nei hoki te Tama a te tangata i haere mai kia mahia he mea māna, engari, kia mahi ia, kia tuku hoki i a ia kia mate hei utu mō ngā tāngata tokomaha. *Māka 10:45*

**Te Īnoi o te Rā**

E te Atua mutunga kore  
nāu i hōmai kia kotahi te iriiri  
mō te murunga hara;  
tukua mai ki a mātou kua whānau mai i te wai, i te wairua hoki   
i hangā nei hei pononga mā te Karaiti  
kia kotahi ai i roto i te whakapono whakaroto  
me te mahi whakawaho;  
Ko Īhu Karaiti tō mātou Ariki.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Hopa 38:1-7, (34-41)  Waiata 104:1-9, 24, 35c  Hiperu 5:1-10  Māka 10:35-45 | ***Pānui whakawhiti***  Ihāia 53:4-12  Waiata 91:9-16  Hiperu 5:1-10  Māka 10:35-45 |

**Te Rātapu Rua Tekau mā iwa o He Wā Noa**

**Te Rātapu i waenga 16 me 22 o Oketopa**

**Tau C**

Ā, e kore rānei te Atua e ngaki i te mate o āna tāngata i whiriwhiri ai, e karanga nei ki a ia i te ao, i te pō, ahakoa whakaroa noa ia ki a rātou? *Ruka 18:7*

**Te Īnoi o te Rā**

E te Atua kaha rawa,  
te pakari o te aroha me te mātau,  
āwhinatia mai mātou ki te whakawhirinaki ki tōu painga ki te whakarite i a mātou i roto i tāu Tama;  
e ora ana, e kīngi tahi ana me koe me te Wairua Tapu,

kotahi anō Atua, ināianei, ā, mō ake tonu atu  
**Āmine.**

**Ngā Pānui**

|  |  |
| --- | --- |
| ***Pānui rōnaki***  Heremaia 31:27-34  Waiata 119:97-104  2 Tīmoti 3:14-4:5  Ruka 18:1-8 | ***Pānui whakawhiti***  Kēnehi 32:22-31  Waiata 121  2 Tīmoti 3:14-4:5  Ruka 18:1-8 |

**Te Rātapu Toru Tekau o He Wā Noa**

**Te Rātapu i waenga 23 me 29 o Oketopa**

**Tau A**

**Te Rārangi o te Rā**

Kia whakapaua tōu ngākau, tōu wairua, tōu hinengaro, ki te aroha ki te Ariki, ki tōu Atua. Ko te tuatahi tēnei, ko te kupu nui. He rite anō te tuarua ki tēnei, ‘Kia aroha koe ki tōu hoa tata, anō ko koe’. Kei runga i ēnei kupu e rua e iri ana te ture me ngā poropiti. *Matiu 22.37-40*

**Te Īnoi o te Rā**

E te Atua kaha rawa,  
nau mātou i ako e āu kupu

ko te aroha te whakatutuki o te ture;  
meatia kia aroha pono ō mātou ngākau ki a koe  
me ō mātou hoa tata anō ko mātou;  
Ko Īhu Karaiti hoki to mātou Ariki.   
**Āmine.**

**Ngā Pānui**

|  |  |
| --- | --- |
| ***Pānui rōnaki***  Tiuteronomi 34:1-12  Waiata 90:1-6, 13-17  1 Teharonika 2:1-8  Matiu 22:34-46 | ***Pānui whakawhiti***  Rewitikuha 19:1-2, 15-18  Waiata 1  1 Teharonika 2:1-8  Matiu 22:34-46 |

**Te Rātapu Toru Tekau o He Wā Noa**

**Te Rātapu i waenga 23 me 29 o Oketopa**

**Tau B**

**Te Rārangi o te Rā**

Ko a Ihowā i hoko ai ka hoki mai, ka haere mai ki Hiona, me te waiata anō rātou; i runga i ō rātou māhunga he hari e kore e mutu. *Ihāia 51:11*

**Te Īnoi o te Rā**

E te Atua ka whakamoemiti mātou ki a koe,  
e tīaho nei te mārama o te Karaiti i roto i tō mātou pōuritanga,  
te mārama e kore nei e tineia;  
aratakina mātou i te ara, ā, tae noa ki te rā o te oranga tonutanga;  
Ko Īhu Karaiti tō mātou Ariki.  
**Āmine.**

**Ngā Pānui**

|  |  |
| --- | --- |
| ***Pānui rōnaki***  Hopa 42:1-6, 10-17  Waiata 34:1-8, (19-22)  Hiperu 7:23-28  Māka 10:46-52 | ***Pānui whakawhiti***  Heremaia 31:7-9  Waiata 126  Hiperu 7:23-28  Māka 10:46-52 |

**Te Rātapu Toru Tekau o He Wā Noa**

**Te Rātapu i waenga 23 me 29 o Oketopa**

**Tau C**

**Te Rārangi o te Rā**

He pono tāku e mea nei ki a koutou, ki te kāhore e rite te tango a tētahi ki te rangatiratanga a te Atua ki te tamaiti nohinohi, e kore rawa ia e tomo ki roto*. Ruka 18:17*

*tēnei rānei*

Hokona āu mea katoa ka tuwha atu mā ngā mea rawakore, ā, e whai taonga koe ki te rangi; ā, haere mai, whai mai i ahau. *Ruka 18:22*

**Te Īnoi o te Rā**

E Īhu tō mātou Ariki,  
nāu mātou i ako i tīmata te whakawā  
ki te whare o te Atua;  
whakaorangia mātou mai i te kiri manawa reka,  
te kakī maro me te mahi kino hoki,  
kia pai ai tā mātou tū, ā, pakari noa ki te mahi i tāu e tika ana;  
mō te korōria o tōu ingoa tapu.  
**Āmine.**

**Ngā Pānui**

|  |  |
| --- | --- |
| ***Pānui rōnaki***  Hoera 2:23-32 Waiata 65  2 Tīmoti 4:6-8, 16-18  Ruka 18:9-14 | ***Pānui whakawhiti***  Hiraka 35:12-17, *ko* Heremaia 14:7-10, 19-22 *rānei*  Waiata 84:1-7  2 Tīmoti 4:6-8, 16-18  Ruka 18:9-14 |

**Te Rātapu Toru Tekau mā tahi o He Wā Noa**

**Te Rātapu i waenga 30 Oketopa me 5 o Noema**

**Tau A**

**Te Rārangi o te Rā**

Ko te mea nui rawa hoki o koutou, hei kaimahi ia mā koutou. Ki te whakahira hoki tētahi i a ia, ka whakaititia, ā, ki te whakaiti tētahi i a ia, ka whakahirangia. *Matiu 23.11-12*

**Te Īnoi o te Rā**

E te Atua kaha rawa,   
tukua mai he kaha ki tāu iwi,   
kia ū ai rātou ki ngā whakamātautauranga o te ao,   
a te kikokiko, a te rewera hoki;  
kia tapatahi ai hoki te hinengaro ki te aru i a koe,   
te Atua pono.   
Ko Īhu Karaiti tō mātou Kaiwhakaora.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Hohua 3:7-17  Waiata 107:1-7, 33-37  1 Teharonika 2:9-13  Matiu 23:1-12 | ***Pānui whakawhiti***  Mika 3:5-12  Waiata 43  1 Teharonika 2:9-13  Matiu 23:1-12 |

**Te Rātapu Toru Tekau mā tahi o He Wā Noa**

**Te Rātapu i waenga 30 Oketopa me 5 o Noema**

**Tau B**

**Te Rārangi o te Rā**

Whakarongo e Īharaira; Ko te Ariki ko tō tātou Atua, he Ariki kotahi; kia whakapaua hoki tōu ngākau, tōu wairua, tōu hinengaro, tōu kaha, ki te aroha ki te Ariki, ki tōu Atua; ko te ture tuatahi tēnei. Ko te turua tēnei, Kia aroha koe ki tōu hoa tata, ānō ko koe. Kāhore he ture kē atu e rahi ake ana i ēnei. *Māka 12:29-31*

**Te Īnoi o te Rā**

E Īhu Karaiti,  
nāu mātou i ako  
ko ā mātou mahi ki tētahi atu, ka rite ki a koe;  
meatia kia kakama mātou ki te awhi, whakaroa hoki ki te tūkino,  
me te mōhio ko te hoa tata, ko koe tēnā  
e pā kaha atu ana ō mātou aroha, ō mātou arokore rānei.  
Whakarongo ki tēnei īnoi i runga i tōu ingoa.  
**Āmine.**

**Ngā Pānui**

|  |  |
| --- | --- |
| ***Pānui rōnaki***  Rutu 1:1-18  Waiata 146  Hiperu 9:11-14  Māka 12:28-34 | ***Pānui whakawhiti***  Tiuteronomi 6:1-9  Waiata 119:1-8  Hiperu 9:11-14  Māka 12:28-34 |

**Te Rātapu Toru Tekau mā tahi o He Wā Noa**

**Te Rātapu i waenga 30 Oketopa me 5 o Noema**

**Tau C**

**Te Rārangi o te Rā**

Nō nāianei te ora i tae mai ai ki tēnei whare, i haere mai hoki te Tama a te tangata ki te rapu, ki te whakaora i te mea i ngaro. *Ruka 19:9, 10.*

**Te Īnoi o te Rā**

E te Ariki o te Hāhi,  
nāu mātou i karanga ki te kauhau ki ngā iwi katoa.  
Meingia mātou kia mahi i tāu e hiahia ana me te pīkau i tōu rīpeka,  
e tatari ana mō tōu wā kia kite i tōu korōria.  
E īnoi ana mātou i runga i te ingoa o Īhu Karaiti tō mātou Kaiwhakaora.  
**Āmine.**

**Ngā Pānui**

|  |  |
| --- | --- |
| ***Pānui rōnaki***  Hapakuku 1:1-4; 2:1-4  Waiata 119:137-144  2 Teharonika 1:1-4, 11-12  Ruka 19:1-10 | ***Pānui whakawhiti***  Ihāia 1:10-18  Waiata 32:1-7  2 Teharonika 1:1-4, 11-12  Ruka 19:1-10 |

**Te Rātapu Toru Tekau mā rua o He Wā Noa**

**Te Rātapu i waenga 6 me 12 o Noema**

**Tau A**

**Te Rārangi o te Rā**

Kia mataara rāpea; e kore hoki koutou e mōhio ki te hāora e puta mai ai tō koutou Ariki. *Matiu 24.42, 44*

**Te Īnoi o te Rā**

E te Matua,  
kaua mātou āu pononga e tukua kia amuamu,   
engari i runga i ngā harikoa a te tamariki   
e hari nei mōu,   
e mahi ana i roto i te ngākau koa.   
Ko Īhu Karaiti tō mātou Kaihoko.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Hohua 24:1-3a, 14-25  Waiata 78:1-7  1 Teharonika 4:13-18  Matiu 25:1-13 | ***Pānui whakawhiti***  Te Mātauranga o Horomona 6:12-16, *ko* Amoho 5:18-24 *rānei*  *Mō te Waiata:* Te Mātauranga o Horomona 6:17-20, *ko* Waiata 70 *rānei*  1 Teharonika 4:13-18  Matiu 25:1-13 |

**Te Rātapu Toru Tekau mā rua o He Wā Noa**

**Te Rātapu i waenga 6 me 12 o Noema**

**Tau B**

**Te Rārangi o te Rā**

Hoatu, ā, ka hōmai ki a koutou; he mēhua pai, pēhi rawa, oioi rawa, pūrena tonu tā rātou e hōmai ai ki te kokoru o ō koutou kākahu; ko te mēhua e mēhua ai koutou, hei mēhua anō tēnā ki a koutou. *Ruka 6:38*

**Te Īnoi o te Rā**

E te Atua, te mātāpuna o te hari,  
tukua mai tēnā harikoa  
e kore nei e taea e tētahi te tango atu i a mātou,  
nō te mea, he mahi hei mahinga whaioranga;  
i roto i te hari o te whakapono

e tutuki ai.  
He whakamoemiti ki a koe, e tō mātou Atua; ka whakamana te īnoi.  
**Āmine.**

**Ngā Pānui**

|  |  |
| --- | --- |
| ***Pānui rōnaki***  Rutu 3:1-5; 4:13-17  Waiata 127  Hiperu 9:24-28  Māka 12:38-44 | ***Pānui whakawhiti***  1 Ngā Kīngi 17:8-16  Waiata 146  Hiperu 9:24-28  Māka 12:38-44 |

**Te Rātapu Toru Tekau mā rua o He Wā Noa**

**Te Rātapu i waenga 6 me 12 o Noema**

**Tau C**

**Te Rārangi o te Rā**

‘Ko ahau te aranga, te ora,’ te kī a te Ariki. ‘Ko ia e whakapono ana ki ahau, ahakoa kua mate, e ora anō, e kore anō e mate ake ake ngā tāngata katoa e ora ana, e whakapono ana ki ahau.’ *Hoani 11:25-26*

**Te Īnoi o te Rā**

E te Atua kaha rawa  
nāu i tono mai te Wairua o tāu Tama ki roto i ō mātou ngākau  
me te whakawātea i ā mātou i herea i ngā hara;  
Hōmai tōu atawhai, hei tāpae ā mātou mahi, ki tōu rangatiratanga,  
kia meinga mātou me āu iwi, kia tae atu  
ki te korōria herekore, o āu tamariki;  
Ko Īhu Karaiti tō mātou Ariki.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Hakai 1:15b-2:9  Waiata 145:1-5, 17-21,  *ko* Waiata 98 *rānei*  2 Teharonika 2:1-5, 13-17  Ruka 20:27-38 | ***Pānui whakawhiti***  Hopa 19:23-27a  Waiata 17:1-9  2 Teharonika 2:1-5, 13-17  Ruka 20:27-38 |

**Te Rātapu Toru Tekau mā toru o He Wā Noa**

**Te Rātapu i waenga 13 me 19 o Noema**

**Tau A**

**Te Rāranga o te Rā**

Kīhai hoki tātou i meinga e te Atua mō te riri engari kia whiwhi ai ki te ora mā roto i tō tātou Ariki i a Īhu Karaiti. Nā, whakamārie koutou tētahi e tētahi, hangā hoki te pai o tētahi e tētahi. *1 Teharonika 5:9, 11*

**Te Īnoi o te Rā**

E Īhu, ka īnoi mātou ki a koe,  
tangohia te wai tawhito,  
ā mātou ngākau pukumahi hoki,  
hurihia hei wāina rongopai  
kia kitea ai e te katoa tōu oranga  
ka mate hiainu;  
mō te korōria o tōu ingoa tapu.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Kaiwhakariterite 4:1-7  Waiata 123  1 Teharonika 5:1-11  Matiu 25:14-30 | ***Pānui whakawhiti***  Tepania 1:7, 12-18  Waiata 90:1-8, (9-11), 12  1 Teharonika 5:1-11  Matiu 25:14-30 |

**Te Rātapu Toru Tekau mā toru o He Wā Noa**

**Te Rātapu i waenga 13 me 19 o Noema**

**Tau B**

**Te Rārangi o te Rā**

Ka whakarite whakawā a Ihowā mō ngā pito o te whenua; māna e hōmai he kaha ki tāna kīngi, e whakaara te hāona o tāna i whakawahi ai. *1 Hamuera 2:10*

**Te Īnoi o te Rā**

E te Atua, tō mātou rangatira, kaiarataki hoki,  
kia tae mai mātou ki te wāhi e wehe ai te huarahi,  
pupuritia mātou ki te ara tika a te Karaiti,  
e ora ai ki te whakahau i ngā mahi onāianei,  
me te āhei ki te oranga mutunga kore.  
i roto pū i a Īhu Karaiti tō mātou Ariki.

**Āmine.**

**Ngā Pānui**

|  |  |
| --- | --- |
| ***Pānui rōnaki***  1 Hamuera 1:4-20  *Mō te Waiata:* 1 Hamuera 2:1-10  Hiperu 10:11-14, (15-18), 19-25  Māka 13:1-8 | ***Pānui whakawhiti***  Raniera 12:1-3  Waiata 16  Hiperu 10:11-14, (15-18), 19-25  Māka 13:1-8 |

**Te Rātapu Toru Tekau mā toru o He Wā Noa**

**Te Rātapu i waenga 13 me 19 o Noema**

**Tau C**

**Te Rārangi o te Rā**

Mā te Ariki pū o te rangimārie e hoatu te rangimārie ki a koutou i ngā wā katoa, i ngā mea katoa. *2 Teharonika 3:16*

**Te Īnoi o te Rā**

E te Atua kaha rawa  
māu anake e taea ai te hari mai i te tika  
ki ō mātou ngākau aroha, ture kore hoki;  
hōmai ki a mātou kia tau te aroha ki āu whakahau  
me te hiahia ki tāu kupu taurangi,  
inā, i roto i ngā whakanekeneke me ngā wero  
o tēnei ao hurĪhuri,  
ka mau pono ki o mātou ngakau  
ki te wāhi e kitea ai te hari;  
Ko Īhu Karaiti tō mātou Ariki.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Ihāia 65:17-25  *Mō te Waiata*: Ihāia 12  2 Teharonika 3:6-13  Ruka 21:5-19 | ***Pānui whakawhiti***  Maraki 4:1-2a  Waiata 98  2 Teharonika 3:6-13  Ruka 21:5-19 |

**Te Rātapu Toru Tekau mā whā o He Wā Noa**

**Te Rātapu i mua o te Haerenga mai**

**Tau A**

**Te Rārangi o te Rā**

Kia hari te hamama ki a Ihowā, e ngā whenua katoa. Mahi atu ki a Ihowā i runga i te koa, waiata haere ki tōna aroaro. *Waiata 100.1*

**Te Īnoi o te Rā**

E te Atua kaha rawa,   
te Kaihoko o te hunga e whakawhirinaki ana ki a koe;   
whakarongo ki te tangi a tāu iwi;   
wetekina ngā here o ō mātou hara,   
kia tino wātea ai mātou ki te whai i a koe,  
kia harikoa ai hoki mātou i tōu aroha mutungakore;  
Ko Īhu Karaiti tō mātou Kaiwhakaora.

**Āmine**

**Ngā Pānui**

|  |  |
| --- | --- |
| ***Pānui rōnaki***  Ehekiera 34:11-16, 20-24  Waiata 100  Epeha 1:15-23  Matiu 25:31-46 | ***Pānui whakawhiti***  Ehekiera 34:11-16, 20-24  Waiata 95:1-7a  Epeha 1:15-23  Matiu 25:31-46 |

**Te Rātapu Toru Tekau mā whā o He Wā Noa**

**Te Rātapu i mua o te Haerenga mai**

**Tau B**

**Te Rārangi o te Rā**

Pai tonu te Reme i whakamatea hei tango i te kaha, i te taonga, i te mātauranga, i te mana, i te hōnore, i te korōria, i te whakapai**.** *Whakakitenga 5:12*

**Te Īnoi o te Rā**

E te Karaiti tō mātou Kaihoko,  
nāu i kotē te ūpoko o te nākahi;  
kua mahea mātou i ō mātou hara;  
wetekina ngā mamaetanga o te ao mai i te kino  
e rata tonu nei mātou ki te mahi.  
Whakarongo ki tēnei īnoi i runga i tōu ingoa.

**Āmine**

**Ngā Pānui**

|  |  |
| --- | --- |
| ***Pānui rōnaki***  2 Hamuera 23:1-7  Waiata 132:1-12, (13-18)  Whakakitenga 1:4b-8  Hoani 18:33-37 | ***Pānui whakawhiti***  Raniera 7:9-10, 13-14  Waiata 93  Whakakitenga 1:4b-8  Hoani 18:33-37 |

**Te Rātapu Toru Tekau mā whā o He Wā Noa**

**Te Rātapu i mua o te Haerenga mai**

**Tau C**

**Te Rārangi o te Rā**

Kia nui te whakamanamana, e te tamāhine a Hiona! Hāmama, e te tamāhine a Hiruhārama! Nanā, ko toū Kīngi e haere nā ki a koe; he tika ia, he whakaora, he ngākau māhaki, e noho ana i runga i te kāihe, i te kuao anō, i te tama a te kaihe. *Hakaraia 9:9*

**Te Īnoi o te Rā**

E te Karaiti Ora, kua ara mai koe i te mate!

Ū tonu ana te aroha!

Ko koe tonu te ora, kaha noa atu i te mate;

whakarewangia ō mātou kanohi kia āta kitea ai koe

i te aonga ake o te rangi hōu;

kia whakakorōriatia ai tōu ingoa tapu.

**Āmine.**

**Ngā Pānui**

|  |  |
| --- | --- |
| ***Pānui rōnaki***  Heremaia 23:1-6  *Mō te Waiata:* Ruka 1:68-79  Korohe 1:11-20  Ruka 23:33-43 | ***Pānui whakawhiti***  Heremaia 23:1-6  Waiata 46  Korohe 1:11-20  Ruka 23:33-43 |